
2019: Πυκνώνουν οι εξελίξεις σε Ελλάδα, Ευρώπη και παγκόσμια 




Χαλυβουργική 

Λουκέτα στη 
βιομηχανία 

σελ. 4 



Πολιτική 
«Στρατηγικός 
Διάλογος» ΗΠΑ- 
Ελλάδας 

σελ. 7 



Διεθνή 

Η έκρηξη των 
«Κίτρινων Γιλέκων» 
σελ. 12 



Ιστορία 

100 χρόνια από 
την Γερμανική 
Επανάσταση 

σελ. 14-15 


Γκουαντάναιιο στον Έ 


Το τελευταίο διάστημα έχει γίνει πε¬ 
ρισσότερο γνωστή η απάνθρωπη μετα¬ 
χείριση που δέχονται πρόσφυγες και με¬ 
τανάστες στη περιοχή του Έβρου από τις 
ελληνικές αστυνομικές αρχές. Στην περιο¬ 
χή καταφθάνουν μετανάστες και πρόσφυ¬ 
γες αιτούντες άσυλο, οι οποίοι έχουν προ¬ 
ηγουμένως διασχίσει τα σύνορα από την 
Τουρκία. Σύμφωνα με καταγγελίες μετα¬ 
ναστών, οι αρχές προχωρούν σε πάρα πολ¬ 
λές βίαιες απελάσεις πίσω στη Τουρκία. 
Σε όσους απελαύνονται περιλαμβάνονται 
συχνά ασυνόδευτοι ανήλικοι και έγκυες 
γυναίκες. Πολλοί μετανάστες πέφτουν θύ¬ 
ματα ξυλοδαρμού από τους αστυνομικούς 
κατά την επαναπροώθηση. Κατάσχονται ή 
καταστρέφονται τα υπάρχοντά τους, ακό¬ 
μη και τα δημόσια έγγραφα που είναι απα¬ 
ραίτητα για την ταυτοποίησή τους! Τον 
Αύγουστο είχαν γίνει γνωστά περιστατικά 
όπου ομάδα μεταναστών είχε απαχθεί, και 
ύστερα οδηγήθηκε πίσω στη Τουρκία μέσα 
από ποταμό. 

Η κατάσταση για όσους μένουν στα 
κέντρα κράτησης δεν είναι καλύτερη. Μά¬ 
λιστα, γνωστοποιήθηκε επιστολή Ιόχρο- 


νου Σύριου, όπου αναφέρει τις άθλιες 
συνθήκες, όπως και οτι εξαιτίας τους απο- 
πειράθηκε πολλές φορές να αυτοκτονήσει. 

Οι άνθρωποι αυτοί δεν έχουν διαπρά- 
ξει κανένα έγκλημα.Έχουν αφήσει πίσω τις 
οικογένειές τους και διασχίζουν τα σύνορα 
κυνηγημένοι για να φτάσουν σε μια άλλη 
χώρα, επειδή στη δική τους δεν μπορούν 
να ζήσουν. Είτε είναι από τη Συρία, είτε από 
την Υεμένη, είτε από το Αφγανιστάν, είτε 
στη χώρα τους έχουν πόλεμο είτε όχι, είναι 
σίγουρα άνθρωποι σε ανάγκη, κατατρεγ¬ 
μένοι, που συχνά δεν έχουν άλλα υπάρχο¬ 
ντα πέρα από ό,τι κουβαλούν πάνω τους. 
Το μόνο που ζητούν είναι το δικαίωμα στη 
ζωή, στη δουλειά και την αξιοπρέπεια. 

Σε όλους αυτούς, οι ανάλγητοι υποκρι¬ 
τές της ΕΕ, οι δήθεν υπέρμαχοι της δημο¬ 
κρατίας και της ελευθερίας, δείχνουν το 
πιο σκληρό τους πρόσωπο. Οι απάνθρω¬ 
πες τακτικές αντιμετώπισης των προσφύ¬ 
γων και η ρατσιστική πολιτική των απελά¬ 
σεων καθοδηγείται σε ευρωπαϊκό επίπεδο. 
Πιστοί υπηρέτες αυτής της πολιτικής είναι 
η κυβέρνηση ΣΥΡΙΖΑ-ΑΝΕΛ. 

Οι πολιτικές που έχουν σαν πρώτο 


στόχο τα κέρδη των μεγάλων επιχειρήσε¬ 
ων και των τραπεζών, είναι ασυμβίβαστες 
ακόμα και με τις πιο στοιχειώδεις ανάγκες 
του ανθρώπου. Άλλωστε, οι ιμπεριαλιστι¬ 
κές χώρες, με τους πολέμους και την εκμε¬ 
τάλλευση δεκαετιών, γέννησαν τα κύματα 
των προσφύγων. Οι ίδιοι σήμερα τους δέρ¬ 
νουν, τους δολοφονούν ή τους επαναπρο- 
ωθούν πίσω στις χώρες τους. Ορισμένους 
«τυχερούς» τους εκμεταλλεύονται ως 
φθηνό εργατικό δυναμικό. 

Οι πρόσφυγες και οι μετανάστες είναι 
αδέρφια όλων των εργαζομένων. Οφεί¬ 
λουμε να τους δείξουμε την αμέριστη στή¬ 
ριξη και αλληλεγύη μας. Να απαιτήσουμε 
να τους χορηγηθεί άσυλο άμεσα, δίχως 
προϋποθέσεις. Μαζί θα αντιμετωπίσουμε 
και θα ανατρέψουμε τις πολιτικές φτώ¬ 
χειας των μνημονίων, που μας κλέβουν τη 
ζωή και το μέλλον. Μαζί θα αγωνιστούμε 
για να σταματήσουμε τους πολέμους. Ει¬ 
δικά σήμερα, με τα σύννεφα του πολέμου 
να συγκεντρώνονται γύρω από τη περιο¬ 
χή μας, δεν είναι απίθανο να βρεθούμε και 
εμείς στη θέση τους, αν δεν ανατρέψουμε 
το καπιταλιστικό σύστημα. 

Ιανουάριος 2019 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό , μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση τον Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


2 Εργατική Πάλη 


Κυκλοφόρησε από τις εκδόσεις ΔΡΟΜΩΝ 

Η «Πολιτικτι Διαθήκη» & 

τα «Τρία άρθρα για τον 

Μαρξισμό» 

του Νικολάι Αένιν 
(Βλαδίμηρος Ιλίτς Ουλιάνωφ) 

Ο Νικολάι Αένιν (Βλαδίμηρος Ιλίτς Ουλιά- 
νωφ, 22/4/1870 - 21/1/1924) υπήρξε μέγας θεω¬ 
ρητικός του Μαρξισμού και της επαναστατικής 
εκδοχής του, δηλαδή της μόνης σωστής και πραγ¬ 
ματικής. Θεμελιωτής και δημιουργός του πρώτου 
εργατικού κράτους στον Κόσμο, της Ένωσης των 
Σοβιετικών Σοσιαλιστικών Δημοκρατιών (ΕΣΣΔ) 
και αγωνιστής από την ίδρυσή του ενάντια στο 
γραφειοκρατικό - θερμιδωριανό εκφυλισμό του. 
Το θεωρητικό και οργανωτικοπολιτικό έργο του 
είναι τεράστιο, 55 μεγάλοι τόμοι, παρά τη σύντο¬ 
μη ζωή του. Έφυγε πολύ νωρίς. Η μνήμη του πα¬ 
ραμένει αιώνια για όλους τους καταπιεζόμενους 
της Γης, αλλά και για την επιστήμη, τη φιλοσοφία, 
την πολιτική οικονομία, την πολιτική θεωρία, την 
κοινωνιολογία και γενικά την ανθρώπινη γνώση. 

Η «Πολιτική Διαθήκη» του Λένιν, που εξέ¬ 
φραζε τους φόβους και τις ανησυχίες του για ένα 
σχίσμα στο Κόμμα και πρότεινε την αντικατάστα¬ 


ση του Στάλιν από τη θέση του Γενικού Γραμμα¬ 
τέα της Κ.Ε. του ΚΚΡ (μπ) για την αποφυγή του, 
είναι ένα κείμενο τεράστιας σημασίας με μεγάλες 
περιπέτειες. Δεν αμφισβητήθηκε ποτέ από τον 
Στάλιν και την άρχουσα γραφειοκρατία του και 
χρησιμοποίησε και τσιτάτα της κατά αντιπάλων 
του, πρώην συνεργατών του και στη συνέχεια 
θυμάτων του, αλλά όποιος τη διάβαζε ή την κυ¬ 
κλοφορούσε στην ΕΣΣΔ, που δεν τυπώθηκε ποτέ 
ζώντος του Στάλιν, εξοριζόταν στη Σιβηρία ή και 
τουφεκιζόνταν. 

Στη χώρα μας παραποιήθηκε μεταφραστικά 
σκόπιμα, και όχι μια φορά, στο σημείο που αφορά 
τον Τρότσκι. Στην παρούσα έκδοση αναφέρονται 
τα πάντα. Τα «Τρία άρθρα για τον Μαρξισμό» ο 
Λένιν τα έγραψε στα 30 χρόνια από τον θάνατο 
του Μαρξ. Τα επανεκδίδουμε σήμερα στα 200 
χρόνια από τη γέννησή του, με εισαγωγή και επι¬ 
μέλεια του Βαγγέλη Σακκάτου. 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλείο: “Αναγνώστης” Πυρσινέλα 11 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Γιάννενα 

Πρακτορείο ΝΕλΥδ δΤΑΝϋ, Πυρσινέλα 12Δ 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ο-ηταίΠ 6Γ§αίι1άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.2Γ, ο-ιηαΐΐ: €Γ£αΙίΕίρα1ί@οΕά€.2Γ 

Η άΠΟΨή ΜΑΣ 


Εργατική Πάλη 3 


2019: Χρονιά ίων μεγάλων 
εξελίξεων και εκρήξεων 


Τ ο 2019 ήρθε με τις χειρό¬ 
τερες προοπτικές για την 
ανθρωπότητα και τη χώρα 
μας. Η κρίση στην οποία 
βυθίζεται όλο και περισσότερο το πα¬ 
γκόσμιο καπιταλιστικό σύστημα και ο 
αποσυντιθέμενος ελληνικός καπιταλι¬ 
σμός δεν αφήνουν καμία αυταπάτη για 
τον Αρμαγεδδώνα που έρχεται. 

Δέκα χρόνια μετά τη χρεοκοπία της 
Λήμαν Μπράδερς και την έκρηξη της 
κρίσης, η «πυρίτιδα» που έχει συσσω¬ 
ρευτεί στα θεμέλια της παγκόσμιας οι¬ 
κονομίας έχει φτάσει σε αστρονομικά 
ύψη και φυσικά χωρίς προηγούμενο 
στην ιστορία του καπιταλισμού. Μερι¬ 
κά στοιχεία είναι ενδεικτικά: 

1. Σύμφωνα με την Ε5ΜΑ 
(ΕιίΓορεαη δβςιχήίίεδ & ΜαΛείδ 
Αιιί1ιθΓίΙγ), στα τέλη του 2017 το τρα¬ 
πεζικό σύστημα της ΕΕ διαχειριζόταν 
παράγωγα και σύνθετα χρηματοοικο¬ 
νομικά προϊόντα, το ύψος των οποίων 
εκτιμάται ότι είχε φτάσει στα 660 τρισ. 
ευρώ! Με βάση αυτόν τον αριθμό, υπο¬ 
λογίζεται ότι το ύψος αυτών των προϊ¬ 
όντων σε παγκόσμια κλίμακα ξεπερνά 
τα 2,2 εκατ. δισεκατομμύρια δολάρια! 
Ακόμη, σύμφωνα με την Τράπεζα Δι¬ 
εθνών Διακανονισμών, τα 5/6 αυτών 
βρίσκονται εκτός οποιουδήποτε θεσμι- 
κού/κρατικού έλεγχου και περισσότερο 
εκτεθειμένες σ’ αυτά τα προϊόντα εί¬ 
ναι οι ευρωπαϊκές τράπεζες (σε σχέση 
με τις αμερικανικές και ιαπωνικές) και 
κυρίως ο συνήθης ύποπτος, η Ντόυτσε 
Μπανκ. Βασική αιτία της εκτόξευσης 
των τεράστιων παρασιτικών προϊό¬ 
ντων, που κατατρώνε την παγκόσμια 
οικονομία, είναι οι πολιτικές ποσοτι¬ 
κής χαλάρωσης που ακολούθησαν οι 
κεντρικές τράπεζες των ιμπεριαλιστι¬ 
κών χωρών και ιδιαίτερα η αμερικανική 
Εεά και η ΕΚΤ. Αυτός άλλωστε είναι 
και ο λόγος που αυτές οι πολιτικές στα¬ 
ματούν, αλλά μάλλον είναι πολύ αργά. 

2. Το παγκόσμιο χρέος στο δεύτερο 
τρίμηνο του 2018 έφθασε στο αστρο¬ 


νομικό επίπεδο των 260 τρισ. δολα¬ 
ρίων, πάνω από το 320% του παγκό¬ 
σμιου ΑΕΠ. Αντίθετα με τον θόρυβο 
που προκαλούν οι νεοφιλελεύθεροι, 
από αυτό το χρέος μόνο το 23% είναι 
δημόσιο, ενώ ένα τμήμα της τάξης του 
61% είναι ιδιωτικό χρέος του μη χρημα¬ 
τοοικονομικού τομέα. Ακόμη, αξίζει να 
σημειώσουμε 2-3 περιπτώσεις που κα¬ 
ταρρίπτουν ορισμένα από τα ψέματα με 
τα οποία βομβαρδίζουν τους εργαζόμε¬ 
νους οι άχρηστες ελίτ που βρίσκονται 
στην εξουσία. Το συνολικό χρέος του 
Λουξεμβούργου ανέρχεται στο 434% 
του ΑΕΠ, με το μεγαλύτερο μέρος 
(346%) να αφορά ιδιωτικό χρέος, της 
Πορτογαλίας στο 333%, της Γαλλίας 
στο 304%, ενώ της Ελλάδας στο 294%. 

Μόνο από τα παραπάνω στοιχεία 
εύκολα μπορεί να καταλάβει ο οποιοσ¬ 
δήποτε ότι αυτή η κατάσταση δείχνει 
την τεράστια κρίση του παγκόσμιου 
καπιταλιστικού συστήματος και ότι 
αργά ή γρήγορα θα έχουμε μια κατάρ¬ 
ρευση, που θα προξενήσει πολύ μεγα¬ 
λύτερο κακό από την κρίση του 2008. 

...και ο ελληνικός καπιταλισμός 

Ο Τσίπρας και η παρέα του εδώ και 
αρκετούς μήνες έχουν ξεκινήσει το 
δικό τους δίκχεδδ δίοιψ (βγήκαμε από 
τα μνημόνια, ανάπτυξη της οικονομίας, 
έρχονται καλύτερες μέρες, η Ελλάδα 
δύναμη σταθερότητας στην περιοχή 
κ.ά.), το οποίο εντείνεται όσο πλησι¬ 
άζουμε στις εκλογές. Το δίκχεδδ δΐοΓγ 
του Τσίπρα ξεπερνάει κατά πολύ εκείνο 
των Σαμαρά-Βενιζέλου, πρόκειται για 
καθαρή απάτη, μεγαλύτερη απ’ όλες 
τις προηγούμενες που διέπραξαν αυτός 
και ο ΣΎΡΙΖΑ για να ανέλθουν στην 
εξουσία. Ωστόσο, η πραγματικότητα 


είναι εντελώς διαφορετική, η κρίση του 
ελληνικού καπιταλισμού μεγαλώνει και 
βρίσκεται σε κατάσταση πλήρους απο¬ 
σύνθεσης. Αυτό μας δείχνουν οι βασι- 
κοί/ζωντανοί δείκτες της οικονομίας, 
από τους οποίους θα παραθέσουμε με¬ 
ρικούς. Όμως, προτού προχωρήσουμε 
σ’ αυτό, η γενική εικόνα του ελληνικού 
καπιταλισμού είναι τέτοια που, μάλλον, 
σπάνια συναντιέται στην ιστορία της 
παγκόσμιας οικονομίας, ακόμα και σε 
χώρες που θα μπορούσαν να χαρακτη¬ 
ριστούν «αποικίες χρέους». Αυτή τη 
στιγμή ο ελληνικός καπιταλισμός: α) 
δεν έχει τραπεζικό σύστημα (είναι χρε¬ 
οκοπημένο, δεν πραγματοποιεί καμιά 
από τις βασικές του λειτουργίες, ανήκει 
εξ’ ολοκλήρου σε ξένα ίϊιηάδ, χρειάζε¬ 
ται, πιθανότατα, τέταρτη κατά σειρά 
ανακεφαλαιοποίηση), β) οι πιο σημα¬ 
ντικές δημόσιες επιχειρήσεις έχουν ξε¬ 
πουληθεί και σύντομα θα ξεπουληθούν 
και οι ελάχιστες που απομένουν, γ) το 
σύνολο της δημόσιας περιουσίας έχει 
υποθηκευτεί για 99 χρόνια στον μηχα¬ 
νισμό χρέους της ΕΕ και ξεπουλιέται, 
μέσω του υπερταμείου, ενώ η Γερμανία 
απαιτεί να μπει ενέχυρο και ο λιγοστός 
ελληνικός χρυσός, δ) η βιομηχανία, ιδι¬ 
αίτερα η μεγάλη, φθίνει διαρκώς, τόσο 
ως μέγεθος όσο και ως ποσοστό στον 
σχηματισμό του ΑΕΠ. 

Αυτή η γενική εικόνα θα χειρο- 
τερεύσει, όπως δείχνουν οι βασικοί 
οικονομικοί δείκτες: 1) Σύμφωνα με 
στοιχεία της ΕΛ.ΣΤΑΤ., οι επενδύσεις 
μειώθηκαν κατά 23,2% σε σχέση με το 
3° τρίμηνο του 2017!, 2) οι δαπάνες του 
δημοσίου κατακρημνίστηκαν, εκτός 
των άλλων και για να επιτευχθεί το 
υπερπλεόνασμα, που πολυδιαφημίζουν 
οι ψεύτες της κυβέρνησης, 3) το εμπο¬ 


ρικό ισοζύγιο χειροτέρευσε, λόγω της 
αύξησης των εισαγωγών κατά 15% σε 
σχέση με το 3° τρίμηνο του 2017, ενώ 
στην ίδια περίοδο υπήρξε αύξηση των 
εξαγωγών κατά 7,6%, 4) η ανεργία, η 
υποαπασχόληση και γενικά η ζούγκλα 
των εργασιακών σχέσεων, μισθών, 
συνθηκών εργασίας που επικρατεί 
έχουν υποβιβάσει το γενικό επίπεδο 
ζωής. Έτσι, σύμφωνα με τη Γιούροστατ, 
το ποσοστό φτώχειας στη χώρα μας το 
2017 έφτασε στο 46,3%, από 20% που 
ήταν το 2008. 

.. .και όμως κινείται 

Η τεράστια κρίση του καπιταλι¬ 
σμού και ο νεοφιλελευθερισμός, που 
σταδιακά μετατρέπεται σε ολοκλη¬ 
ρωτισμό, απειλούν την ανθρωπότητα 
με οικονομικό, κοινωνικό και πολεμι¬ 
κό ολοκαύτωμα. Αυτός ο τεράστιος 
κίνδυνος φαίνεται να αφυπνίζει τις 
εργαζόμενες και λαϊκές μάζες, όπως 
δείχνουν οι κινητοποιήσεις των «Κί¬ 
τρινων Γιλέκων» στη Γαλλία και άλλες 
χώρες. Είναι τα πρώτα ενθαρρυντικά 
μηνύματα απέναντι στην κρίση του 
συστήματος και τις άθλιες ελίτ τύ¬ 
που Μακρόν/Τσίπρα, που έχουν ανέ¬ 
βει στην εξουσία εξαπατώντας τους 
λαούς και φροντίζοντας μόνο για τα 
συμφέροντα μιας χούφτας κεφαλαιο¬ 
κρατών, κερδοσκόπων και μαφιόζων 
των Η0(1§6 ίϊιικίδ. Ένα είναι βέβαιο, το 
τέλος τους δεν είναι μακριά. Όλοι φω¬ 
νάζουν φτάνει πια με τις «μεταρρυθ¬ 
μίσεις» σας, την κωδική ονομασία του 
κανιβαλισμού των εργασιακών σχέσε¬ 
ων, των συστημάτων παιδείας, υγείας 
και κοινωνικής ασφάλισης. Φτάνει πια 
με τα θανατηφόρα δυστυχήματα των 
εργαζομένων για 2-3 ευρώ την ώρα 
και χωρίς ασφάλιση. Φτάνει πια με τα 
«κοινωνικά μερίσματα», που «μοιρά¬ 
ζουν» οι Αντουανέτες σας. Τίποτα δεν 
μπορεί να σταματήσει την οργή και 
το μίσος των εργαζόμενων και λαϊκών 
μαζών, είναι θέμα επιβίωσης. 


Η καπιταλιστική βαρβαρότητα... 

με την γλώσσα των αριθμών 


Η Ελλάδα και άλλες χώρες της νότιας Ευρώπης (Ισπανία, Ιταλία, Κύ¬ 
προς) όπως και η Τουρκία, προβλέπεται να αντιμετωπίσουν αυξημέ¬ 
νες ελλείψεις νερού, σύμφωνα με πρόσφατη επιστημονική μελέτη 
του Κοινού Κέντρου Ερευνών (ΙΚΌ) της Ευρωπαϊκής Επιτροπής. Η 
έρευνα, αξιολογεί τις μελλοντικές επιπτώσεις της κλιματικής αλλαγής, των αλλα¬ 
γών στις χρήσεις γης και των συνηθειών στην κατανάλωση του νερού. Εκτιμά ότι, 
ενώ θα υπάρχουν αυξημένες πλημμύρες, θα επιδεινώνεται η λειψυδρία, ιδίως τα 
καλοκαίρια. Οι συνέπειες αποδίδονται σχεδόν αποκλειστικά στην κλιματική αλ¬ 
λαγή (σε ποσοστό 80% ως 90%) και δευτερευόντως σε άλλους παράγοντες, όπως 
η χρήση της γης και του νερού (10% ως 20%). Οι ερευνητές προβλέπουν σημαντι¬ 
κές μειώσεις στην αναπλήρωση του υδροφόρου ορίζοντα, ιδίως για την Ελλάδα 
(προβλέπεται ετήσια απώλεια της τάξης των 810 εκατομμυρίων κυβικών μέτρων 
νερού), την Ισπανία και την Πορτογαλία, κάτι που σημαίνει μειωμένη ποσότητα 
νερού για άρδευση γεωργικών καλλιεργειών, άρα και μειωμένη παραγωγή τροφί¬ 
μων. Η αυξανόμενη ξηρασία στον ευρωπαϊκό Νότο θα οδηγήσει σε ολοένα μεγα¬ 
λύτερη έλλειψη νερού και σε μειωμένα υδάτινα αποθέματα για τα υδροηλεκτρικά 
εργοστάσια. Αυτό θα έχει ως συνέπεια, εκτός από τη γεωργία και τα τρόφιμα, να 
επηρεασθούν αρνητικά επίσης οι τομείς της παραγωγής ενέργειας και των μετα¬ 
φορών. Συνολικά, στις μεσογειακές χώρες, ο αριθμός των ανθρώπων που προβλέ- 
πεται να επηρεαστούν από την έλλειψη νερού έως το τέλος του αιώνα θα αυξηθεί 
από 85 εκατομμύρια ανθρώπους σε 104. 


Τ ο 2018, 113 άτομα σκοτώθηκαν ή τραυματίστηκαν από πυ¬ 
ροβολισμούς σε σχολεία των ΗΠΑ. Τα στοιχεία συνέλεξε η 
Εάιιοαΐίοπ χνεεΕ (αμερικανική επιθεώρηση για την παιδεία), η 
οποία άρχισε να καταγράφει τα περιστατικά πυροβολισμών από 
την αρχή του έτους. Η επιθεώρηση κατέγραψε 23 περιστατικά στα οποία 
υπήρξαν θάνατοι ή τραυματισμοί. Σημειώνεται κατά μέσο όρο ένα αιματη¬ 
ρό περιστατικό κάθε οκτώ σχολικές ημέρες. Οι δράστες των πυροβολισμών 
το 2018 ήταν ως επί το πλείστον αγόρια 16 ή 17 ετών, ενώ υπήρξε και μια 
περίπτωση ενός αγοριού μόλις 12 ετών. Παρά τις δυσοίωνες στατιστικές, 
στις ΗΠΑ δεν υπάρχει συναίνεση για το πώς πρέπει να αντιμετωπιστεί το 
πρόβλημα αυτό. Το πρόσφατο κίνημα μαθητών ζητά να μην επιτρέπονται 
τα όπλα στα σχολεία και να ψηφιστεί απαγόρευση της οπλοκατοχής, ενώ 
συντηρητικές ομάδες και λόμπι της βιομηχανίας όπλων ζητούν να χρησιμο¬ 
ποιούνται περισσότερα όπλα για την... άμυνα των σχολείων. Βάσει έρευνας, 
σχεδόν 40.000 άνθρωποι σκοτώθηκαν από πυροβολισμούς στις ΗΠΑ το 
2017. Ο αριθμός αυτός ισοδυναμεί με 12 θανάτους ανά 100.000 ανθρώπους 
(από 10,1 που ήταν το 2010) καταγράφοντας το υψηλότερο ποσοστό θανά¬ 
των από όπλα από το 1996. Το ποσοστό αυτό είναι ιδιαίτερα ανησυχητικό 
αν σκεφτεί κανείς ότι σε άλλες χώρες τα αντίστοιχα ποσοστά είναι πολύ πιο 
χαμηλά: 0,2 θάνατοι ανά 100.000 άτομα στην Ιαπωνία, 0,3 στο Ηνωμένο 
Βασίλειο, 0,9 στη Γερμανία και 2,1 στον Καναδά. 

4 Εργατική Πάλη 

Φ 


Λουκέτα στη Βιομηχανία 

Ταφόπλακα για τον Ελληνικό Καπιταλισμό 



Η συγκυβέρνηση ΣΥΡΙΖΑ- 
ΑΝΕΛ προσπαθεί να πείσει 
ότι η «έξοδος από τα Μνη¬ 
μόνια» έχει έρθει, αλλά η 
πραγματικότητα τους διαψεύδει πλήρως. 

Ο ελληνικός καπιταλισμός όχι μόνο δεν 
ζει κάποια «έξοδο από τα Μνημόνια», 
αλλά μέρα με τη μέρα βυθίζεται σε μια 
δραματική κατάσταση: Οι ισχνοί ρυθ¬ 
μοί ανάπτυξης, της τάξης του 1-2% του 
ΑΕΠ, όχι μόνο δεν οδηγούν σε κάποια 
«ανάπτυξη», αλλά δεν είναι και διατη¬ 
ρήσιμοι. Μάλλον σύντομα θα μειωθούν. 

Το χρέος, δημόσιο και ιδιωτικό, γίνεται 
ξανά ανεξέλεγκτο. Νέα χρεοκοπία των 
τραπεζών έρχεται να δώσει τη χαριστική 
βολή σε προβλήματα που έτσι κι αλλιώς είναι εξαιρετικά πο¬ 
λύπλοκα, καθολικά και που μεγαλώνουν μέρα με τη μέρα. 
Συνεχίζεται η φυγή επιχειρήσεων, με πιο πρόσφατο βροντερό 
παράδειγμα την αποχώρηση της ΤΙΤΑΝ (μεταφορά φορο¬ 
λογικής και διοικητικής έδρας), μια απόφαση-ορόσημο για 
τη μελλοντική πορεία της τσιμεντοβιομηχανίας. Αντίστοιχες 
κινήσεις έχουν κάνει και άλλες εταιρίες (ΦΑΓΕ, Βιοχάλκο, 
Βαρυτίνη κ.ά.), λόγω της ανάγκης να βρουν κεφάλαια πέρα 
από τη διαλυμένη χρηματιστηριακή αγορά και το νεκρό τρα¬ 
πεζικό σύστημα στην Ελλάδα. Όπως φαίνεται, οι εσωτερικές 
δυνάμεις του ελληνικού καπιταλισμού -και παρά τις ενέσεις 
«διάσωσης» που επιχειρήθηκαν με τα Μημόνια- είναι σε πα¬ 
ρακμή, ανίκανες να συντηρηθούν ή να ανακόψουν την κα¬ 
τρακύλα. 

Λουκέτο στη «Χαλυβουργική» μετά από 80 χρόνια 

Η εμβληματική «Χαλυβουργική» της οικογένειας Αγγε- 
λόπουλου, που άνοιξε το 1938 και ήταν η πρώτη βιομηχανία 
χάλυβα στην Ελλάδα, καθώς και ναυαρχίδα της εκβιομηχά¬ 
νισης και ανάπτυξης του ελληνικού καπιταλισμού μεταπολε¬ 
μικά, έβαλε λουκέτο. Η αφορμή δόθηκε όταν η ΔΕΗ έκοψε 
την ηλεκτροδότηση του εργοστασίου λόγω χρέους 32 εκ. 
ευρώ που έχει η επιχείρηση. Προφανώς αυτή η εξέλιξη δεν 
ήταν κεραυνός εν αιθρία, αλλά ολοκλήρωσε μία πορεία αρ¬ 
γού θανάτου χρόνων. Το 2015 η εταιρεία είχε αναστείλει τη 
λειτουργία της, διατηρώντας μόνο προσωπικό ασφαλείας με 
περίπου 170 εργαζόμενους που δουλεύουν από τότε εκ περι¬ 
τροπής και σήμερα βρίσκονται εκτεθειμένοι, αντιμέτωποι με 
τον εφιάλτη της ανεργίας. 

Ενα βήμα πριν το λουκέτο και η «ΛΑΡΚΟ» 

Ετοιμη να σκάσει είναι η βόμβα των ζημιών και των 
υποχρεώσεων συνολικού ύψους 576 εκ. ευρώ της ιστορικής 
κρατικής βιομηχανίας παραγωγής σίδηρονικελίου ΛΑΡΚΟ. 
Η επιχείρηση χρωστάει 285 εκ. ευρώ στη ΔΕΗ και μετά από 
απόφαση της Ευρωπαϊκής Επιτροπής τον Φεβρουάριο 2018 
για παράνομες κρατικές ενισχύσεις που είχαν δοθεί την πε¬ 
ρίοδο 2008-2011 με τη μορφή εγγυήσεων από κρατικές τρά¬ 
πεζες αλλά και αύξησης μετοχικού κεφαλαίου, θα πρέπει να 
επιστρέφει στο Δημόσιο το ποσό των 136 εκ. ευρώ. 

Αφού οι αστικές κυβερνήσεις τις προηγούμενες δεκαετί¬ 
ες υπερχρέωσαν την επιχείρηση, το 2012 η ΛΑΡΚΟ πέρασε 
στο ΤΑΙΠΕΔ, το οποίο ελέγχει το 55,2% των μετοχών της. 
Το 2014 η κυβέρνηση ΝΔ-ΠΑΣΟΚ-ΔΗΜΑΡ προσπάθησε 
να την ξεπουλήσει, σπάζοντάς τη σε δύο κομμάτια. Ο πρώ¬ 
τος διαγωνισμός θα αφορούσε πώληση του μεταλλουργικού 
εργοστασίου στη Λάρυμνα και το 40% των δικαιωμάτων εκ¬ 
μετάλλευσης του μεταλλείου λατερίτη του Αγίου Ιωάννη. Ο 
δεύτερος, την πώληση του 73% των δικαιωμάτων εξόρυξης 
λατερίτη της Εύβοιας και όλα τα δικαιώματα εξόρυξης λα¬ 
τερίτη της Καστοριάς. Τα σχέδια αυτά ματαιώθηκαν με την 
κατάρρευση της τρικομματικής κυβέρνησης. 

Με την μετάλλαξη της άθλιας συγκυβέρνησης ΣΥΡΙ- 
ΖΑ-ΑΝΕΛ, την πλήρη υποταγή της στις ορέξεις του κεφα¬ 
λαίου και τις ντιρεκτίβες της ΕΕ, η χρεοκοπία της ΛΑΡΚΟ 
έχει έρθει πάλι στο προσκήνιο. Η διοίκηση της εταιρείας έχει 
παρουσιάσει έξι σενάρια «μείωσης του κόστους» που απο¬ 
τελούν βάρβαρες επιθέσεις στα δικαιώματα και τις ζωές των 
100 εργαζομένων της επιχείρησης: διαθεσιμότητες εργα¬ 


ζομένων, περικοπές επιδομάτων κ.ά. Οι εργαζόμενοι έχουν 
προχωρήσει σε κινητοποιήσεις απαιτώντας τη διασφάλιση 
των θέσεων εργασίας τους. 

Να πάρουμε την οικονομία στα χέρια μας 

Τα Μνημόνια και οι βάρβαρες νεοφιλελεύθερες πολιτι¬ 
κές απέτυχαν πλήρως. Παρά τη σκανδαλώδη ενίσχυση του 
κεφαλαίου, έφεραν οικονομική ερήμωση. Είναι ζήτημα επι¬ 
βίωσης για το προλεταριάτο αλλά και για τη συντριπτική 
πλειοψηφία της κοινωνίας να παλέψουν για την εθνικοποί¬ 
ηση των βασικών τομέων της οικονομίας (βιομηχανία, ενέρ¬ 
γεια, μεταφορές, συγκοινωνίες, τηλεπικοινωνίες κ.ά.) για 
ένα σχέδιο έκτακτης κοινωνικής ανάγκης και παραγωγικής 
ανασυγκρότησης μέσα από ένα πρόγραμμα δημόσιων-κοι- 
νωφελών έργων. 

Η οικονομική κατρακύλα μπορεί να αντιστραφεί μόνο 
αν πάψει το ξεπούλημα του δημόσιου πλούτου, αν μετα¬ 
τραπούν όλες οι μεγάλες επιχειρήσεις σε δημόσια/εθνική 
περιουσία, αν σταματήσει η εγκατάλειψη των επιχειρήσεων 
και εργοστασίων που βάζουν λουκέτο. Όλες αυτές τις επι¬ 
λογές, που υπαγορεύονται από την παρακμή του ελληνι¬ 
κού καπιταλισμού και τη δραματική υποβάθμισή του στον 
παγκόσμιο καταμερισμό εργασίας, πρέπει και μπορούμε να 
τις αντιστρέφουμε. Μόνο έτσι μπορούμε να υπερασπίσουμε 
τις παραγωγικές δυνάμεις που παραμένουν στα πλαίσια της 
χώρας, δηλαδή τη βάση όπου στηρίζεται κάθε οικονομική 
δραστηριότητα. Μόνο έτσι μπορούμε να στηρίξουμε τις θέ¬ 
σεις εργασίας, καλύτερους μισθούς και συντάξεις, δημόσια, 
δωρεάν και ποιοτική υγεία και παιδεία για όλους και ένα 
πραγματικά δημόσιο και αποτελεσματικό σύστημα κοινωνι¬ 
κής ασφάλισης. 

Εθνικοποιώντας τις μεγάλες, συγκεντρωμένες επιχειρή¬ 
σεις σε όλους τους βασικούς τομείς της οικονομίας, θέτουμε 
τη μόνη ρεαλιστική βάση για την εκπόνηση ενός προγράμ¬ 
ματος παραγωγικών και κοινωνικά ωφέλιμων δημόσιων έρ¬ 
γων για όλο τον πληθυσμό και όχι για τα συμφέροντα μιας 
χούφτας πλούσιων παρασίτων. 

Αυτό το πρόγραμμα εθνικοποιήσεων δεν είναι άλλοθι 
για την εξαγορά/σωτηρία χρεοκοπημένων επιχειρήσεων και 
καπιταλιστών αλλά πρέπει να γίνει: 

- Χωρίς αποζημίωση ή και με δήμευση των περιουσιών των 
καπιταλιστών ιδιοκτητών, μετόχων κλπ. Όχι μόνο επειδή 
αυτό είναι δίκαιο, επειδή αυτή η περιουσία ανήκει στους ερ¬ 
γαζόμενους, έχει δημιουργηθεί από την υπεραξία, από την 
εργασία γενιών και γενιών εργαζομένων. Αλλά και επειδή 
εμείς οι εργαζόμενοι δεν χρωστάμε καμία αποζημίωση σε μια 
κυρίαρχη τάξη. 

- Κάτω από εργατικό έλεγχο. Μια αποτελεσματική και κοι¬ 
νωνικά ωφέλιμη διαχείριση αυτών των εθνικοποιημένων 
επιχειρήσεων, μπορεί να γίνει μόνο κάτω από τον άγρυπνο 
έλεγχο, από όργανα των ίδιων των εργαζομένων (επιτροπές, 
συνελεύσεις), που θα διασφαλίζουν την αποτελεσματική δι¬ 
αχείριση των επιχειρήσεων και την προσφορά τους στη γενι¬ 
κότερη κοινωνική πρόοδο (συμφέρον και ως παραγωγοί και 
ως καταναλωτές). 

Έτσι, το σύνθημα των εθνικοποιήσεων και του εργατι¬ 
κού ελέγχου στην οικονομία συνδέεται αναπόσπαστα με το 
στόχο της σοσιαλιστικής επανάστασης, που είναι η μοναδική 
πραγματική διέξοδος από την κρίση. 


/ επίκαιρα... 

Να σταματήσουμε τη ρατσιστική βία από 
αστυνομία, φασίστες και αντιδραστικούς 

«Οι ελληνικές αρχές απελαύνουν συνεχώς και 
με συνοπτικές διαδικασίες πρόσφυγες που ζητούν 
άσυλο, χρησιμοποιώντας βία, κατάσχοντας και κα- 
ταστρέφοντας τα υπάρχοντά τους», κατάγγειλε η 
οργάνωση Ηιππαη Κί§Είδ λΥαίοΕ, στις 18 Δεκέμβρη 
2018. Ο οργάνωση πήρε συνεντεύξεις από 26 αι- 
τούντες άσυλο και άλλους πρόσφυγες από Αφγανι¬ 
στάν, Ιράκ, Μαρόκο, Πακιστάν, Συρία, Τυνησία και 
Υεμένη, συμπεριλαμβανομένων οικογενειών που 
ταξιδεύουν με παιδιά. Οι πρόσφυγες περιέγραψαν 
24 περιστατικά απωθήσεων από Ελλάδα σε Τουρ¬ 
κία μέσω του Έβρου. Τα περισσότερα περιστατικά 
συνέβησαν μεταξύ Απριλίου και Νοεμβρίου 2018. 
Όλοι ανέφεραν εχθρική ή βίαιη συμπεριφορά της 
ελληνικής αστυνομίας και ατόμων που φορούσαν 
στολές και μάσκες χωρίς αναγνωρίσιμα χαρακτηρι¬ 
στικά. Δώδεκα πρόσφυγες δήλωσαν ότι η αστυνο¬ 
μία (ή αυτές οι... μη ταυτοποιημένες δυνάμεις που 
λειτουργούν μαζί της) τους αφαίρεσε χρήματα και 
κατέστρεψε τα διαβατήριά τους ή τις ταυτότητές 
τους. Επτά μαρτυρίες ανέφεραν ότι αστυνομικοί και 
μέλη των παραπάνω δυνάμεων έκλεψαν τα ρούχα 
ή τα παπούτσια των προσφύγων και τους ανάγκα¬ 
σαν να επιστρέφουν στην Τουρκία με τα εσώρουχά 
τους, μερικές φορές τη νύχτα και σε θερμοκρασίες 
ψύχους. 

Ο 40χρονος Φερχάτ ανέφερε πως δύο αστυνο¬ 
μικοί τον συνέλαβαν μαζί με τη σύζυγό του και τα 
τρία τους παιδιά, ηλικίας 12,15 και 19 ετών, σε έναν 
εγκαταλελειμμένο σιδηροδρομικό σταθμό, στις 19 
Σεπτεμβρίου 2018. Έμειναν μαζί με δεκάδες άτομα 
σε ένα κλειστό όχημα-κλουβί. Η Μάνσα, από το 
Αφγανιστάν, δήλωσε πως οι αστυνομικοί τη συνέ¬ 
λαβαν μαζί με τον σύζυγό της, τα τρία τους παιδιά, 
ηλικίας 5, 9 και 11 ετών, αλλά και άλλους δύο αφ- 
γανούς άνδρες, στα μέσα του Σεπτέμβρη, μετά την 
αναχώρησή τους από την Αλεξανδρούπολη, κατά 
την τρίτη προσπάθειά τους να εισέλθουν στην Ελ¬ 
λάδα. Ακριβώς την ίδια μέρα τους έστειλαν πίσω 
στην Τουρκία. 

Η κακοποίηση που αναφέρουν περιλάμβανε ξυ¬ 
λοδαρμούς με γροθιές, κλοτσιές και κλομπ, ενώ σε 
μία περίπτωση αναφέρθηκε και χρήση πυροβόλου 
όπλου. Ένας Μαροκινός ανέφερε ότι ένα άτομο με 
καλυμμένα χαρακτηριστικά τον έσυρε από τα μαλ¬ 
λιά και τον ανάγκασε να γονατίσει στο έδαφος. Στη 
συνέχεια, απειλώντας τον με ένα μαχαίρι στο λαιμό, 
τον υπέβαλε στο μαρτύριο της «ψεύτικης εκτέλε¬ 
σης». Μία γυναίκα από το Αφγανιστάν δήλωσε πως 
εκδιώχθηκε η ίδια καθώς και μια έγκυος, ηλικίας 19 
ετών, από το Αφρίν της Συρίας. 

Παρόμοιο περιστατικό, μικρότερης κλίμακας, 
συνέβη το Σάββατο 8 Δεκέμβρη 2018, στον χώρο 
στάθμευσης μεγάλου σούπερ μάρκετ έξω από την 
πόλη της Μυτιλήνης. Ο 45χρονος εργαζόμενος 
Εαμάν Ουντίν από το Μπαγκλαντές, που συγκέ¬ 
ντρωνε τα καροτσάκια των πελατών, ζήτησε από 
έναν 29χρονο πελάτη να μη σταθμεύσει το αυτοκί¬ 
νητό του στον χώρο στάθμευσης για ΑμεΑ. Τότε ο 
29χρονος βγήκε από το αυτοκίνητό του και επιτέ¬ 
θηκε στον εργαζόμενο, τραυματίζοντάς τον σοβαρά 
με μεταλλικό λοστό. Στη συνέχεια εγκατέλειψε τον 
τραυματία, τον οποίο μετέφεραν περαστικοί στο 
νοσοκομείο με σοβαρά κατάγματα. Στις 9 Δεκέμ¬ 
βρη, ο δράστης συνελήφθη και παραπέμφθηκε στον 
εισαγγελέα με βαριές κατηγορίες κακούργηματικού 
χαρακτήρα. 

Ο ρατσιστικός κατήφορος και το μίσος ενάντια 
στους μετανάστες ξεπερνάει κάθε όριο. Έχουμε χρέ¬ 
ος ως εργατικό κίνημα και νεολαία να συντρίψουμε 
αυτό το ΚράτοςΈκτακτης Ανάγκης και τα φασιστο- 
ειδή που σηκώνουν ξανά κεφάλι χτυπώντας το πιο 
αδύνατο κομμάτι της κοινωνίας, τους μετανάστες. 

ΕΡΓΑΖΟΜΕΝΟΙ 


Εργατική Πάλη 5 


Αποτελέσματα εκλογών καθηγητικών Συλλόγων στη Θεσσαλονίκη 


Α' ΕΛΜΕ Θεσσαλονίκης 2018 

Ψήφοι 

Έδρες 

% 

Αγ· Συσπείρωση-ΠΑΜΕ(ΚΚΕ) 

171(141) 

3(2) 

30 (25) 

ΔΑΚΕ (ΝΔ) 

130(132) 

2(2) 

23 (23) 

ΣΥΝΕΚ (ΣΥΡΙΖΑ) 

79(79) 

1(1) 

14(14) 

ΠΕΚ (πρώην ΠΑΣΚ- ΠΑΣΟΚ) 

68(76) 

1(1) 

12 (13) 

Αγωνιστική Παρέμβαση (ΑΝΤΑΡΣΥΑ) 

58(72) 

1(1) 

10 (13) 

Αντεπίθεση των Εκπαιδευτικών (ΟΚΔΕ) 

39(44) 

1(1) 

7(8) 

Αγωνιστικές Κινήσεις (ΚΚΕ-ΜΛ) 

27(26) 

0(1) 

5(5) 

Άκυρα-Λευκά 

30(43) 



Ψήφισαν 

602(607) 




Σ τις 18 Δεκεμβρίου έγιναν οι 
εκλογές για ανάδειξη Διοι¬ 
κητικών Συμβουλίων (ΔΣ) 
στις πέντε ΕΛΜΕ Θεσσα¬ 
λονίκης (πρωτοβάθμια σωματεία κα¬ 
θηγητών). Οι εκλογοαπολογιστικές 
συνελεύσεις ήταν για μία ακόμη φορά 
με μικρή συμμετοχή, ενώ η συμμετοχή 
στις εκλογές παρουσίασε μικρή πτώση 
(κατά 141 ψήφους). 

Η ΔΑΚΕ (ΝΔ), παρά τις πελατεια¬ 
κού τύπου εξυπηρετήσεις των αιρετών 
της στα ΠΎΣΔΕ (Πρωτοβάθμια Υπη¬ 
ρεσιακά Συμβούλια Δευτεροβάθμιας 
Εκπαίδευσης), αλλά κυρίως παρά την 
εκμετάλλευση των προσδοκιών για 
διοικητικές θέσεις στον κρατικό μη¬ 
χανισμό εν αναμονή της ανόδου στην 
εξουσία της ΝΔ, αύξησε μόνο κατά 
1,94% τις δυνάμεις της, λαμβάνοντας 
συνολικά 30,03%. Η άνοδός της οφεί¬ 
λεται κυρίως στη μνημονιακή μετάλ¬ 
λαξη των ΣΥΝΕΚ (ΣΥΡΙΖΑ) που της 
επιτρέπει να εκμεταλλεύεται τη σύγ¬ 


χυση και να εμφανίζει τις νεοφιλελεύ¬ 
θερες πολιτικές ως τις μόνες ρεαλιστι¬ 
κές λύσεις. 

Οι ΣΥΝΕΚ, μετά την θεαματική 
πτώση που εμφάνισαν τα τελευταία 3 
χρόνια, εμφανίζουν άνοδο της τάξης 
του 1,44%, που είναι μικρή αν λάβουμε 
υπόψη τις προσβάσεις που έχουν στον 
διοικητικό και κρατικό μηχανισμό και 
στα ΠΥΣΔΕ. Ένας ακόμη λόγος της 
ανόδου τους είναι ότι, παρότι και ο 
ΣΥΡΙΖΑ έχει εφαρμόσει μνημόνια, οι 
εκπαιδευτικοί δεν έχουν ξεπεράσει την 
εμπειρία από τη διακυβέρνηση των 
μνημονιακών του Σαμαρά και του Βε- 
νιζέλου που οδήγησε στη διαθεσιμότη¬ 
τα χιλιάδες συναδέλφους μας και έφε¬ 
ρε την καταστροφική αξιολόγηση για 
τους υπολοίπους. 

Οι Παρεμβάσεις εμφανίζουν μεγά¬ 
λη πτώση και σε ψήφους και σε ποσο¬ 
στά. Αν συνυπολογιστεί ότι πλέον και 
στις πέντε ΕΛΜΕ κατεβάζουν κοινά 
ψηφοδέλτια με τη ΛΑΕ, η πτώση τους 


Ε' ΕΛΜΕ Θεσσαλονίκης 2018 

Ψήφοι 

Έδρες 

% 

ΔΑΚΕ (ΝΔ) 

390(401) 

2(2) 

30.6 (30) 

Αγωνιστική Παρέμβαση 
(ΑΝΤΑΡΣΥΑ) 

301(411) 

2(2) 

24 (30) 

Αγ. Συσπείρωση -ΠΑΜΕ(ΚΚΕ) 

218(220) 

1(1) 

17(16) 

ΣΥΝΕΚ (ΣΥΡΙΖΑ) 

213(181) 

1(1) 

17(13) 

Αγωνιστικές Κινήσεις (ΚΚΕ-ΜΛ) 

57(71) 

1(1) 

5(5) 

Αντεπίθεση των Εκπαιδευτικών 
(ΟΚΔΕ) 

55(21) 

0(0) 

4(2) 

ΠΕΚ (πρώην ΠΑΣΚ- ΠΑΣΟΚ) 

42(43) 

0(0) 

3(3) 

Λευκά 

33(49) 



Άκυρα 

13(17) 



Ψήφισαν 

1322(1414) 




φτάνει στο 4,2%. Αρχίζουν να αποτυ- 
πώνονται και εκλογικά τα αδιέξοδα 
της πολιτικής τους (ακολουθητισμός 
προς το ΠΑΜΕ, εκλογικές συνεργασί¬ 
ες με ΛΑΕ, υποτίμηση της αυτοοργά¬ 
νωσης των εκπαιδευτικών κ.λπ.). 

Το ΠΑΜΕ συντηρεί τις δυνάμεις 
του, με 19,91% (από 19,43%). Δεν 
μπορεί να καρπωθεί τη δυσαρέσκεια 
των εκπαιδευτικών από τις μνημονια- 
κές πολιτικές γιατί πολύ απλά δεν έχει 
πρόταση για την ανασυγκρότηση του 
συνδικαλιστικού κινήματος. Η ΠΕΚ 
συγκρατεί τα πολύ μικρά ποσοστά της 
(6,74% από 6,77%). 

Η Αντεπίθεση των Εκπαιδευτικών 
αύξησε τις δυνάμεις της σε ψήφους 94 
(από 65) και σε ποσοστά 2,26% (από 
1,54%). Διατηρήθηκε στην Α' ΕΛΜΕ 
η μία έδρα στο Δ.Σ. Τα αποτελέσματα 


των εκλογών στις οποίες συμμετείχε η 
Αντεπίθεση των Εκπαιδευτικών περι¬ 
λαμβάνονται στους πίνακες. 

Οι παλιοί μνημονιακοί αν και έχουν 
χάσει την παλιά τους δύναμη (ιδιαίτε¬ 
ρα η ΠΑΣΚΕ), παραμένουν επικίνδυ¬ 
νοι γιατί, και με τη βοήθεια της πολι¬ 
τικής των Συριζαίων, επιχειρούν μια 
ιδεολογική και πολιτική αντεπίθεση 
στην Αριστερά και στους εργαζόμε¬ 
νους σε όλα τα επίπεδα, με στόχο την 
επαναφορά των πολιτικών τους φορέ¬ 
ων στην εξουσία. 

Όμως παρά την απογοήτευση και 
το σοκ που έχει υποστεί η συνείδη¬ 
ση των εκπαιδευτικών, το κλίμα αυτό 
μπορεί να αναστραφεί. Η παρέμβασή 
μας το επόμενο διάστημα θα στοχεύει 
σε αυτήν ακριβώς την κατεύθυνση. 

■ Αντεπίθεση των Εκπαιδευτικών 


Νέο σύστημα διορισμού εκπαιδευτικών 
Ο εμπαιγμός συνεχίζεται 


Κ ατά την πάγια τακτική της 
συγκυβέρνησης ΣΥΡΙ- 
ΖΑ-ΑΝΕΛ και των προ- 
κατόχων της, ο υπουργός 
Παιδείας κ. Γαβρόγλου επέλεξε την πα¬ 
ραμονή των Χριστουγέννων για να θέ¬ 
σει σε διαβούλευση το σχέδιό του για το 
νέο σύστημα διορισμών, καθώς και για 
την πρόσληψη αναπληρωτών εκπαιδευ¬ 
τικών στην Πρωτοβάθμια και Δευτερο¬ 
βάθμια εκπαίδευση. Το σχέδιο νόμου 
βασίζεται στο διαβόητο «προσοντολό- 
γιο» και υλοποιεί διατυπωμένες από και¬ 
ρό νεοφιλελεύθερες απαιτήσεις της ΕΕ 
και του ΟΟΣΑ, για συνεχή κατάρτιση 
και «δια βίου εκπαίδευση», μαζί με την 
διαρκή κινητικότητα μεταξύ εργασίας 
και εκπαίδευσης. Πρόκειται για την ίδια 
πολιτική που προσπάθησε να εφαρμόσει 
από το 2009 η τότε υπουργός Παιδείας 
του ΠΑΣΟΚ, Αννα Διαμαντοπούλου. 
Με τη «δια βίου» μάθηση καταργούνται 
τα όποια επαγγελματικά-εργασιακά δι¬ 
καιώματα συνδέονται με το πτυχίο και 
ο «εργαζόμενος» σε όλη του τη ζωή θα 
τρέχει να επιμορφώνεται και να «πιστο¬ 
ποιείται», με δικά του έξοδα και στον 
ελεύθερο χρόνο του, για να είναι «αντα¬ 
γωνιστικός» στη ζούγκλα της αγοράς. 

Με το νέο σύστημα διορισμών το 
βασικό πτυχίο θεωρείται ανεπαρκές για 
να έχει κανείς το δικαίωμα να διδάξει 


στο δημόσιο σχολείο. Πρόσθετο υπο¬ 
χρεωτικό προσόν αποτελεί η παιδαγω¬ 
γική και διδακτική επάρκεια που θα πι¬ 
στοποιείται είτε πριν από τον διορισμό 
(σύμφωνα με τις οικείες διατάξεις) είτε 
μετά τον διορισμό, μέσω επιτυχούς πα¬ 
ρακολούθησης ειδικών επιμορφωτικών 
προγραμμάτων. Υποβαθμίζεται πτυχίο 
και προϋπηρεσία, αγνοούνται μήνες 
εργασιακής περιπλάνησης χιλιάδων 
αναπληρωτών, ενώ πριμοδοτούνται 
διδακτορικά και μεταπτυχιακοί τίτλοι 
- εμπορεύματα, καθώς και κάθε είδους 
πιστοποιήσεις αμφιβόλου ποιότητας. 

Κάθε δύο χρόνια το ΑΣΕΠ θα κα¬ 
ταρτίζει έναν νέο αξιολογικό πίνακα, 
με βάση την απόκτηση των επιπλέον 
προσόντων, για μόνιμους διορισμούς 
εκπαιδευτικών και για προσλήψεις ανα¬ 
πληρωτών και ωρομίσθιων. Σε αυτή την 
κατάταξη μπαίνει «ταβάνι» 120 μηνών 
στην προσμέτρηση της προϋπηρεσίας 
ενώ η μέγιστη μοριοδότησή της (120 
μόρια) είναι ίση με τη μέγιστη μοριο- 
δότηση των ακαδημαϊκών προσόντων 
(120 μόρια). Πιο συγκεκριμένα, το βα¬ 
σικό πτυχίο (7 έως 21 μόρια το άριστα), 
το δεύτερο πτυχίο (16), διδακτορικό δί¬ 
πλωμα (40), μεταπτυχιακός τίτλος (20), 
δεύτερος μεταπτυχιακός τίτλος (7), 
γνώση ξένης γλώσσας (4 έως 8), πιστο¬ 
ποιημένη γνώση Η/Υ (4), πιστοποιημέ¬ 


νη επιμόρφωση 300 ωρών και άνω (4). 

Η απάτη και ο εμπαιγμός με τους μό¬ 
νιμους διορισμούς εκπαιδευτικών συνε¬ 
χίζεται από το 1997 (με την κατάργηση 
της επετηρίδας και την αντικατάστασή 
της από τον διαγωνισμό του ΑΣΕΠ) 
μέχρι και σήμερα, που το «προσοντο- 
λόγιο» προτείνεται από το υπουργείο 
Παιδείας σαν το δικαιότερο σύστημα 
διορισμού. Η συζήτηση του τρόπου διο¬ 
ρισμού αποπροσανατολίζει και καλύπτει 
το πραγματικό πρόβλημα της αδιορι¬ 
στίας χιλιάδων εκπαιδευτικών, με την 
ανεργία των νέων πτυχιούχων να είναι 
στο κόκκινο. Ο ένας υπουργός μετά 
τον άλλο ανανεώνουν τις υποσχέσεις 
τους για μαζικούς διορισμούς. Μετά τις 
υποσχέσεις για 10.000 διορισμούς των 
παλιών μνημονιακών, πήγαμε στους... 
20.000 του Φίλη και στις υποσχέσεις του 
Οκτώβρη 2018 του Γαβρόγλου. Σήμερα 
ο ίδιος υπουργός ανακοινώνει εκ νέου 
15.000 μόνιμους διορισμούς εκπαιδευτι¬ 
κών σε βάθος τριετίας, ξεκινώντας από 
το επόμενο σχολικό έτος 2019-20 με 
4.500 εκπαιδευτικούς στην «ειδική εκ¬ 
παίδευση». 

Ταυτόχρονα, το υπουργείο εντείνει 
διαρκώς την προσπάθεια να καλυφθούν 
τα κενά με κόψιμο τμημάτων, ειδικο¬ 
τήτων, διδακτικών ωρών, εργασιακών 
δικαιωμάτων, με αντιπαιδαγωγικές δεύ- 


ΜΑΖΙΚΟΙ-ΜΟΝΙΝΟ) 



τερες και τρίτες αναθέσεις μαθημάτων. 
Κάνει ό,τι μπορεί για να περιορίσει τις 
ανάγκες σε εκπαιδευτικό προσωπικό: 
προχωρά σε νέα μείωση του ωρολογί¬ 
ου προγράμματος, αυτή τη φορά στις 
δύο τελευταίες τάξεις του πρόσφατα 
εξαγγελθέντος «Νέου Λυκείου», που θα 
οδηγήσει σε περικοπή περίπου 1.000 ορ¬ 
γανικών θέσεων εκπαιδευτικών. 

Δεν πρέπει κανείς να πέσει στην πα¬ 
γίδα της αναζήτησης των δικαιότερων 
κριτηρίων διορισμού. Οι ελλείψεις είναι 
τεράστιες, ακόμα και μετά τις απώλειες 
πολλών χιλιάδων θέσεων εργασίας στην 
εκπαίδευση εξαιτίας των μνημονιακών 
πολιτικών όλων των κυβερνήσεων. Ενά¬ 
ντια σε διαιρέσεις κάθε είδους, ενωμένοι 
αναπληρωτές και μόνιμοι, να απαιτή¬ 
σουμε την άμεση μονιμοποίηση όλων 
των αναπληρωτών, με αποκλειστική 
βάση το πτυχίο και την προϋπηρεσία, για 
την κάλυψη των πραγματικών αναγκών 
της εκπαίδευσης, για να γίνει πραγματι¬ 
κότητα το δημόσιο δωρεάν σχολείο που 
έχουν ανάγκη οι εργαζόμενοι, η νεολαία 
και τα φτωχά λαϊκά στρώματα. 

■ Αντεπίθεση των Εκπαιδευτικών 

6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Ιανουάριος 2019 


ΣΥΓΧΩΝΕΥΣΕΙΣ - ΝΟΜΟΣ ΓΑΒΡΟΓΛΟΥ:« Επιχείρηση σκούπα» για ΑΕΙ - ΤΕΙ 



Η συγκυβέρνηση ΣΥΡΙΖΑ- 
ΑΝΕΛ και ο υπουργός 
Παιδείας Κ. Γαβρόγλου, 
έχουν έχουν αναδειχθεί σε 
μνημονιακούς δήμιους της εκπαίδευσης. 
Αυτή την φορά το θύμα είναι τα ΤΕΙ της 
χώρας. Μετά την ψήφιση του νόμου Γα¬ 
βρόγλου, το καλοκαίρι του 2017, έχει ξεκι¬ 
νήσει ένας γύρος «πανεπιστημιοποίησης» 
των ΤΕΙ που μεταφράζεται σε καταργήσεις 
και συγχωνεύσεις τμημάτων ή και ολόκλη¬ 
ρων ιδρυμάτων. Ήδη έχουν προχωρήσει 
στην συγχώνευση του ΤΕΙ Αθήνας και ΤΕΙ 
Πειραιά (δημιουργώντας το Πανεπιστήμιο 
Δυτικής Αττικής), όπως επίσης και στις 
συγχωνεύσεις του ΤΕΙ Ηπείρου με το Πα¬ 
νεπιστήμιο Ιωαννίνων, και των ΤΕΙ Ιονίων 
Νήσων και το Ιόνιο Πανεπιστήμιο. 

Ωστόσο, το ανανεωμένο «Σχέδιο Αθη- 
νά» δεν σταματάει εδώ. Έπονται κι άλλες 
μεγάλες συγχωνεύσεις: 

1. Του ΤΕΙ Θεσσαλίας με το Πανεπι¬ 
στήμιο Θεσσαλίας. Εδώ περιλαμβάνεται 
και η διάλυση του ΤΕΙ Στερεάς Ελλάδας 
και ένταξή του στο ΕΚΠΑ, στο Γεωπονι¬ 
κό Πανεπιστήμιο Αθηνών και στο Πανε¬ 
πιστήμιο Θεσσαλίας. Ήδη το νομοσχέδιο 
για την συγχώνευση έχει κατατεθεί προς 
διαβούλευση στην Βουλή και αναμένεται 
να ψηφιστεί έως τα μέσα Ιανουάριου. 

2. Του ΤΕΙ Δυτικής Μακεδονίας με το 
αντίστοιχο Πανεπιστήμιο, 

3. Του ΤΕΙ Δυτικής Ελλάδας με το Πα¬ 
νεπιστήμιο Πατρών, 

4. Του ΤΕΙ Κρήτης με το Πανεπιστήμιο 
Κρήτης και 

5. Των ΤΕΙ Θεσσαλονίκης, ΤΕΙ Κεντρι¬ 
κής Μακεδονίας, ΤΕΙ Ανατολικής Μακε¬ 
δονίας και Θράκης με το Διεθνές Πανεπι¬ 
στήμιο Ελλάδος. 


«Αναβάθμιση» σημαίνει διάλυση της 
εκπαίδευσης και εξαφάνιση των ΤΕΙ 

Μοναδικό επιχείρημα της συγκυβέρ¬ 
νησης είναι η «πανεπιστημιοποίηση» των 
ΤΕΙ και η εξίσωση των πτυχίων. Πρόκειται 
βέβαια για ένα επιχείρημα που καταρρί- 
πτεται εύκολα, από τη στιγμή που ήδη 
τα πτυχία των ΑΕΙ και των ΤΕΙ είναι νο¬ 
μικά εξισωμένα (θεωρούνται και τα δύο, 
σύμφωνα με Εθνικό Πλαίσιο Προσόντων, 
πτυχία επιπέδου 6). Ο πραγματικός στό¬ 
χος της συγκυβέρνησης είναι η πλήρης 
εξάλειψη της τεχνολογικής εκπαίδευσης 
και η συρρίκνωση του εκπαιδευτικού χάρ¬ 
τη, κάτι το οποίο το προσπαθούσαν οι 
μνημονιακές κυβερνήσεις εδώ και χρόνια 
(από το 2011 επί υπουργίας Αννας Διαμα- 
ντοπούλου και μετέπειτα, το 2013, με το 
«σχέδιο Αθηνά»), ώστε να μειωθεί κι άλλο 
ο προϋπολογισμός για την εκπαίδευση. 

Το Πανεπιστήμιο Δυτικής Αττικής 
αποκαλύπτει τα αποτελέσματα της περι¬ 
βόητης «πανεπιστη μιοπο ίη ση ς». Συ νο - 
λικά 19 από τα 42 τμήματα των δύο ΤΕΙ 
έκλεισαν ή συγχωνεύτηκαν. Τα συγχωνευ- 
μένα τμήματα έχουν 3 ή 4 κοινά εξάμηνα, 
αλλοιώνοντας πλήρως την έννοια της ει¬ 
δίκευσης και την ποιότητα των σπουδών. 
Δημιουργούνται ερωτηματικά για το αν θα 
υπάρχουν επαγγελματικά δικαιώματα των 
νέων πτυχίων και πώς θα προσδιορίζονται. 
Η πρακτική άσκηση γίνεται προαιρετική, 
για λίγες μόνο θέσεις και άνευ αποδοχών, 
επισφραγίζοντας για άλλη μια φορά τον 
θεσμό της απλήρωτης και ανασφάλιστης 
εργασίας για λίγους. Οι υποδομές είναι 
ανεπαρκείς και τα 2/3 του έκτακτου προ¬ 
σωπικού απολύθηκαν. 

Είναι προφανές ότι δεν πρόκειται να 
υπάρξει καμία αναβάθμιση. Τα συγχωνευ- 
μένα τμήματα θα υπολειτουργούν, θα πρέ¬ 


πει να μειώσουν τον αριθμό 
των εισακτέων και θα πρω- 
χωρήσουν, κατά πάσα πιθα¬ 
νότητα σύντομα, σε διαγρα¬ 
φές φοιτητών. 

Το επόμενο βήμα της κυ¬ 
βέρνησης είναι η δημιουρ¬ 
γία διετών προγραμμάτων 
σπουδών στα νέα συγχω- 
νευμένα ιδρύματα (και έπει¬ 
τα στα υπόλοιπα). Πρόκει¬ 
ται για την πλήρη διάλυση 
των πτυχίων, αφού κάθε τμήμα θα παρέχει 
διαφορετικούς τίτλους σπουδών και όχι 
ένα ενιαίο πτυχίο. Αν αυτό συνοδευτεί, 
όπως έχει εξαγγελθεί, από τον «ατομικό 
φάκελο» του φοιτητή (θα περιλαμβάνει τα 
διάφορα πιστοποιητικά, π.χ. ξενόγλωσσα, 
γνώση Η/Υ, σεμινάρια κ.λπ.), θα πρόκειται 
για την πλήρη εξατομίκευση του πτυχίου 
και την πλήρη κατάργηση των επαγγελμα¬ 
τικών δικαιωμάτων. 

Το πιο σημαντικό είναι ότι όλα αυτά εί¬ 
ναι η έναρξη της προσπάθειας για την επι¬ 
βολή διδάκτρων. Τα δίδακτρα έχουν ήδη 
εξαπλωθεί στα μεταπτυχιακά και ο νόμος 
Γαβρόγλου αναφέρει ότι «αν οι πόροι χρη¬ 
ματοδότησης των προγραμμάτων σπου¬ 
δών δεν επαρκούν προβλέπεται η επιβολή 
διδάκτρων». Έτσι τα δίδακτρα δεν είναι 
μακριά και για τα προπτυχιακά προγράμ¬ 
ματα σπουδών. Δεν είναι καθόλου τυχαία 
η συγχώνευση των ΤΕΙ Θεσσαλονίκης, 
Κεντρικής Μακεδονίας και Ανατολικής 
Μακεδονίας και Θράκης με το Διεθνές Πα¬ 
νεπιστήμιο Ελλάδας - πρόκειται για ένα 
ίδρυμα το οποίο λειτουργεί αποκλειστικά 
με δίδακτρα. Η λογική είναι να μπορείς 
να παίρνεις ό,τι πληρώνεις: Έχεις αρκετά 
λεφτά; Θα πάρεις πτυχίο τετραετούς φοί¬ 
τησης και μεταπτυχιακό. Έχεις λιγότερα; 
Θα πάρεις πτυγίο διετούς φοίτησης. Δεν 


έχεις καθόλου χρήματα; Θα διακόπτονται 
οι σπουδές σου. 

Αυτό το μέλλον διαγράφεται για όλη 
την τριτοβάθμια εκπαίδευση: Μια τερά¬ 
στια συρρίκνωση και πλήρης διάλυση 
του δημόσιου και δωρεάν πανεπιστημίου. 
Αυτοί που ευθύνονται, μεταξύ άλλων, για 
την σημερινή κατάσταση των πανεπιστη¬ 
μίων, αυτοί που κλείνουν νοσοκομεία και 
σχολεία, δεν μπορούν να μιλούν για ανα¬ 
βάθμιση των ΤΕΙ. Ακόμη κι αν αφελώς πί¬ 
στευε κανείς ότι υπάρχει και το παραμικρό 
ψήγμα καλής θέλησης από την μνημονι- 
ακότερη όλων συγκυβέρνηση, η πλήρης 
υποταγή των ΣΥΡΙΖΑ-ΑΝΕΛ στις επιτα¬ 
γές της Ε.Ε., τον διαψεύδει. Οι ευρωπαίοι 
δανειστές έχουν δηλώσει πως είναι αδια¬ 
νόητο μια χρεωμένη ως τον λαιμό χώρα να 
έχει δημόσια και δωρεάν εκπαίδευση. Γιατί 
λοιπόν να χρεώνεται ο κρατικός προϋπο¬ 
λογισμός ώστε να χρηματοδοτεί τα «υπε¬ 
ράριθμα» ΑΕΙ και ΤΕΙ; 

Απέναντι σε όλα αυτά, οι φοιτητές και 
η νεολαία πρέπει να υψώσουμε το ανάστη¬ 
μά μας. Με αφορμή το σχέδιο εξαφάνισης 
των ΤΕΙ, να οργανώσουμε την πάλη μας 
για τη διάσωση της εκπαίδευσης. Μαζί με 
τους εργαζόμενους, να στήσουμε τα θε¬ 
μέλια για μια κοινωνία που θα δίνει την 
δυνατότητα για μια αξιοπρεπή ζωή, χωρίς 
ανεργία και εκμετάλλευση. 


ΕΚΛΟΓΕΣ ΣΥΛΛΟΓΟΥ ΕΣΤΙΑΚΩΝ ΙΩΑΝΝΙΝΩΝ 


Να δημιουργήσουμε παντού εστίες αντίστασης και αγώνα! 



Τ ην Τρίτη 11 Δεκεμβρίου πραγ¬ 
ματοποιήθηκαν οι εκλογές 
του Συλλόγου Εστιακών Φοι¬ 
τητών Ιωαννίνων. Ψήφισαν 
συνολικά 247 φοιτητές (195 το 2017), 
δηλαδή 52 παραπάνω σε σχέση με πέρ¬ 
σι. Το Ενωτικό Ψηφοδέλτιο, στο οποίο 
συμμετέχει η Σοσιαλιστική Σπουδαστική 
Πάλη (ΣΣΠ), πήρε 175 ψήφους (117 το 
2017), με ποσοστό 74% και 7 έδρες (6 το 
2017), ενώ η ΠΚΣ (ΚΚΕ) 57 ψήφους (58 
το 2017), με ποσοστό 24% και 2 έδρες (3 
το 2017). Υπήρξαν επίσης 11 άκυρες και 4 
λευκές ψήφοι. Ο Σύλλογος των Εστιακών 
γίνεται ο δεύτερος μεγαλύτερος Σύλλογος 
στο Πανεπιστήμιο Ιωαννίνων με βάση τη 
συμμετοχή στις εκλογές, ενώ είναι ο νεό¬ 
τερος σε χρόνια λειτουργίας. 

Η μεγάλη άνοδος της συμμετοχής, την 
ίδια στιγμή που η αποχή στους υπόλοι¬ 
πους συλλόγους με τα χρόνια αυξάνεται, 
αλλά και τα εκλογικά αποτελέσματα δεν 
οφείλονται σε μια εκλογικίστικη λογική, 
όπως αυτή που καλλιεργούν οι παρατά¬ 
ξεις ΔΑΠ-ΠΑΣΠ-Μπλόκο και ΠΚΣ. Είναι 
αποτέλεσμα της διαρκούς κινητοποίησης 
και δραστηριότητας του συλλόγου, με μια 
αγωνιστική και μαχητική πολιτική. Από 
την αρχή της φετινής χρονιάς, ο Σύλλογος 
Εστιακών πραγματοποίησε 7 μαζικές Γενι¬ 
κές Συνελεύσεις, οργάνωσε πολλές κινη¬ 
τοποιήσεις για τα προβλήματα που αντιμε¬ 


τωπίζουν οι εστιακοί φοιτητές, συμμετείχε 
σε διαδηλώσεις και απεργίες. Υιοθέτησε 
δυναμικές μορφές πάλης (καταλήψεις, δι¬ 
αδηλώσεις, κλείσιμο δρόμων κ.ά.) για να 
αναδείξει τις ανάγκες των φοιτητών και να 
βελτιώσει τη ζωή τους. Το πιο βασικό όμως 
είναι ότι κατάφερε στα 4 χρόνια λειτουργί¬ 
ας του να κάνει σε μεγάλο βαθμό καθημε¬ 
ρινότητα τη συλλογική οργάνωση και τον 
αγώνα απέναντι στα προβλήματα. 

Η συμβολή της Σοσιαλιστικής Σπου¬ 
δαστικής Πάλης στη δημιουργία του 
Συλλόγου, στη μαζικοποίησή του, στην 
οργάνωση και υλοποίηση δράσεων ήταν 
και παραμένει καθοριστική. Αναδείξα¬ 
με την κρισιμότητα της κατάστασης, τον 
ρόλο των μνημονίων, της ΕΕ, του χρέους 
και των επιχειρηματιών-τοκογλύφων, την 
προσπάθεια που κάνουν όλοι αυτοί για 
τη διάλυση της δημόσιας δωρεάν παιδεί¬ 
ας. Προτείναμε ένα πραγματικά ενωτικό 
σχέδιο δράσης, μαζί με τους υπόλοιπους 
φοιτητές και τους εργαζόμενους, για να 
μπορέσουμε να αντισταθούμε στις αντι- 
εκπαιδευτικές και αντεργατικές επιθέσεις 
που δεχόμαστε. Βασιστήκαμε στην αυτο¬ 
οργάνωση των αγώνων μας, με επίμονη 
προπαγάνδιση και πραγματοποίηση των 
γενικών συνελεύσεων και δημιουργία επι¬ 
τροπών υλοποίησης των αποφάσεων και 
των καταλήψεων. 

Η πολύμορφη κινηματική δράση και 


η δυναμική που ανέπτυξε φέ¬ 
τος ο Σύλλογος ήταν και ο λό¬ 
γος για τον οποίο δέχθηκε τα 
πυρά τόσο της διοίκησης του 
Πανεπιστημίου, όσο και όλων 
των πολιτικών δυνάμεων. Αρ¬ 
χικά, ο πρύτανης Αλμπάνης και 
ο αντιπρύτανης Πασχόπουλος 
απάντησαν στις κινητοποιήσεις 
του συλλόγου με απειλές για 
εισαγγελέα και αστυνομία. Την 
επίθεση συνέχισε η νεοφιλελεύθερη παρά¬ 
ταξη της ΔΑΠ-ΝΔΦΚ, βγάζοντας ανακοί¬ 
νωση πως «δεν θα επιτρέψει άλλες ενέρ¬ 
γειες μιας ακροαριστερής μειοψηφίας». Η 
ΠΚΣ παρουσίαζε τον σύλλογο ως διασπα- 
στικό(!), επειδή δεν συντάσσεται με τους 
συλλόγους-φαντάσματα του ΜΑΣ, ενώ 
διαρκώς προσπαθούσαν να διαλύσουν τις 
συνελεύσεις και να αποπροσανατολίσουν, 
φτάνοντας ακόμα και στο σημείο να προ¬ 
σπαθήσουν να εμποδίσουν την υλοποίηση 
των αποφάσεων των συνελεύσεων. 

Τα αποτελέσματα των εκλογών και οι 
αγώνες μας έδωσαν ένα πρώτο χαστούκι 
σε όλους αυτούς που προσπάθησαν να μας 
τρομοκρατήσουν και να βάλουν τον αγώ¬ 
να του συλλόγου στον γύψο. Οι φοιτητές 
δεν τρομοκρατούνται από απειλές και 
εκφοβισμούς, ούτε απογοητεύονται από 
τον ρόλο των καθεστωτικών και γραφειο¬ 
κρατικών δυνάμεων. Όμως έχουμε ακόμα 


πολύ δρόμο μπροστά μας. Στόχος κυβέρ¬ 
νησης και ΕΕ είναι να απαλλαγούν από 
το κόστος της εκπαίδευσης. Ο νόμος Γα¬ 
βρόγλου, η μανία για την κατάργηση του 
ασύλου, η προσπάθεια για τη διάλυση της 
Δημόσιας και Δωρεάν Παιδείας, μας απει¬ 
λούν όλους. Τα προβλήματα στις εστίες 
Ιωαννίνων αλλά και στις υπόλοιπες εστίες 
πανελλαδικά παραμένουν. Χρειάζεται να 
συνεχίσουμε να παλεύουμε για την αύξη¬ 
ση της χρηματοδότησης για σίτιση, στέγα¬ 
ση, δημόσια δωρεάν παιδεία, για ανέγερση 
νέων εστιών, για τη βελτίωση της καθημε¬ 
ρινότητας των εστιακών, αλλά και όλων 
των φοιτητών. 

Ως ΣΣΠ παλεύουμε να δυναμώσουμε 
ακόμα περισσότερο τον Σύλλογο Εστια¬ 
κών, αλλά και να εξαπλωθεί το παράδειγμά 
του και σε άλλους φοιτητικούς συλλόγους, 
στα Γιάννενα και πανελλαδικά, δημιουρ¬ 
γώντας νέες εστίες αντίστασης. 

Ν.Τ. 

«Στρατηγικός διάλογος» ΗΠΑ - Ελλάδας 

Ολοταχώς στην αγκαλιά του θείου Σαμ 


Α κόμα πιο κοντά στον επι¬ 
κίνδυνο εναγκαλισμό με τις 
ΗΠΑ και το ΝΑΤΟ έφερε 
την Ελλάδα η διμερής συ¬ 
νάντηση των υπουργών Εξωτερικών των 
δύο χωρών, που πραγματοποιήθηκε στις 
13-14 Δεκεμβρίου στην Ουάσινγκτον. Η 
συνάντηση σηματοδότησε την έναρξη του 
«στρατηγικού διαλόγου» μεταξύ των δύο 
χωρών. 

Το επίσημο ανακοινωθέν αναφέρει ότι 
οι δύο κυβερνήσεις συμφώνησαν στην εμ¬ 
βάθυνση της συνεργασίας τους σε έξι το¬ 
μείς: Περιφερειακή συνεργασία, άμυνα και 
ασφάλεια, κράτος δικαίου και αντιτρομο- 
κρατία, εμπόριο και επενδύσεις, ενεργεια¬ 
κή συνεργασία, επαφές των πολιτών. 

Για την κυβέρνηση ΣΥΡΙΖΑ και ιδιαίτε¬ 
ρα για τον Αλέξη Τσίπρα, η σημασία αυτής 
της συνάντησης είναι μεγάλη: πρόκειται 
αφενός για μια επιβράβευση του «θάρ¬ 
ρους» του, δηλαδή της πρωτοφανούς προ¬ 
θυμίας του να εξυπηρετήσει τα συμφέρο¬ 
ντα των Αμερικάνων στην περιοχή. Αυτό 
φαίνεται από τα πεπραγμένα του και ιδι¬ 
αίτερα από με το προχώρημα της συμφω¬ 
νίας των Πρεσπών. Αφετέρου, η επιβρά¬ 
βευση αυτή περιλαμβάνει και χειροπιαστά 
ανταλλάγματα: οι αμερικάνοι ιμπεριαλι¬ 
στές θα συνδράμουν στο να κρατήσουν 
για ένα διάστημα ζωντανό στο πολιτικό 
σκηνικό το ΣΥΡΙΖΑ, μιας και τα περισσό¬ 
τερα ερείσματα του κόμματος στην ελλη¬ 
νική κοινωνία έχουν καταρρεύσει. 

Για τις ΗΠΑ, η έναρξη του διαλόγου 
είναι επίσης σημαντική. Όχι βέβαια γιατί 
η Ελλάδα είναι κάποιος αξιόλογος συνο¬ 
μιλητής. Αλλά γιατί πρόκειται για βήμα 


που εντάσσεται στο σχεδιασμό των ΗΠΑ 
σε ένα από τα κυριότερα μέτωπα τα οποία 
διατηρούν ανοιχτά. Με την κίνηση αυτή 
βαθαίνει η προσπάθεια δημιουργίας ενός 
συμπαγούς αντιρωσικού-αντικινεζικού με¬ 
τώπου στην περιοχή της Νοτιοανατολικής 
Ευρώπης αλλά η μετατροπή αυτής της πε¬ 
ριοχής σε μια απέραντη νατοϊκή βάση. Η 
«στρατηγική σχέση» ΗΠΑ-Ελλάδας προ- 
χωρά, αυξάνοντας ακόμα περισσότερο την 
εμπλοκή της βάσης της Σούδας στις αμερι¬ 
κανικές επιχειρήσεις, την περαιτέρω χρη¬ 
σιμοποίηση από τις ΗΠΑ και άλλων βάσε¬ 
ων και στρατιωτικών εγκαταστάσεων στην 
Ελλάδα (Λάρισα, Στεφανοβίκειο, Αλε¬ 
ξανδρούπολη κ.λπ.), την ενεργή εμπλοκή 
του ελληνικού Πολεμικού Ναυτικού, της 
Πολεμικής Αεροπορίας και του Λιμενικού 
Σώματος σε ρόλο «χωροφύλακα» των αμε¬ 
ρικάνικων συμφερόντων στο Αιγαίο και 
την Ανατολική Μεσόγειο. Ταυτόχρονα δι¬ 
ευκολύνεται η πρόσβαση των ΗΠΑ στην 
απόκτηση των Ναυπηγείων Σκαραμαγκά 
και Ελευσίνας με κυριότερο στόχο να μην 
πέσουν στα χέρια κινέζικων συμφερόντων. 

Παράλληλα, οι ΗΠΑ επιχειρούν να 
ανατρέψουν τα σημερινά δεδομένα στις 
πηγές ενεργειακής τροφοδοσίας της Ευ¬ 
ρώπης (ρωσικό φυσικό αέριο), προωθώ¬ 
ντας το πολύ πιο ακριβό ΕΝΟ (υγροποι¬ 
ημένο φυσικό αέριο) που παράγεται στις 
ΗΠΑ, καθώς και τους αμερικάνικους σχε- 
διασμούς για γεωτρήσεις, αγωγούς μετα¬ 
φοράς, εγκαταστάσεις αποθήκευσης κ.λπ. 

Προωθείται επίσης η δημιουργία δύο 
περιφερειακών οργανισμών «συλλογικής 
ασφάλειας». Ο πρώτος αφορά τη Νοτιο¬ 
ανατολική Μεσόγειο και τη Μέση Ανατο¬ 
λή, με συμμάχους την Κύπρο, το Ισραήλ 


και την Ιορδανία. Ο δεύτερος _ 
αφορά τα Βαλκάνια, με τη νε- 1 , ·ι 
οϊδρυμένη Σύνοδο της Βάρνας 
(Βουλγαρία, Ρουμανία, Σερβία, 

Ελλάδα και ΗΠΑ). Πρόκειται 
για στρατιωτικο-πολιτικά σύμ¬ 
φωνα, δηλαδή οργανισμούς που ^ 
θα επιχειρήσουν την υλοποίηση 
των σχεδίων των ΗΠΑ και την 
στρατιωτική τους κυριαρχία στην περιοχή. 
Η Ελλάδα θα συμμετάσχει «πρωταγωνι¬ 
στικά» και στις δύο, αναλαμβάνοντας και 
ρόλο σύνδεσης και συντονισμού τους. Τον 
αποφασιστικό λόγο θα τον έχουν οπωσδή¬ 
ποτε οι ΗΠΑ. 

Αστικά κόμματα και ΜΜΕ πανηγυ¬ 
ρίζουν για την αναβάθμιση της χώρας. 
Υπερθεματίζουν το σπάσιμο των «παρω¬ 
χημένων ταμπού», όπως η μη συνεργασία 
τόσων χρόνων με το κράτος-δολοφόνο 
του Ισραήλ, επαινούν τον Τσίπρα για την 
αποφασιστικότητά του και προβλέπουν 
ένα λαμπρό μέλλον για τη χώρα. 

Για τους εργαζόμενους και τον ελλη¬ 
νικό λαό, τα πράγματα δεν είναι καθόλου 
λαμπρά. Αντίθετα προδιαγράφονται πολύ 
σκοτεινά. Ο «στρατηγικός διάλογος» ση¬ 
ματοδοτεί το άνοιγμα μιας πολύ επικίνδυ¬ 
νης περιόδου. Πρώτον, αλυσοδένει ακόμα 
περισσότερο την ελληνική οικονομία και 
κοινωνία στο Δυτικό στρατόπεδο, εμποδί¬ 
ζοντας οποιαδήποτε εναλλακτική. Δεύτε¬ 
ρον, είναι δεδομένο ότι δεν υπάρχουν οι¬ 
κονομικά ανταλλάγματα: θα συνεχιστούν 
τα απανωτά μνημόνια, η αποεπένδυση, η 
επιβολή ξεπουλήματος της δημόσιας πε¬ 
ριουσίας κ.λπ. Δεύτερον, οδηγούμαστε σε 
μια ακόμη μεγαλύτερη αντιδημοκρατική 
αναδίπλωση, με συμφωνίες ενάντια στην 



«τρομοκρατία», και ό,τι άλλο θα ακολου¬ 
θήσει, καθώς και μετατροπή της Ελλάδας 
σε μια γεωστρατηγική «επένδυση» των 
ΗΠΑ. Τρίτον και σημαντικότερο, αναβαθ¬ 
μίζεται κατά πολύ η συμμετοχή της Ελλά¬ 
δας στα πολεμικά σχέδια και επιχειρήσεις 
των ΗΠΑ, τόσο με τις βάσεις και τις διά¬ 
φορες διευκολύνσεις, αλλά, ίσως για πρώ¬ 
τη φορά, και με το ενδεχόμενο μιας συμμε¬ 
τοχής με στρατιωτικές δυνάμεις σε κάποιο 
μέτωπο. 

Το τίμημα για τον ελληνικό λαό θα εί¬ 
ναι βαρύ. Όσο πιο «πετυχημένα» αποδει¬ 
χτούν τα σχέδια της ελληνικής αστικής τά¬ 
ξης (για παράδειγμα σε μια πιθανή όξυνση 
των ανταγωνισμών με την Τουρκία), τόσο 
πιο βαρύς θα είναι. Αυτό που ως εργαζό¬ 
μενοι έχουμε επειγόντως ανάγκη είναι όχι 
ο «στρατηγικός διάλογος» με τους φονιά¬ 
δες του πλανήτη, αλλά να οικοδομήσουμε 
ένα δεθνιστικό-αντι-ιμπεριαλιστικό κίνη¬ 
μα στη χώρα μας και στην ευρύτερη πε¬ 
ριοχή. Απέναντι στους τυχοδιωκτισμούς 
και τα επικίνδυνα πολεμικά παιχνίδια των 
αστικών τάξεων, να αντιτάξουμε την κοι¬ 
νή πάλη των εργατών και των φτωχών 
λαϊκών στρωμάτων για ειρήνη και ζωή με 
δικαιώματα και αξιοπρέπεια. 

■ Γιάννης Σμ. 


ΟΜΙΛΙΑ ΤΣΙΠΡΑ ΣΤΗ ΘΕΣΣΑΛΟΝΙΚΗ 

Εναγώνια αναζήτηση διαφορών με ΝΔ 
και δημιουργία προεκλογικών ψευτοδιλημμάτων 


Σ τις 14 Δεκεμβρίου 2018, ο Α. 

Τσίπρας, σε συγκέντρωση στη 
Θεσσαλονίκη, και ο Κ. Μητσο- 
τάκης, στο Συνέδριο της ΝΔ, 
επιχείρησαν να τραβήξουν διαχωριστικές 
γραμμές για τις υποτιθέμενες αντίθετες 
στρατηγικές των κομμάτων τους. Και από 
τους δύο δεν έλειψε η ανέξοδη «παροχο- 
λογία» και ο «λαϊκισμός» προς άγραν ψή¬ 
φων. 

Ο Τσίπρας ισχυρίστηκε ότι έβγαλε τη 
χώρα από τα μνημόνια, ότι πάντα ήταν 
«με την προστασία της εργασίας» ενώ 
αναφέρθηκε στην «αύξηση του κατώτα- 
του μισθού και την αποκατάσταση της 
κανονικότητας στις εργασιακές σχέσεις». 
Βέβαια, στην πραγματικότητα, η χώρα 
όχι μόνο δεν βγήκε από τα μνημόνια -οι 
μνημονιακοί νόμοι ισχύουν στο ακέραιο- 
αλλά βυθίστηκε σε αυτά επ’ αόριστον. Σε 
ό,τι αφορά την προστασία της εργασίας 
και τα ψίχουλα της αύξησης του κατώτα- 
του μισθού, η άγρια εκμετάλλευση που 
καθημερινά ζουν όλο και περισσότεροι 
εργαζόμενοι και κυρίως νέοι με το Νέο 
Σύστημα Εκμετάλλευσης (μερική, μαύρη 
ή απλήρωτη εργασία, μη καταβολή δώ¬ 
ρων και επιδομάτων, επιθέσεις ενάντια 
στους εργαζόμενους όταν διεκδικούν τα 


αυτονόητα) αποτελεί την πλήρη διάψευ¬ 
ση των όσων ισχυρίζεται η συγκυβέρνηση 
ΣΥΡΙΖΑ-ΑΝΕΛ. Ο Τσίπρας δεν δίστασε 
να παρουσιάσει ως «φιλεργατική μεταρ¬ 
ρύθμιση» ακόμη και τον νόμο Κατρού- 
γκαλου για την ασφάλιση, έναν νόμο που 
αυξάνει τα όρια ηλικίας και μετατρέπει τη 
σύνταξη σε βοήθημα, και να τον αντιπα- 
ραθέσει στην πρόταση του Μητσοτάκη 
για προώθηση της ιδιωτικής ασφάλισης. 
Και βέβαια, δεν παρέλειψε να θυμίσει την 
αναβολή της μείωσης των συντάξεων - 
μείωση που ο ίδιος είχε ψηφίσει. 

Φυσικά υπερασπίστηκε και τη «Συμ¬ 
φωνία των Πρεσπών». Την παρουσίασε ως 
λύση ενός χρόνιου προβλήματος, που θα 
εξασφαλίσει την ασφάλεια και την ειρήνη 
στην περιοχή, καθιστώντας τη Θεσσαλο¬ 
νίκη «πρωτεύουσα των Βαλκανίων»! Μί¬ 
λησε για αναβάθμιση του ρόλου της Ελ¬ 
λάδας στη συνεργασία της με τις ΗΠΑ και 
με τις «πολυμερείς συνεργασίες» με χώρες 
των Βαλκανίων και της νοτιοανατολικής 
Μεσογείου. Στην πραγματικότητα, εξύ¬ 
μνησε το έργο της κυβέρνησής του ως 
υποτακτικού των ιμπεριαλιστών, και κυρί¬ 
ως των ΗΠΑ, με τη μετατροπή της χώρας 
σε ορμητήριο και σε ενεργειακό κόμβο 
των ΗΠΑ. Ο άξονας Ισραήλ-Ελλάδας- 


Αιγύπτου-Κύπρου και η «Σύνοδος της 
Βάρνας» των βαλκανικών χωρών, όπου η 
ελληνική κυβέρνηση πρωτοστατεί, προ¬ 
ωθούν τα συμφέροντα των ΗΠΑ ενάντια 
στους ανταγωνιστές τους (Ρωσία, Κίνα). 
Με την πολιτική αυτή, η συγκυβέρνηση 
ΣΥΡΙΖΑ-ΑΝΕΛ εμπλέκει τους εργαζόμε¬ 
νους και τη νεολαία σε επικίνδυνα πολεμι¬ 
κά παιχνίδια. Το αντάλλαγμα, κάποιος ρό¬ 
λος και κέρδη στην αστική τάξη, και αυτά 
όχι σίγουρα, καθώς σε περίπτωση που οι 
ΗΠΑ έρθουν σε συμφωνία με την Τουρ¬ 
κία, η τυχοδιωκτική πολιτική της αστικής 
τάξης και των κομμάτων της δεν θα τους 
αποφέρει το ελάχιστο. Τη φιλοϊμπεριαλι- 
στική πολιτική της κυβέρνησής του, ο Τσί¬ 
πρας την παρουσίασε ως «αντιφασισμό» 
και «αριστερό πατριωτισμό»! 

Από το βήμα του Συνεδρίου της ΝΔ, ο 
Μητσοτάκης αντέτεινε στον Τσίπρα ότι η 
ΝΔ αποτελεί την «υπεύθυνη δύναμη ενά¬ 
ντια στα ψέματα των ΣΥΡΙΖΑ-ΑΝΕΛ». 
Ξεκαθάρισε ότι η ΝΔ δεν θα ψηφίσει τη 
Συμφωνία των Πρεσπών, χωρίς όμως να 
πει τίποτε για τις ΗΠΑ που ουσιαστικά 
επέβαλαν την εν λόγω Συμφωνία. Γίνεται 
φανερό ότι η μη ψήφιση της Συμφωνίας 
από τη ΝΔ έχει να κάνει με τη συγκράτη¬ 
ση του εκλογικού ακροατηρίου της από 


την ακροδεξιά. Σε ό,τι αφορά την οικο¬ 
νομία, υποσχέθηκε ανάπτυξη, και βέβαια 
«παροχές» για αύξηση του κατώτατου 
μισθού σε διπλάσιο ποσοστό από την αύ¬ 
ξηση του ΑΕΠ, αλλά πάντα σε... βάθος 
χρόνου και σε συνεννόηση με τους «κοι¬ 
νωνικούς εταίρους». Υποσχέθηκε μείωση 
της φορολογίας, κατάργηση του νόμου 
Κατρούγκαλου, επιδότηση με 2.000 ευρώ 
του πρώτου παιδιού των νέων οικογενει¬ 
ών, το ελάχιστο εγγυημένο εισόδημα για 
800 χιλιάδες μη έχοντες, τις 120 δόσεις 
για χρέη κ.ά. Πρόκειται για ανέξοδες υπο¬ 
σχέσεις που συνοδεύονται όμως από τις 
ακραία νεοφιλελεύθερες θέσεις τη Ν.Δ. 
για ιδιωτικοποίηση της παιδείας, κοινω¬ 
νικής ασφάλισης, υγείας. Και βέβαια, από 
ένα κράτος ακόμη πιο κατασταλτικό (κα¬ 
τάργηση του ασύλου, ενίσχυση σωμάτων 
ασφαλείας) και από μετεμφυλιακό πολιτι¬ 
κό λόγο. 

Τα δύο κόμματα επιχειρούν να πα¬ 
ραπλανήσουν τους εργαζόμενους και τα 
φτωχά λαϊκά στρώματα με την «έξοδο από 
τα μνημόνια» και με άθλιες «παροχές». 
Στην πραγματικότητα, η κρίση του ελλη¬ 
νικού καπιταλισμού (χρεοκοπία τραπεζών, 
αύξηση δημόσιου χρέους, κόκκινα δάνεια, 
αιμοσταγή πλεονάσματα για να πληρωθεί 
το χρέος, αναιμικός ρυθμός ανάπτυξης 
1-2% του ΑΕΠ) επιβάλει στα δύο κόμμα¬ 
τα, για να εξυπηρετήσουν τα συμφέροντα 
της αστικής τάξης, τη συνέχιση και σκλή¬ 
ρυνση των μνημονίων, των άγριων νεοφι¬ 
λελεύθερων επιθέσεων στους εργαζόμε¬ 
νους και τη νεολαία. 

Φάκελος: Ανασκόπηση 


Ανασκόπηση 2018 

Κοινωνικοί και πολιτικοί 
αγώνες στον κόσμο 



ΜΕΣΗ ΑΝΑΤΟΛΗ 

Η περιοχή όπου κατεξοχήν οι ανταγω¬ 
νισμοί μεταξύ ΗΠΑ-ΕΕ και Κίνας-Ρωσίας 
εκφράστηκαν με στρατιωτικά μέσα ήταν η 
Μέση Ανατολή και κυρίως η πολύπαθη Συ¬ 
ρία, όπου διάφορες περιφερειακές δυνάμεις 
(Ιράν, Ισραήλ, Τουρκία), έχουν μετατρέψει 
σε πεδίο αψιμαχιών. Ο πόλεμος έφτασε ουκ 
ολίγες φορές στα πρόθυρα της γενίκευσης. 
Τον Απρίλη, με τον βομβαρδισμό των ιμπε¬ 
ριαλιστών ΗΠΑ-Γαλλίας-Μ. Βρετανίας) και 
τον Σεπτέμβρη, με την κατάρριψη Ρώσικου 
αεροσκάφους με υπαιτιότητα ισραηλινών 
μαχητικών. Η αποχώρηση των αμερικα¬ 
νικών στρατιωτικών δυνάμεων είναι μία 
αποδοχή του αδιεξόδου τους στην Συρία 
και της ανάγκης να διαμορφώσουν νέους 
όρους στη Μέση Ανατολή, βασιζόμενοι σε 
περιφερειακές δυνάμεις όπως το Ισραήλ, η 
Σ. Αραβία και αν το καταφέρουν η Τουρκία. 
Το καθεστώς Άσαντ έχει πια σταθεροποιη¬ 
θεί κάτι που αποτελεί σημαντική κατάκτηση 
για την Ρωσία που εδραιώνει τον ρόλο της 
στην περιοχή. Κερδισμένοι προφανώς βγαί¬ 
νουν και το Ιράν η Τουρκία και εμμέσως η 
Κίνα. 

Στην Παλαιστίνη η απόφαση του Τραμπ 
να μεταφέρει την αμερικανική πρεσβεία 
στην Ιερουσαλήμ προκάλεσε την δίκαιη 
οργή των Παλαιστινίων και αποθράσυνε 
τους σιωνιστές δολοφόνους οι οποίοι συ¬ 
νεχίζουν με εντατικούς ρυθμούς τον βίαιο 
εποικισμό της Δυτικής Όχθης και την γενο¬ 
κτονία του πληθυσμού της Λωρίδας της Γά¬ 
ζας. Από τις 30/3 που ανακοινώθηκε η από¬ 
φαση πραγματοποιήθηκαν δεκάδες πορείες 
για να σπάσει ο αποκλεισμός της Γάζας που 
αντιμετωπίστηκαν με πολεμικά μέσα. Στις 
14/5, επέτειο της 70ης επετείου από τη 
Νάκμπα (της καταστροφής και διωγμού του 
παλαιστινιακού λαού), πραγματοποιήθη¬ 
καν τα εγκαίνια της πρεσβείας, υπήρξαν 62 
νεκροί παλαιστίνιοι και 2.000 τραυματίες, 
ενώ από την αρχή των γεγονότων οι νεκροί 
έφτασαν τους 109 και οι τραυματίες πάνω 
από 12.000. 

ΗΠΑ 

Η διακυβέρνηση Τραμπ κατάφερε να 
σταθεροποιηθεί λόγω της αδυναμίας του 
πολιτικού συστήματος των ΗΠΑ να εμφα¬ 
νίσει εναλλακτικές, με εξαίρεση τον Μπέρνι 
Σάντερς που αποτελεί κόκκινο πανί για το 
σύστημα, αλλά περιορίζεται σημαντικά από 
τα πολιτικά πλαίσια των Δημοκρατικών. 
Η πραγματική κατάσταση της οικονομίας 
εγκυμονεί κινδύνους. Δημόσιο και ιδιω¬ 
τικό χρέος αυξάνονται, οι τράπεζες είναι 
ιδιαίτερα εκτεθειμένες σε κερδοσκοπικές 
επενδύσεις και σημειώνονται καταρρεύσεις 
επιχειρήσεων. Κίνδυνοι που λόγω της αύξη¬ 
ση των επιτοκίων δανεισμού μπορεί να με¬ 
τατραπούν σε εκρήξεις χρέους. 

Το 2019 ο αγώνας για 15 δολ. κατώτε¬ 
ρο ωρομίσθιο συνέχισε να εξαπλώνεται, 
με αγώνες οι εργαζόμενοι στην ϋίδηεγ 
και στην Απι&ζοη κέρδισαν τα 15 δολάρια 
ανά ώρα. Το κίνημα «ΒΗοΕ Εΐνεδ Μ&ΐΐεΓ» 
παραμένει ενεργό ενώ αυξάνονται και οι 
αντιφασιστικές κινητοποιήσεις. Πραγμα¬ 
τοποιήθηκαν τεράστιες διαδηλώσεις μα¬ 


θητών ενάντια στην οπλοκατοχή. Έγιναν 
εξεγέρσεις φυλακισμένων ενάντια στη κα- 
ταναγκαστική εργασία. Πραγματοποιήθηκε 
η μεγάλη απεργία των εκπαιδευτικών στη 
Βιρτζίνια, που κέρδισε αυξήσεις 5% και επε¬ 
κτάθηκε στους εκπαιδευτικούς πολλών πο¬ 
λιτειών. Αξιομνημόνευτοι ήταν και ο αγώ¬ 
νες στη δίΐίοοη ναΐΐεγ. Οι εργαζόμενοι της 
Όοο§1ε μπλόκαραν την ανάληψη έργου για 
στρατιωτικούς σκοπούς. Το ίδιο και οι ερ¬ 
γαζόμενοι σε ΜΐοΓΟδοή/Αιηαζοη, αρνούμε- 
νοι να παράγουν τεχνολογία αναγνώρισης 
προσώπων για την Υπηρεσία Μεταναστευ- 
τικής Πολιτικής. 

ΕΕ 

Όπως επισημάναμε η κρίση της ΕΕ 
οξύνθηκε μέσα στο 2019, το τραγικό της 
υπόθεσης είναι ότι τη σύγκρουση με την ΕΕ 
προωθούν κυρίως λαϊκιστικά και ακροδεξιά 
κόμματα, ενώ οι δυνάμεις της αριστεράς - 
συχνά και της άκρας αριστεράς-, αρνούνται 
να αναλάβουν αυτό το καθήκον, στο όνομα 
ενός κούφιου ψευτοδιεθνισμού. 

Γερμανία: Χρονιά όξυνσης της πολιτικής 
κρίσης και της φθοράς των παραδοσιακών 
αστικών δυνάμεων ήταν το 2019. Υπήρξαν 
συχνές κυβερνητικές κρίσεις αρχής γενο- 
μένης με το σίριαλ για την συμμετοχή ή μη 
του δΡΌ στην κυβέρνηση -παρά τις ηχηρές 
εσωκομματικές διαφωνίες- που οδήγησε σε 
παραίτηση τον Σουλτς. Έκτοτε σε όλες τις 
εκλογικές αναμετρήσεις τα κόμματα της κυ¬ 
βέρνησης (Όϋυ, Όδυ, δΡϋ) γνώρισαν βα¬ 
ριές ήττες (με αποκορύφωμα τις εκλογές σε 
Έσση και Βαυαρία) που οδήγησαν την Μέρ- 
κελ σε παραίτηση από την ηγεσία του ^^υ. 
Εκλογικά, κύριοι κερδισμένοι, ελλείψει μίας 
ριζοσπαστικής εναλλακτικής, αναδεικνύ- 
ονται οι Πράσινοι και το ακροδεξιό-φασι- 
στικό ΑίΟ, η δράση του οποίου συχνότατα 
αντιμετωπίζεται με μαζικές αντιφασιστικές 
κινητοποιήσεις. 

Ιταλία: Στις εκλογές του Μάρτη γνώ¬ 
ρισαν τη συντριβή τα παραδοσιακά αστικά 
κόμματα. Οι κερδισμένοι των εκλογών Μ5δ 
και η ακροδεξιά Λέγκα σχημάτισαν τελι- 
κώς κυβέρνηση στις αρχές Ιούνη αφού είχε 
προηγηθεί τον Μάη το πραξικόπημα του 
Προέδρου της Δημοκρατίας Ματαρόλα, με 
το οποίο αντικαταστάθηκε ο ευρωσκεπτι- 
κιστής Σαλβόνι από τον φιλοευρωπαϊστή 
Τρία στο Υπουργείο Οικονομικών. Η σύ¬ 
γκρουση ιταλικής κυβέρνησης - ΕΕ κλιμα¬ 
κώθηκε, μετά την απόφαση της Κομισιόν να 
απορρίψει τον προϋπολογισμό της Ιταλίας 
και να κινήσει τη διαδικασία «υπερβολικού 
ελλείμματος». Η ιταλική κυβέρνηση επιμέ¬ 
νει στην εφαρμογή του προϋπολογισμού, 
επιδιώκοντας την τόνωση της εγχώριας ζή¬ 
τησης. Η ιταλική κρίση είναι μία βόμβα στα 
θεμέλια της ΕΕ αφού το ιταλικό δημόσιο 
χρέος (131% του ΑΕΠ - 2,5 τρισ. ευρώ) κα¬ 
θιστά ανέφικτη μία «διάσωση», ελληνικού 
τύπου. Παρά την ύπαρξη κινητοποιήσεων η 
ιταλική αριστερά παραμένει περιθωριοποι¬ 
ημένη κι εκτός εξελίξεων. 

Γαλλία: Τα σχέδια του Μακρόν για 


ανανέωση της «ευρωπαϊκής ενοποίησης», 
τσακίστηκαν στα βράχια της κρίσης. Έτσι, 
εξαπέλυσε μια μνημονιακού τύπου επίθε¬ 
ση: λιτότητα, περικοπές, φόροι, χτύπημα 
συνδικαλιστικών δικαιωμάτων κ.λπ., από 
την άλλη προκλητικές ελαφρύνσεις στους 
καπιταλιστές, βαθιά αντιδημοκρατική ανα¬ 
δίπλωση, φασίζουσα ατζέντα ενάντια σε 
μετανάστες, νέους, φτωχούς. Την πρώτη 
ψυχρολουσία του την έδωσαν οι σιδηρο¬ 
δρομικοί οι οποίοι τον Μάρτιο ανέπτυξαν 
μαζικό απεργιακό κίνημα ενάντια στις «με¬ 
ταρρυθμίσεις» που διήρκεσε μέχρι το τέλος 
Ιούνη, ενώ στις 22/3 πραγματοποιήθηκε 
πανεθνική απεργία και διαδήλωσαν 500.000 
σε όλη την Γαλλία. Στις 17/11 την σκυτάλη 
πήραν τα «κίτρινα γιλέκα», ένα κίνημα που 
εξαπλώθηκε με ταχύτατους ρυθμούς (ακό¬ 
μη κι εκτός συνόρων, βλ. Βέλγιο και Ολ¬ 
λανδία) και συγκλονίζει ακόμη την γαλλική 
κοινωνία. Έχει μία πολύ δίκαιη πλατφόρμα 
αιτη μάτων, χρησιμοποιεί ριζοσπαστικές 
μορφές πάλης και κρατά ανυποχώρητη 
στάση απέναντι στις ψευτοπαραχωρήσεις 
της κυβέρνησης. Η οργάνωση αυτού του κι¬ 
νήματος και το πολιτικό κέρδισμά του από 
τις οργανώσεις της άκρας αριστεράς (ΕΟ 
και ΝΡΑ) σε βάρος του εκλογικού κρετινι¬ 
σμού (ρεφορμιστών και άκρας δεξιάς) είναι 
ένα σημαντικό στοίχημα για την συνέχεια 
και την ενίσχυση των αγώνων στη Γαλλία 
και την Ευρώπη. 

Μ. Βρετανία: Η προσπάθεια της ΕΕ 
να καθυστερήσει ή και να ακυρώσει στην 
πράξη το ΒΓεχίί, όπως φάνηκε και από την 
απόρριψη του μετριοπαθούς σχεδίου «Τσέ- 
κερς» από την σύνοδο κορυφής της ΕΕ στις 
19/9 προκάλεσε επιτάχυνση της πολιτικής 
κρίσης στην Βρετανία με τους οπαδούς του 
σκληρού ΒΓεχΐΐ εντός των Συντηρητικών 
να απειλούν με πτώση την κυβέρνηση και 
τους Εργατικούς του Κόρμπιν να απαιτούν 
καλύτερους όρους για την οριστικοποίηση 
της εξόδου από την ΕΕ. Όλα δείχνουν ότι το 
χάσμα ανάμεσα στις μάζες και την ΕΕ μεγα¬ 
λώνει. 

Ισπανία: Η κυβέρνηση Ραχόι έπεσε με 
πάταγο στις 1/6 κάτω από το βάρος του 
μεγαλύτερου σκανδάλου διαφθοράς στην 
μεταπολιτευτική ιστορία. Σχη ματίστηκε 
κυβέρνηση από το Σοσιαλιστικό Κόμμα η 
οποία εφαρμόζει τον προϋπολογισμό της 
κυβέρνησης Ραχόι και συνεχίζει την κα¬ 
τάσταση ιδιότυπης κατοχής της Καταλο- 
νίας, όλα αυτά πάντα με την στήριξη των 
Ροάεπιοδ. 

Στην Καταλονία οι κινητοποιήσεις είναι 
συχνές και καταλυτικός είναι ο ρόλος των 
Επιτροπών για την Υπεράσπιση της Ανε¬ 
ξαρτησίας όπου συμμετέχουν οι δυνάμεις 
της αντικαπιταλιστικής αριστεράς. Στις 
15/4, 350.000 διαδηλωτές πλημμύρισαν 
τους δρόμους της Βαρκελώνης, με αίτημα 
την απελευθέρωση των πολιτικών κρατου¬ 
μένων που υποστήριξαν την ανεξαρτησία, 
στις 11/9, διαδήλωσαν στην Βαρκελώνη 
πάνω από 1 εκατομμύριο άνθρωποι και 
στις 1/10 (επέτειο από το δημοψήφισμα) 
200.000 άνθρωποι διαδήλωσαν και ακολού¬ 


θησαν εκτεταμένες οδομαχίες. 

ΛΑΤΙΝΙΚΗ ΑΜΕΡΙΚΗ 

Η ταξική πάλη πήρε άγρια χαρακτηρι¬ 
στικά με τον αμερικανικό ιμπεριαλισμό να 
προσπαθεί να αποκαταστήσει βίαια τον 
έλεγχό του (βλ. Νικαράγουα και Εκουα- 
δόρ) αλλά και με την ανάπτυξη σημαντικών 
αγώνων και αντιστάσεων σε μια σειρά χω¬ 
ρών (βλ. Χιλή, Εκουαδόρ, Μεξικό, Κολομ¬ 
βία κ.α.). 

Βραζιλία: Η εκλογή του φασιστοειδούς 
Μπολσονάρο στις 30/10 σηματοδοτεί μία 
ανατροπή ενάντια στις σημαντικές κατα¬ 
κτήσεις των μαζών της τελευταίας 20ετίας. 
Τον δρόμο έστρωσε το καθεστώτος Τέμερ 
που ανέτρεψε με «λευκό πραξικόπημα» την 
κυβέρνηση Ρούσεφ το 2016 και πραγματο¬ 
ποίησε μία προσαρμογή του κρατικού μη¬ 
χανισμού σε ρόλο ρυθμιστή της πολιτικής 
ζωής. Ενδιάμεσοι και καθοριστικοί σταθμοί 
προς αυτή την πορεία ήταν η δολοφονία 
της Μωίεΐΐε Εγ&ικο, στελέχους του Ρ5ΌΕ, 
καθώς και η απόφαση του Ανώτατου Δι¬ 
καστηρίου για την φυλάκιση του Λούλα, 
ιστορικού ηγέτη του ΡΤ, ενώ μάλιστα προη¬ 
γούνταν στις δημοσκοπήσεις. Οι μάζες έκα¬ 
ναν συχνές και δυναμικές κινητοποιήσεις 
δείχνοντας ότι δεν είναι διατεθειμένες να 
χάσουν τις κατακτήσεις τους. 

Αργεντινή: Δεκαεπτά χρόνια μετά την 
χρεοκοπία και την εξέγερση του «Αργεντι- 
νάσο», η κυβέρνηση Μάκρι έριξε τον Ιούνη 
την Αργεντινή ξανά στα νύχια του ΔΝΤ. 
Έχοντας αποτύχει σε ό,τι υποσχέθηκε και 
προκειμένου να ικανοποιήσει το ΔΝΤ, ο 
Μάκρι συνεχίζει τις επιθέσεις-σοκ και προ¬ 
ετοιμάζεται ψηφίζοντας μέτρα που επιτρέ¬ 
πουν στον στρατό να επεμβαίνει σε κατα¬ 
στάσεις «έκτακτης ανάγκης». Η απάντηση 
των εργαζομένων ήρθε με τις πολύ μεγάλες 
διαδηλώσεις ενάντια στο ΔΝΤ, ενάντια στις 
κρατικές δολοφονίες και την αστυνομική 
βία, υπέρ του δικαιώματος στην έκτρωση, 
μακροχρόνιες εργατικές συγκρούσεις σε 
εργοστάσια, ορυχεία και αλλού. Στους συ¬ 
νεχείς αγώνες της εργατικής τάξης πρωτα¬ 
γωνιστούν επαναστατικές τροτσκιστικές 
δυνάμεις των οποίων ο ρόλος θα αποδειχθεί 
κρίσιμος. 

Βενεζουέλα: Παρά και ενάντια σε κάθε 
είδους εκβιασμό περισσότεροι από 6,2 εκ. 
ψήφισαν ξανά τον Νικολάς Μαδούρο για 
πρόεδρο τον Μάιο. Μία δημοκρατική με¬ 
τάβαση δεν είναι στον σχεδιασμό της αντι¬ 
πολίτευσης όπως δείχνουν οι εκκλήσεις για 
στρατιωτικές επεμβάσεις, οι απειλές του 
Μπολσονάρο και των ιμπεριαλιστών καθώς 
και η απόπειρα δολοφονίας του Μαδούρο 
τον Αύγουστο. Θέλουν να αφανίσουν την 
Μπολιβαριανή επανάσταση, τις κατακτή¬ 
σεις της και την επιρροή της στις εργατικές 
και λαϊκές μάζες όλου του κόσμου. Ο μόνος 
δρόμος για την αποτροπή αυτών των σχεδί¬ 
ων είναι η ολοκλήρωση της Μπολιβαριανής 
επανάστασης σαν σοσιαλιστική επανάστα¬ 
ση. 

Ρ:λ λ άβα 2018 

Σκληρότερες μνημοηακές επιθέσεις 
χυδαιότερα ψέματα περί «τέλους των Μνημονίων» 


Το 2018 διαφημίστηκε από την συγκυβέρνηση ως χρονιά 
«εξόδου από τα Μνημόνια» και «ανάπτυξης». 

Στην πραγματικότητα, η κρίση του ελληνικού καπιταλισμού 
συνεχίζεται αμείωτη και χωρίς ορατή διέξοδο, με διαρκή 
βάρβαρα μέτρα, οδηγώντας την εργατική τάξη 
και τις φτωχές λαϊκές μάζες στα όριά τους. 


Η χρονιά ξεκίνησε με την ψήφιση 
του Πολυνομοσχεδίου, βασικό 
προαπαιτούμενο της 3 ης αξιο¬ 
λόγησης: ξεπούλημα της δημό¬ 
σιας περιουσίας, επιτάχυνση των Πλειστηρια- 
σμών, «ψαλίδι» στα επιδόματα, χτύπημα του 
δικαιώματος στην απεργία. 

Ταυτόχρονα η κυβέρνηση άνοιξε το «Μα¬ 
κεδονικό», για να μετατοπίσει την πολιτική 
ατζέντα και να υπηρετήσει τα σχέδια των 
ΗΠΑ για πλήρη έλεγχο των Βαλκανίων. Αυτή 
η εντολή λύσης από τις ΗΠΑ έφερε σε δύσκο¬ 
λη θέση όλα τα αστικά κόμματα, που πάντα 
βασίζονταν στους μύθους του εθνικοπατρι- 
ωτισμού, με αποτέλεσμα τριγμούς στη ΝΔ, 
υποχώρηση της εκκλησίας, διπλοπροσωπία 
ΑΝΕΛ κτλ. Ακροδεξιοί και εθνικιστές, υπέρ- 
μαχοι των Μνημονίων και «Μένουμε Ευρώ¬ 
πη» οργανώνουν εθνικιστικά συλλαλητήρια, 
προσπαθώντας να σπρώξουν το πολιτικό 
κλίμα ακόμα πιο δεξιά. Δεν έλειψαν οι «αρι¬ 
στεροί» που στοιχίστηκαν με τον αστικό εθνι¬ 
κισμό (Μίκης Θεοδωράκης, ΚΟΕ, δηλώσεις 
μελών της ΛΑΕ, ΚΚΕ). Τον Ιούνιο υπογρά¬ 
φεται η συμφωνία Τσίπρα-Ζάεφ στις Πρέσπες 
και τον Οκτώβριο ψηφίζεται η συνταγματική 
αναθεώρηση από τη Βουλή της Μακεδονίας. 

Ο Τσίπρας και η παρέα του επιστράτευσαν 
κάθε απάτη για να παρατείνουν την παραμονή 
τους στην εξουσία. Με την ολοκλήρωση της 
συμφωνίας του Εατο^τοαρ στις 21/6 έκανε 
«πανηγυρικό» διάγγελμα για ελάφρυνση του 
χρέους και έξοδο από τα Μνημόνια, ενώ στην 
πραγματικότητα προβλέπεται «ενισχυμένη 
εποπτεία», αξιολογήσεις 4 φορές τον χρό¬ 
νο, εφαρμογή δεκάδων ψηφισμένων μέτρων, 
εξωφρενικά πλεονάσματα, αυτόματη επιβολή 
επιπλέον «διαρθρωτικών» μέτρων κλπ. Τον 
Ιούλιο, μπροστά στην ανείπωτη τραγωδία στο 
Μάτι, με 100 νεκρούς και ανυπολόγιστες υλι¬ 
κές ζημιές, έστησε μια υποκριτική παράσταση 
για να αποκρύψει το μέγεθος της καταστρο¬ 
φής. Στη ΔΕΘ, με τιμώμενες τις ΗΠΑ και τη 
Θεσσαλονίκη σιδηρόφραχτο φρούριο, κήρυξε 
την έναρξη μιας μακράς προεκλογικής περιό¬ 
δου με ανοιχτά ψέματα για αυξήσεις μισθών, 
αποκατάσταση συλλογικών συμβάσεων, μεί¬ 
ωση ανεργίας, μη περικοπή συντάξεων, φο- 
ροελαφρύνσεις κλπ. Στο όνομα της ατομικής 
«ελευθερίας» προωθεί την νομιμοποίηση της 
κάνναβης και γενικά των ναρκωτικών, σε μια 
εκστρατεία ενάντια στα ιδανικά του εργατι¬ 
κού κινήματος και την ίδια την ζωή. Όχι μόνο 
δεν έδιωξε την ΕΜοταάο, αλλά την παρέπεμ- 
ψε σε «στημένη» διαιτησία και την ίδια στιγμή 
οι αγωνιστές του κινήματος συλλαμβάνονται 
και σύρονται σε δίκες. Η συμφωνία του Νο¬ 
εμβρίου με τον Ιερώνυμο όχι μόνο δεν λύνει 
το θέμα του διαχωρισμού κράτους-εκκλησίας, 
αλλά διασφαλίζει την πληρωμή των κληρικών 


από το Δημόσιο και αποδίδει στην εκκλησία 
όλα τα «αμφισβητούμενα» ακίνητα. 

Το Νέο Σύστημα Εκμετάλλευσης εξα¬ 
πλώθηκε και αναβαθμίστηκε με μαφιόζικες 
επιθέσεις μαυραγοριτών-εργοδοτών, αλλά 
και εξοντωτικές τιμωρίες από το δικαστικό 
σύστημα σε βάρος εργαζομένων - απαραίτη¬ 
το συμπλήρωμα των μνημονιακών νόμων. Η 
εργοδοτική τρομοκρατία, η καταπάτηση και 
των πιο στοιχειωδών δικαιωμάτων και της 
αξιοπρέπειας των εργαζομένων έχουν γίνει ο 
κανόνας, πυκνώνουν όμως και οι καταγγελίες 
και οι περιπτώσεις αντίστασης: Δολοφονική 
επίθεση με σιδερογροθιά από εργοδότη σε 
διανομέα στη Θεσσαλονίκη που δεν μπορού¬ 
σε να εργαστεί μία ημέρα λόγω ασθένειας, 
εταιρία εστίασης στη Μυτιλήνη εξαναγκάζει 
τους εργαζόμενους να επιστρέφουν το δώρο 
Χριστουγέννων, τραμπούκοι της εργοδοσίας 
επιτίθενται σε διανομέα στο Περιστέρι για να 
αποσύρει την καταγγελία με την οποία ζήτησε 
τα ένσημά του, το δικαστήριο κρίνει νόμιμη 
την ανασφάλιστη εργασία στη δημοτική επι¬ 
χείρηση του Βύρωνα κλπ. Σύμβολο έγινε η 
καθαρίστρια που καταδικάστηκε σε 10 χρόνια 
φυλάκιση, επειδή κατέθεσε «πλαστό» απολυ¬ 
τήριο δημοτικού για να βρει δουλειά και τελι¬ 
κά αποφυλακίστηκε μετά το τεράστιο κίνημα 
αλληλεγγύης που αναπτύχθηκε. 

Το Κράτος Έκτακτης Ανάγκης γιγαντώ¬ 
θηκε, το δόγμα «νόμος και τάξη» γνωρίζει 
έξαρση, επιστρατεύοντας τους κατασταλτι¬ 
κούς μηχανισμούς και τα δικαστήρια, αλλά 
και την ΧΑ και παρακρατικές ομάδες: Ισχυρές 
αστυνομικές δυνάμεις, κατ’ εντολή της κυβέρ¬ 
νησης που έχει δεσμευτεί για την επιτάχυνση 
των πλειστηριασμών, ξυλοκοπούν, συλλαμβά¬ 
νουν διαδηλωτές, που σύρονται στα δικαστή¬ 
ρια. Το στέλεχος της ΛΑΕ Π. Λαφαζάνης κα¬ 
λείται σε απολογία με πλήθος κατηγορίες του 
ποινικού κώδικα (ακόμα και για οπλοφορία 
και οπλοχρησία), ο αγωνιστής εκπαιδευτικός 
Ηλ. Σμήλιος παραπέμπεται ως «υποκινητής». 
Επίθεση φασιστών της «Κρυπτείας» και μετά 
προσαγωγές από τους μπάτσους των αγωνι¬ 
στών στην κατάληψη του πρώην ΠΙΚΠΑ στις 
24/6 στα Πετράλωνα, επίθεση των ΜΑΤ στα 
γραφεία του ΝΑΡ στην Αθήνα μετά το εθνικι¬ 
στικό συλλαλητήριο, συλλήψεις στα Εξάρχεια 
8 νεολαίων που θα κρατούνται για ένα περί¬ 
που έτος χωρίς στοιχεία, διώξεις συντρόφων 
της ΟΚΔΕ με χαλ- 
κευμένες κατηγο¬ 
ρίες στα Χανιά. Τον 
Νοέμβριο συμπλη¬ 
ρώνουν έναν χρόνο 
φυλακισμένοι οι 9 
τούρκοι και κούρδοι 
αγωνιστές που είχαν 
συλληφθεί λίγο πριν 
την επίσκεψη του 
Ερντογάν. Όργιο 
αστυνομοκρατίας 
στην επέτειο της 


εξέγερσης του 1973, με την αύρα να επιχει¬ 
ρεί για πρώτη φορά μετά το 2013 έξω από την 
κεντρική πύλη του Πολυτεχνείου. Στις 14/12 
αφήνονται ελεύθεροι χωρίς περιοριστικός 
όρους και οι τέσσερις κατηγορούμενοι αστυ¬ 
νομικοί για την στυγνή δολοφονία του Ζακ 
Κωστόπουλου. Συναγωνιστής από τα Γιάννε¬ 
να καταδικάστηκε σε 14 μήνες φυλάκιση με 
αναστολή για τη συμμετοχή του στη διαδήλω¬ 
ση του Πολυτεχνείου το 2016. Απορρίφθηκε η 
αίτηση αποφυλάκισης του Σάββα Ξηρού, που 
με 98% αναπηρία έχει από χρόνια εκτίσει την 
προβλεπόμενη ποινή. 

Η ΧΑ, ενισχυμένη από την στάση των 
κρατικών μηχανισμών και το έντονο εθνικι¬ 
στικό κλίμα που δημιουργείται με την συμφω¬ 
νία Τσίπρα-Ζάεφ, προσπαθεί να ανανεώσει τις 
επιθέσεις της. Άλλωστε, πέντε χρόνια μετά τη 
δολοφονία του Π. Φύσσα, παραμένει νόμιμο 
κοινοβουλευτικό κόμμα, ενώ η «τυφλή» αστι¬ 
κή δικαιοσύνη έχει αφήσει ελεύθερο μέχρι και 
τον δολοφόνο και η δίκη καρκινοβατεί. Επίθε¬ 
ση στην κατάληψη “ΕΙΒΕΚΤΑΤΙΑ” στη Θεσ¬ 
σαλονίκη μετά το εθνικιστικό συλλαλητήριο, 
στις 22-23/4 πογκρόμ ενάντια σε μετανάστες 
στη Λέσβο, χωρίς καμία σύλληψη φασίστα, 
αλλά με 120 συλλήψεις προσφύγων. Τρεις 
μέρες μετά, φασίστες επιχείρησαν να βάλουν 
φωτιά στην πόρτα του Στεκιού Μεταναστών. 
Στις 26/5 επίθεση στην ΟΡΜΑ στο Πέραμα, οι 
φασίστες αφήνονται ελεύθεροι αλλά οι αγω¬ 
νιστές παραπέμφθηκαν σε δίκη. Στις 25/11 δο¬ 
λοφονία αλβανού εργάτη γης στην Λευκίμμη 
της Κέρκυρας από φασιστοειδές της περιοχής, 
επειδή απάντησε στις βρισιές του. 

Η κυβέρνηση Τσίπρα αποδείχτηκε η πιο 
φιλοαμερικανική, φιλοϊμπεριαλιστική εδώ 
και δεκαετίες: αντιδραστικός, επιθετικός 
άξονα με Κύπρο-Αίγυπτο-Ισραήλ, πολλα¬ 
πλασιασμός των στρατιωτικών αποστολών 
εκτός συνόρων, διεκδίκηση πρωταγωνιστικού 
ρόλου στην ευρωνατοϊκή ολοκλήρωση των 
Βαλκανίων, 2% του ΑΕΠ για εξοπλισμούς, 
νέες βάσεις για τους ιμπεριαλιστές, διμερής 
«Στρατηγικός Διάλογος» Ελλάδας-ΗΠΑ στις 
3-14/12στην Ουάσιγκτον. 

Η ΟΚΔΕ, μαζί με άλλες οργανώσεις και 
συλλογικότητες, κινητοποιήθηκε για την 
οικοδόμηση ενός ενωτικού αντιπολεμικού, 
αντιιμπεριαλιστικού, διεθνιστικού κινήματος. 
Υπογράφει κοινές αντιιμπεριαλιστικές δηλώ¬ 
σεις, συμμετέχει στις συγκεντρώσεις στις 15/5 
στην πρεσβεία του Ισραήλ ενάντια στη σφαγή 
των Παλαιστινίων με αφορμή την μεταφορά 
της πρεσβείας των ΗΠΑ στην Ιερουσαλήμ, 
στο συλλαλητήριο στις 11/7- πρώτη μέρη της 
νατοϊκής συνόδου στις Βρυξέλλες, στη διαδή¬ 
λωση αλληλεγγύης στον κουρδικό λαό στις 
15/12 ενάντια στην επίθεση της Τουρκίας στο 
Κομπάνι. 

Το συνδικαλιστικό κίνημα βρίσκεται κα¬ 
τακερματισμένο και παράλυτο, με κύρια ευ¬ 
θύνη της αστικοποιημένης γραφειοκρατίας 
(ΠΑΣΚΕ-ΔΑΚΕ-παρατάξεις ΣΥΡΙΖΑ), που 


συντάσσεται συνειδητά με τα Μνημόνια. Το 
ΠΑΜΕ/ΚΚΕ μεγαλώνει το πρόβλημα, με την 
ηττοπαθή και διασπαστική πολιτική του, με τις 
διαρκείς συκοφαντίες και επιθέσεις σε ότι δεν 
ελέγχει. Και οι δύο φέρνουν όλο και πιο συχνά 
τους μηχανισμούς του αστικού κράτους μέσα 
στα συνδικάτα, για να προασπίσει ο καθένας 
τις καρέκλες του. 

Για την 3 η αξιολόγηση, η ΓΣΕΕ δεν προ¬ 
κήρυξε καν απεργία, η ΑΔΕΔΥ έμεινε σε μια 
3ωρη στάση εργασίας τη μέρα ψήφισης (15/1). 
Οι σταλινικοί γραφειοκράτες του ΚΚΕ/ 
ΠΑΜΕ, καλούν τα σωματεία «τους» σε μια 
απεργία-παρωδία στις 12/1 (ημέρα κατάθε¬ 
σης του νομοσχεδίου), που δεν έγινε ποτέ και 
χωρίς κανένα σχέδιο συνέχισης (ούτε καν ενό- 
ψει της ψήφισης 15/1), με την άκρα αριστερά 
να επικροτεί. 

Για την 4 η αξιολόγηση, συγκροτεί με ερ- 
γοδοτικές οργανώσεις την λεγάμενη «Κοι¬ 
νωνική Συμμαχία» και καλεί στις 30η Μάη 
«Πανεθνική Ημέρα Δράσης» και -μετά από 
παλινωδίες- 24ωρη απεργία. Με στόχο όχι να 
επαναφέρει τους παλιούς μνημονιακούς (ΝΔ, 
απομεινάρια ΠΑΣΟΚ κ.λπ.) στην εξουσία, να 
εκφυλίσει τα συνδικάτα, να διασώσει τις κα¬ 
ρέκλες του μηχανισμού τους. Η συμμετοχή 
στην απεργία ήταν αξιοπρεπής, αν και υπο¬ 
νομεύτηκε όχι μόνο από την γραφειοκρατία 
του ΠΑΜΕ (μια ακόμα κομματική παρέλαση), 
αλλά και από δυνάμεις της άκρας αριστεράς 
(που αρνήθηκαν την απεργία, ως «συμμαχία 
με την εργοδοσία»). 

Τον Νοέμβρη για τον προϋπολογισμό η 
ΑΔΕΔΥ εξήγγειλε απεργία στις 14/11 και η 
ΓΣΕΕ στις 28/11, μετά από ένα αλαλούμ ενός 
περίπου μήνα διαρκών αλλαγών με τις απερ- 
γιακές ημερομηνίες. Η άκρα αριστερά σε ένα 
κρεσέντο μικρομεγαλισμού, πανηγύριζε για 
την επιτυχία της «διακλαδικής απεργίας» στις 
1/11, στον ίδιο διασπαστικό δρόμο αλλά με 
μικρότερα νούμερα από το ΠΑΜΕ. 

Πολλές και σημαντικές ιστορικές επέ¬ 
τειοι για το εργατικό κίνημα. 50 χρόνια από 
τον Μάη του 1968,200 χρόνια από τη γέννη¬ 
ση του Μαρξ, 170 χρόνια από τη συγγραφή 
του Κομμουνιστικού Μανιφέστου, 80 χρόνια 
από την ίδρυση της 4ης Διεθνούς, 100 χρόνια 
από την ίδρυση του ΣΕΚΕ. Η ΟΚΔΕ πραγμα¬ 
τοποίησε καμπάνιες με στόχο την αποκατά¬ 
σταση της ιστορικής αλήθειας, την έμπνευση 
των νεότερων γενιών, με εκδηλώσεις σε διά¬ 
φορες πόλεις, έκδοση υλικού, εξορμήσεις. Συ¬ 
νέβαλλε καθοριστικά στην αναστήλωση της 
προτομής του Παντελή Πουλιόπουλου στη 
Θήβα, τα αποκαλυπτήρια της οποίας έγιναν 
στις 9/12από την «Επιτροπή Αποκατάστασης 
της Μνήμης του Παντελή Πουλιόπουλου». 

Την χρονιά που πέρασε έλειψαν οι μεγάλες 
κινητοποιήσεις, όμως η οργή και η αγανάκτη¬ 
ση και αγκαλιάζει πολύ πλατύτερα στρώματα 
από αυτούς που συμμετείχαν στα εθνικιστικά 
συλλαλητήρια. Το τέλος του Τσίπρα/ΣΥΡΙΖΑ 
πλησιάζει, αλλά βέβαια η χρεοκοπία του ελ¬ 
ληνικού καπιταλισμού δεν θα αντιμετωπιστεί 
με μια κυβερνητική αλλαγή. Μόνη διέξοδος 
είναι να στηριχτούμε στις δικές μας δυνάμεις, 
στην ενότητα και οργάνωσή μας. Με αγώνες 
και μια πολιτική που θα βάλει στο κέντρο της 
τα συμφέροντα των εργαζόμενων και φτωχών 
λαϊκών μαζών, θα καταργήσει τα βάρβαρα μέ¬ 
τρα, θα διαγράψει το χρέος, θα μας βγάλει από 
τον ζουρλομανδύα του Ευρώ και της ΕΕ, για 
μια κοινωνία Σοσιαλιστική. 

10 Εργατική Πάλη 


ΟΙΚΟΝΟΜΙΑ 


Ιανουάριος 2019 


Η χειμερινή πτώση ίων Χρηματιστηρίων 



Τ ο 2018 τελείωσε για τα 
χρη ματιστή ρ ια χειρότε¬ 

ρα κι απ’ ό,τι είχε αρχίσει. 
Τον Φλεβάρη του 2018 
τα χρηματιστήρια παγκο- 
σμίως γνώρισαν ένα αιφ¬ 
νίδιο κραχ με αποτέλεσμα να χάσουν 4-5 
τρις δολάρια. Σχετικά γρήγορα ανέκαμψαν, 
φτάνοντας το ύψος που είχαν ακριβώς πριν 
το κραχ. Ωστόσο, το τελευταίο τρίμηνο του 
2018 ξεκίνησε μια ακόμη μεγαλύτερη, υπερδι¬ 
πλάσια, πτώση, παρόμοια με αυτή του 2007. 
Ενδεικτικά, η κεφαλαιοποίηση των χρημα¬ 
τιστηρίων των ΗΠΑ (η συνολική αξία των 
μετοχών όλων των επιχειρήσεων που είναι 
εισηγμένες σε αυτά) έπεσε από το 150% του 
αμερικάνικου ΑΕΠ στα τέλη Σεπτέμβρη στο 
122% του ΑΕΠ την προτελευταία εβδομάδα 
του 2018. Με άλλα λόγια, υπήρξε μια πτώση 
της τάξεως των 6 τρις δολαρίων. 

Συνολικά για το 2018, όλα τα χρηματι¬ 
στήρια του πλανήτη γνωρίζουν σημαντική 
πτώση, που αποτυπώνεται στους χρηματι¬ 
στηριακούς δείκτες: ο δείκτης Όο\ν Ιοηεδ (οι 
30 μεγαλύτερες βιομηχανικές επιχειρήσεις 
των ΗΠΑ) καταγράφει απώλειες 7,2%, ο 
δείκτης 8&Ρ 500 (οι 500 μεγαλύτερες επιχει¬ 
ρήσεις των ΗΠΑ) 7,6%, ο δείκτης Ναδάαη 


5,6%, ο ΕΤ5Ε 100 (αφορά τις 100 μεγαλύτε¬ 
ρες βρετανικές εταιρείες στο χρηματιστήριο 
του Λονδίνου) 11,25%, ο δείκτης ΌΑΧ (οι 
30 μεγαλύτερες γερμανικές επιχειρήσεις στο 
χρηματιστήριο της Φρανκφούρτης) 18,9%, 
ο δείκτης ^Α^ 40 (οι 40 μεγαλύτερες γαλ¬ 
λικές επιχειρήσεις) 13,9%, ο δείκτης 5ΐοχχ50 
(οι 50 μεγαλύτερες ευρωπαϊκές επιχειρήσεις) 
15,4%, ο δείκτης Ηαη§ $εη§ (οι 50 μεγαλύτε¬ 
ρες εταιρείες του χρηματιστηρίου του Χονγκ 
Κονγκ) 16,8%, ο δείκτης του χρηματιστηρίου 
της Σανγκάης 25,8%, ο δείκτης ΝίΕΕεί 225 
(του χρηματιστηρίου του Τόκιο) 17,5% κ.ά. 

Οι αιτίες του χρηματιστηριακού κραχ 

Οι αιτίες του πρόσφατου χρηματιστηρια¬ 
κού κραχ είναι τρεις: 

α) Το σταμάτημα της λεγόμενης «ποσοτικής 
χαλάρωσης», δηλαδή το σταμάτημα από τις 
κεντρικές τράπεζες των μεγαλύτερων χωρών 
της «αγοράς» κρατικών και εταιρικών ομολό¬ 
γων, μετοχών, καθώς και άλλων χρηματοπι¬ 
στωτικών τίτλων έναντι φρέσκου χρήματος 
(αύξηση πιστώσεων). Στα τέλη του 2018, οι 
καθαρές αγορές περιουσιακών στοιχείων 
συνολικά από τις μεγαλύτερες κεντρικές τρά¬ 
πεζες (την αμερικάνικη Εε<3, την ΕΚΤ, την κι¬ 
νέζικη και τη γιαπωνέζικη) έγιναν αρνητικές, 
δηλαδή δεν αγοράζουν πλέον κρατικά, εται¬ 


ρικά και άλλα ομόλογα. Βέβαια, είναι γεγο¬ 
νός ότι ακόμη δεν έχει αρχίσει η αντίστροφη 
πολιτική, δηλαδή να αρχίσουν να «πουλάνε» 
όσα έχουν «αγοράσει» την τελευταία δε¬ 
καετία. Ενδεικτικά, η Ευρωπαϊκή Κεντρική 
Τράπεζα έχει ξεκαθαρίσει ότι από 1 η Γενάρη 
σταματά εντελώς το πρόγραμμα ποσοτικής 
χαλάρωσης, αλλά για την επόμενη τετραετία 
δεν πρόκειται να πουλήσει τους τίτλους που 
έχει αγοράσει. Το ενεργητικό των τεσσάρων 
μεγαλύτερων κεντρικών τραπεζών έχει αυξη¬ 
θεί (κατά βάση με την πολιτική της ποσοτικής 
χαλάρωσης) από 4 τρις δολάρια το 2008 σε 
περίπου 20 τρις σήμερα (το 25% του παγκό¬ 
σμιου ΑΕΠ) — με την καθεμία να έχει γύρω 
στα 5 τρις. Η ποσοτική χαλάρωση απέτρεψε 
βέβαια την καταστροφική εκδήλωση της κρί¬ 
σης, γιατί διευκόλυνε τον δανεισμό, και μάλι¬ 
στα φθηνό, κρατών και εταιρειών. Είναι όμως 
προφανές ότι αυτό δεν μπορεί να συνεχιστεί, 
γιατί όσο η πιστωτική επέκταση δεν στηρίζε¬ 
ται από την αύξηση της αξίας των παραγόμε- 
νων εμπορευμάτων, τα χαρτονομίσματα που 
εκδίδονται κινδυνεύουν να γίνουν κομφετί. 

β) Το σταμάτημα της ποσοτικής χαλάρωσης 
έφερε αναγκαστικά και μια σταδιακή αύξη¬ 
ση των επιτοκίων, με τη Εεά να παίρνει την 
πρωτοβουλία — η ΕΚΤ, αντίθετα, έχει δηλώ¬ 
σει ότι θα... εξετάσει μια... πιθανή αύξηση, 
το πολύ κατά 0,25%, του (μηδενικού σήμερα) 
επιτοκίου της, τον Ιούνιο του 2019. Ωστόσο, 
το πρόσφατο χρηματιστηριακό κραχ ανά¬ 
γκασε και τη Εεά να αναδιπλωθεί, αφήνοντας 
αόριστους υπαινιγμούς ότι θα ξανασκεφτεί 
τις προγραμματισμένες αυξήσεις επιτοκίων 
για το 2019. Άνοδος των επιτοκίων σημαίνει 
ότι η αγορά ομολόγων είναι πιο συμφέρουσα 
από την αγορά μετοχών, με άλλα λόγια τα 
χρηματικά κεφάλαια θα εγκαταλείπουν τα 
χρηματιστήρια. 

γ) Οι ρυθμοί μεγέθυνσης του συνόλου των 


ΣΥΝΟΔΟΣ ΤΟΝ 020 ΣΤΗΝ ΑΡΓΕΝΤΙΝΗ 


Τ ο 2009 έγινε η πρώτη σύνοδος 
των 020, των είκοσι πιο ανε¬ 
πτυγμένων οικονομιών του 
πλανήτη. Οι χώρες που συμ¬ 
μετέχουν καλύπτουν σήμερα 
το 85% του παγκόσμιου ΑΕΠ, το 75% του πα¬ 
γκόσμιου εμπορίου, το 80% των επενδύσεων, 
ενώ διαθέτουν το 65% του παγκόσμιου πλη¬ 
θυσμού. Η σύνοδος έχει πλέον μεταβληθεί σε 
ένα παζάρι διμερών επαφών. Οι αγεφύρωτες 
διαφορές μεταξύ των ιμπεριαλιστών μετά βίας 
συγκαλύπτονται από ανούσια και γενικόλογα 
ανακοινωθέντα. 

Τα βασικά θέματα της πρόσφατης Συνό¬ 
δου, που διεξήχθη στις 30/11 και 1/12 στην 
Αργεντινή, ήταν: 1) η εξέλιξη της παγκόσμι¬ 
ας οικονομίας υπό το βάρος του εμπορικού 
πολέμου που έχουν ξεκινήσει οι ΗΠΑ, 2) οι 
γεωπολιτικές εξελίξεις, 3) η καταστροφή του 
περιβάλλοντος και 4) η μετανάστευση και το 
προσφυγικό. Σε κανένα ζήτημα δεν υπήρξε 
απόφαση για κάποιες συντονισμένες ενέργει¬ 
ες. Ο Τραμπ αρνείται οποιονδήποτε έλεγχο 
στη μόλυνση του περιβάλλοντος. Συνεχίζει να 
προτείνει τη δημιουργία τείχους στα σύνορα 
των ΗΠΑ, ως απάντηση στο μεταναστευτι- 
κό. Επίσης αρνείται οποιαδήποτε αναφορά σε 
καταδίκη του οικονομικού προστατευτισμού. 
Έτσι, το γενικόλογο κοινό ανακοινωθέν της 
Συνόδου δεν μπορεί να κρύψει τις αγεφύρω¬ 
τες διαφορές και τους ανταγωνισμούς. Απου¬ 
σιάζει έκδηλα ένα κυρίαρχο ιμπεριαλιστικό 
κέντρο, που θα επέβαλε μια παγκόσμια στρα¬ 
τηγική. Έχουμε εισέλθει σε μια πολυ-πολική 


εποχή του ιμπεριαλιστικού συστήματος, που 
γεννάει ανεξέλεγκτες κρίσεις και επικίνδυνες 
πολεμικές συγκρούσεις. 

Η ουσία βρίσκονταν στο 
παρασκήνιο της συνόδου 

Ο Τραμπ μετέτρεψε τη σύνοδο σε ένα 
παζάρι διμερών επαφών στο παρασκήνιο της 
Συνόδου. Υπογράφηκε νέα συμφωνία εμπο¬ 
ρίου μεταξύ ΗΠΑ-Καναδά-Μεξικού, που 
αντικαθιστά τη ΝΑΕΤΑ. Η σημαντικότερη 
συνάντηση ήταν μεταξύ των αντιπροσωπει¬ 
ών ΗΠΑ-Κίνας και αφορούσε τον εμπορικό 
πόλεμο μεταξύ των δύο κρατών. Εκεί συμφώ¬ 
νησαν για μια τρίμηνη εκεχειρία ως το τέλος 
Φεβρουάριου, διάστημα στο οποίο θα συνεχί- 
σουν τις διαπραγματεύσεις για μια συνολική 
εμπορική συμφωνία. Ο Τραμπ δεσμεύτηκε να 
αναβάλει την επιβολή δασμών 25% σε κινέζι¬ 
κα εμπορεύματα αξίας 200 δισ. δολαρίων (που 
ήταν προγραμματισμένη να εφαρμοστεί την 
1η Γενάρη του 2019) και η Κίνα, αντίστοιχα, 
να αναβάλλει την επιβολή δασμού 40% στα 
αμερικάνικα αυτοκίνητα. Ο Τραμπ επιμένει 
πως συμφωνία μπορεί να υπάρξει μόνο αν οι 
Κινέζοι αποδεχτούν τους όρους του για προ¬ 
στασία της πνευματικής ιδιοκτησίας και των 
τεχνολογικών «μυστικών» των αμερικάνι¬ 
κων εταιρειών, την άρση κρατικών φραγμών 
και την αγορά μεγάλου όγκου αμερικανικών 
αγροτικών προϊόντων και ενέργειας. Κυρίως 
όμως θα πρέπει να εγκαταλείψουν το σχέδιό 
τους “Μαάε ίη Οιίπα 2025”. 


Η Κίνα αποδέχθηκε την επιβολή κυρώ¬ 
σεων σε κινέζικες εταιρείες που θα προχω¬ 
ρούν σε κλοπή πνευματικών δικαιωμάτων 
και τεχνογνωσίας. Αγοράζει χρόνο, αποφεύ- 
γοντας μια κατά μέτωπο σύγκρουση με τις 
ΗΠΑ. Ταυτόχρονα, οικοδομεί τις σχέσεις της 
σε όλο τον πλανήτη και κυρίως στην Ασία, 
ενώ με ένα εξοπλιστικό πρόγραμμα 8,1% του 
ΑΕΠ της, εκσυγχρονίζει τις στρατιωτικές της 
δυνάμεις. 

Η εμπορική πίεση του Τραμπ στην ΕΕ, ει¬ 
δικά τη Γερμανία, συνεχίζεται. Υπό την απειλή 
της επιβολής δασμών ύψους 35% στα γερμα¬ 
νικά αυτοκίνητα, φαίνεται να εξαναγκάζει τις 
ν\ν, ΌώηιΙεΓ και ΒΜ\Υ, να επενδύσουν σε 
νέα εργοστάσια στις ΗΠΑ (το εμπορικό έλ¬ 
λειμμα των ΗΠΑ με τη Γερμανία στα αυτοκί¬ 
νητα είναι 30 δισ. δολάρια). 

Η συνάντηση Τραμπ-Πούτιν αναβλήθηκε 
από τους Αμερικάνους, με αφορμή τα γεγο¬ 
νότα στην Ουκρανία. Ο Πούτιν, σε συναντή¬ 
σεις με ευρωπαίους ηγέτες, προσπάθησε να 
εξηγήσει το «ρώσικο δίκαιο» στη σύγκρουση 
της Ουκρανίας και αποφύγει τυχόν νέες κυ¬ 
ρώσεις. Ο Τραμπ δήλωσε πως μια στρατηγι¬ 
κού τύπου συνάντηση μεταξύ ΗΠΑ, Κίνας, 
Ρωσίας είναι αναγκαίο να συμβεί στο άμεσο 
μέλλον. Αυτό θα κριθεί και από τις εξελίξεις 
στη Συρία. Η ανακοίνωση για σταδιακή απε¬ 
μπλοκή των αμερικάνικων στρατευμάτων από 
τη Συρία ανοίγει την πόρτα για πιο αποφασι¬ 
στική εμπλοκή των Τούρκων και των Ισραη- 
λινών στον πόλεμο, με τις πλάτες των ΗΠΑ. 
Αυτός ήταν και ο προσανατολισμός του Ερ- 
ντογάν στην Σύνοδο: η διαπραγμάτευση για 
την είσοδο τούρκικων στρατευμάτων στη Συ¬ 
ρία και για την αποσιώπηση της δολοφονίας 
του δημοσιογράφου Κασόγκι στην πρεσβεία 


$ 


μεγάλων καπιταλιστικών οικονομιών έχουν 
αρχίσει να συρρικνώνονται επικίνδυνα μέσα 
στο 2018. Ενδεικτικά, η αύξηση του αμερι¬ 
κάνικου ΑΕΠ ήταν 4% το δεύτερο τρίμηνο, 
αλλά στο τέταρτο τρίμηνο προβλέπεται να 
πέσει στο 2,5%. Η αύξηση του ΑΕΠ της Ευ¬ 
ρωζώνης, από σχεδόν 2,7% το πρώτο τρίμηνο 
του 2018, θα περιοριστεί σε 1,6% το τέταρτο 
τρίμηνο. Αυτή η συρρίκνωση (περίπου στο 
μισό) των ρυθμών μεγέθυνσης ισχύει από τις 
αρχές/μέσα του 2018 και για τη βιομηχανική 
παραγωγή και το παγκόσμιο εμπόριο. Με 
άλλα λόγια, φαίνεται ότι βαδίζουμε προς μια 
νέα ύφεση. 

Η επικίνδυνη συναστρία και το 
ψυχορράγημα του παγκόσμιου 
καπιταλισμού 

Το πρόσφατο χρηματιστηριακό κραχ 
μετά βίας αποκαλύπτει την εκρηκτική κα¬ 
τάσταση του παγκόσμιου καπιταλιστικού 
συστήματος. Το τελευταίο προσεγγίζει όλο 
και περισσότερο το σημείο σύγκλισης πολ¬ 
λών εσωτερικών και εκρηκτικών αντιφάσε- 
ών του. Τα χρηματιστήρια μπορεί να έπεσαν 
αλλά δεν παύουν να είναι κατά 50% πιο 
φουσκωμένα απ’ ό,τι ήταν το 2007 πριν τη 
χρηματοπιστωτική κρίση. Τα χρέη (εταιρειών 
και κρατών) την τελευταία δεκαετία έχουν 
υπερδιπλασιαστεί. Η πολιτική ποσοτικής χα¬ 
λάρωσης έχει σταματήσει και, τουλάχιστον, 
δεν μπορεί να συνεχιστεί, ώστε να αμβλύνει 
την κρίση και να τονώνει την ανάπτυξη. Οι 
οικονομικές ανισότητες μεταξύ τάξεων αλλά 
και χωρών έχουν ακόμη περισσότερο επιδει¬ 
νωθεί. Και τα επιτόκια, έστω και δειλά-δειλά, 
αυξάνονται. Σε αυτή τη συναστρία, έστω και 
μια μικρή ύφεση μπορεί να πυροδοτήσει μια 
ανυπολόγιστη έκρηξη. Αυτό έχει γίνει συνεί¬ 
δηση πλέον όλων των αστικών επιτελείων, 
γι’ αυτό και προετοιμάζονται για πολέμους: 
ταξικούς όσο και μεταξύ κρατών, περιφερει¬ 
ακούς όσο και παγκόσμιους. 

■ Ηρακλής Χρηστοφορίδης 


της Σαουδικής Αραβίας στην Τουρκία. 

Στη σκιά των «Κίτρινων Γιλέκων» 

Το πιο χαρακτηριστικό δείγμα της απονο- 
μιμοποίησης των πολιτικών και των ηγετών 
των ιμπεριαλιστικών κυβερνήσεων, ήταν ο 
φόβος του γάλλου προέδρου Μακρόν. Έφτα¬ 
σε σαν κυνηγημένος στην Αργεντινή, από 
τις εκρηκτικές διαδηλώσεις των «Κίτρινων 
Γιλέκων». Όταν κατέβηκε από το αεροπλάνο 
τον υποδέχτηκε ένας εργαζόμενος του αερο¬ 
δρομίου φορώντας... κίτρινο γιλέκο. Ο τρόμος 
του Μακρόν μόλις τον αντίκρισε έκανε τον 
γύρο του πλανήτη. Το ίδιο απεχθής ήταν και 
η συμμετοχή στη Σύνοδο του σαουδάραβα 
πρίγκιπα, ηθικού αυτουργού της δολοφονίας 
του Κασόγκι. 

Στο Μπουένος Άιρες, ο δεξιός πρόεδρος 
Μάκρι, που ξαναέδεσε την Αργεντινή με τις 
αλυσίδες του ΔΝΤ, αντιμετωπίζει σφοδρές 
λαϊκές αντιδράσεις. Για το διήμερο της συνό¬ 
δου είχε επιβάλει υποχρεωτική αργία, κάλεσε 
τους κατοίκους να εκδράμουν στην ύπαιθρο, 
ενώ επιστράτευσε 22.000 αστυνομικούς και 
στρατιώτες για να αντιμετωπίσει τους διαδη¬ 
λωτές. Οι σταθμοί του μετρό ήταν κλειστοί, 
οδοφράγματα της αστυνομίας υπήρχαν πα¬ 
ντού και διενεργούνταν έλεγχοι, προσαγωγές 
και συλλήψεις. Τα μέτρα αυτά δεν εμπόδισαν 
δεκάδες χιλιάδες να διαδηλώσουν στην πόλη 
με συνθήματα όπως «κάτω η συμφωνία Μά- 
κρι-ΔΝΤ», «να μην πληρωθεί το χρέος», «έξω 
ο Τραμπ», «έξω ο Μπολσονάρο» (ο νέος, 
ακροδεξιάς πρόεδρος της Βραζιλίας). Σημα¬ 
ντικό τμήμα της διαδήλωσης ήταν τα μπλοκ 
που ανήκαν στο «Μέτωπο της Αριστερός και 
των Εργατών» (ΕΙΤ). 

Α.Φ. 

Δη μιουργία στρατού από το Κόσοβο 

Νέα αναζωπύρωση της έντασης στα Βαλκύνια 



Σ τις 14 Δεκεμβρίου, η κυβέρ¬ 
νηση του Κοσόβου ανακοί¬ 
νωσε τη δημιουργία τακτικού 
στρατού, μετά από ψηφοφο¬ 
ρία στο κοινοβούλιο. Βάση του θα είναι 
η ήδη υπάρχουσα ελαφρά οπλισμένη 
δύναμη ασφαλείας, που αριθμεί 5.000 
στρατιώτες, στους οποίους θα προστε¬ 
θούν 3.000 ως εφεδρεία. Παράλληλα, 
το Κόσοβο αποκτά και υπουργείο Άμυ¬ 
νας. 

Η κίνηση αυτή της αλβανικής δι¬ 
οίκησης της πρώην σερβικής επαρχίας 
έγινε αφού βεβαίως εξασφαλίστηκε το 
«πράσινο φως» του αμερικανικού ιμπε¬ 
ριαλισμού. Ο πρεσβευτής των ΗΠΑ 
στο Κόσοβο μίλησε για «ιστορική από¬ 
φαση», ενώ ο αμερικανικός στρατός 
παρέδωσε στους Κοσοβάρους 24 θω¬ 
ρακισμένα οχήματα Ηιπηνεε. Ωστόσο, 
δεν ήταν το ίδιο θερμές οι δηλώσεις 
του γενικού γραμματέα του ΝΑΤΟ, 
του (Γερμανού) Γενς Στόλτενμπεργκ, 
γεγονός που πιθανότατα οφείλεται σε 
διαφωνίες και αντικρουόμενα συμφέ¬ 
ροντα των δυτικών ιμπεριαλιστών στα 
Βαλκάνια. Ο Στόλτενμπεργκ άφησε 
μάλιστα να εννοηθεί ότι η απόφαση 
αυτή θα δυσκολέψει την ένταξη του 
Κοσόβου σε διεθνείς οργανισμούς. 

Από την άλλη πλευρά, η σέρβική 
κυβέρνηση εκτόξευσε έμμεσες απει¬ 
λές για επέμβαση του σερβικού στρα¬ 
τού, ενδεχόμενο βέβαια που δεν συ¬ 


γκεντρώνει και πολλές πιθανότητες. 
Ωστόσο, η Σερβία δεν θα μείνει αδρα¬ 
νής σε περίπτωση επιθετικής κίνησης 
της αλβανικής πλευράς κατά των περι¬ 
οχών του βόρειου Κοσόβου που κατοι- 
κούνται από Σέρβους και έχουν κατο¬ 
χυρώσει καθεστώς ευρείας αυτονομίας. 
Η σέρβική κυβέρνηση καταγγέλλει ότι 
ο στόχος της δημιουργίας κοσοβάρικου 
στρατού είναι η εκδίωξη όσων Σέρβων 
έχουν απομείνει στην περιοχή μετά την 
ιμπεριαλιστική επέμβαση του 1999 και 
τις επιθέσεις των Αλβανών του ΩΟΚ 
εναντίον τους. 

Το νέο σκηνικό έντασης στα Βαλ¬ 
κάνια είναι άμεση συνέπεια της εφι¬ 
αλτικής κλιμάκωσης της αντιπαράθε¬ 
σης των ιμπεριαλιστικών δυνάμεων, 
ειδικότερα ΗΠΑ και Ρωσίας. Ο Πούτιν 
έσπευσε να δηλώσει τη στήριξή του 


στον σέρβο πρόεδρο Βούτσιτς και οι 
δύο ηγέτες πρόκειται να συναντηθούν 
στο Βελιγράδι στις 17 Ιανουάριου. Θε¬ 
ωρητικά, βασικό αντικείμενο των συζη¬ 
τήσεων θα είναι η σύναψη πάνω από 20 
διμερών συμφωνιών, που θα αφορούν 
κυρίως την παροχή φτηνού ρωσικού 
φυσικού αερίου και την επέκταση της 
δραστηριότητας των ρωσικών σιδηρο¬ 
δρόμων στη Σερβία. Σαφέστατα όμως, 
στο επίκεντρο θα βρεθούν οι εξελίξεις 
στο Κόσοβο και η στρατιωτική συνερ¬ 
γασία των δύο πλευρών, καθώς ο ρωσι¬ 
κός ιμπεριαλισμός δεν είναι διατεθειμέ¬ 
νος να εγκαταλείψει τα ερείσματά του 
στα Βαλκάνια. 

Ωστόσο, αχτίδα ελπίδας απέναντι 
στους εθνικισμούς και στις εγκλημα¬ 
τικές πολιτικές των ιμπεριαλιστών 
φέρνουν οι αγώνες των βαλκανικών 


λαών. Στην Αλβανία εξελίσσεται εδώ 
και αρκετούς μήνες ένα ρωμαλέο φοι¬ 
τητικό κίνημα, ενάντια στην ιδιωτικο¬ 
ποίηση της παιδείας. Στη Σερβία έχουν 
ξεκινήσει κινητοποιήσεις ενάντια στην 
αντιλαϊκή πολιτική της κυβέρνησης, 
οι οποίες εμπνέονται και από το κίνη¬ 
μα των «Κίτρινων Γιλέκων», μετά την 
επίθεση που δέχτηκε ο ηγέτης του αρι¬ 
στερού κόμματος “Εενίεπ” Μπόρισλαβ 
Στεφάνοβιτς. Ο Στεφάνοβιτς και δύο 
σύντροφοί του ξυλοκοπήθηκαν άγρια 
στις 23 Νοεμβρίου, πιθανότατα από 
εθνικιστές παρακρατικούς. Οι διαδη¬ 
λωτές έχουν δώσει νέο ραντεβού στους 
δρόμους του Βελιγραδιού και άλλων 
πόλεων για τις 5 Ιανουάριου. 

Τα Βαλκάνια βρίσκονται διαρκώς 
στο μάτι του κυκλώνα των εθνικισμών 
και των ιμπεριαλιστικών σχεδιασμών, 
ειδικά σε συνδυασμό με την κλιμάκω¬ 
ση της έντασης σε Μέση Ανατολή και 
Ουκρανία. Χρέος όλων των δυνάμεων 
της περιοχής μας που αναφέρονται στο 
εργατικό κίνημα, και πολύ περισσότερο 
των επαναστατικών, είναι να ενισχύ- 
σουν με κάθε τρόπο τους αγώνες, έστω 
και με τις αδυναμίες τους, με όπλο τον 
διεθνισμό των εργατών και των λαών, 
απορρίπτοντας κάθε υπόκλιση στον 
αστικό εθνικισμό, όπως αυτές του ΚΚΕ, 
της ΛΑΕ και των κάθε είδους σταλινι¬ 
κών. 

■ Γιάννης Χαλάς 


ΟΥΓΓΑΡΙΑ: Καλά «Χριστούγεννα» κ. Πρωθυπουργέ! 
Μαζικές διαδηλώσεις ενάντια στο «νόμο των σκλάβων» 



Χ ιλιάδες εργαζόμενοι δια¬ 
δήλωσαν στην Ουγγαρία 
ενάντια στο νόμο της αντι¬ 
δραστικής - φασιστικής 
κυβέρνησης του Βίκτορ Ορμπάν. Ο 
Νόμος των σκλάβων όπως χαρακτη¬ 
ρίστηκε από τον εργαζόμενο λαό της 
Ουγγαρίας, δίνει τη δυνατότητα στους 
εργοδότες να υπογράφουν συμβάσεις 
για ετήσιες υπερωρίες 400 ωρών (από 
250 ώρες που ισχύει σήμερα) και να 
μπορούν να επεκτείνουν τις συμβάσεις 
αυτές έως και τρία χρόνια. Τον συγκε¬ 
κριμένο νόμο η ουγγρική κυβέρνηση 
τον χαρακτήρισε «μεταρρύθμιση» του 
Εργατικού Δικαίου. Οι εργαζόμενοι θα 
υποχρεώνονται να δουλεύουν σχεδόν 
δύο επιπλέον ώρες την ημέρα (φτάνο¬ 
ντας τις 10 ώρες εργασίας) ή αλλιώς 
μία επιπλέον μέρα τη βδομάδα! Όλον 
αυτόν τον επιπλέον χρόνο εργασίας θα 
τον πληρώνονται ως υπερωρίες - με 
εξευτελιστικά ποσά - και οι εργοδότες 
...νόμιμα θα μπορούν τις καταβάλουν 
ακόμα και τρία χρόνια μετά(!) Ο ρατσι¬ 
στής Ορμπάν παρουσίασε το πακέτο 
μέτρων ως ένα μέσο που θα επιτρέψει 
στους εργαζόμενους να αυξήσουν τα 
εισοδήματά τους, ενώ ταυτόχρονα θα 
καλύπτεται η ζήτηση για εργατικά χέ¬ 
ρια, κυρίως στη βαριά βιομηχανία και 
τη μεταποίηση. 

Απέναντι στον νόμο έκτρωμα δια¬ 


δήλωσαν χιλιάδες (στην πλειονότητά 
τους φοιτητές και νεαροί εργαζόμε¬ 
νοι) στους δρόμους της Βουδαπέστης. 
Οι διαδηλωτές κρατούσαν πανό που 
έγραφαν «Καλά Χριστούγεννα κ. 
Πρωθυπουργέ». Έγιναν τουλάχιστον 
τέσσερις μαζικές διαδηλώσεις μέσα σε 
μία βδομάδα. Οι εργαζόμενοι, οι άνερ¬ 
γοι και τα φτωχά λαϊκά στρώματα με 
αφορμή το νέο αντεργατικό έκτρωμα 
διαδήλωσαν για τα μέτρα που έχουν 
εφαρμοστεί την τελευταία οχταετία 
στην Ουγγαρία , ζητώντας να πέσει η 
Κυβέρνηση Ορμπάν. Οι διαδηλώσεις 
φτάσανε στο ουγγρικό Κοινοβούλιο 
στη Βουδαπέστη, όπου είχε επιστρα¬ 
τευτεί η αστυνομία με την κατάσταση 
να θυμίζει Κίτρινα Γιλέκα αλά-ουγ- 
γρικά και πολλούς μάλιστα από τους 
διαδηλωτές να φοράνε, τιμής ένεκεν, 
κίτρινα γιλέκα. 

Η Κυβέρνηση Ορμπάν δομεί ένα 
αυταρχικό σύστημα που το μόνο δίκιο 
που υπάρχει είναι το δίκιο του δεσπότη- 
εργοδότη και για να το επιτύχει χρησι¬ 
μοποιεί, τα δικαστήρια και τα Μ.Μ.Ε. 
Είναι όμως η πρώτη φορά που ένα νο- 
μοθέτημα αυτής της κυβέρνησης συ¬ 
γκεντρώνει μαζικά πυρά από διαφορε¬ 
τικές κοινωνικές ομάδες. Παράλληλα 
οι διαδηλώσεις εκφράζουν τη δυσαρέ¬ 
σκεια και για νόμο που υπερψηφίστηκε 
την ίδια μέρα και θέτει τα δικαστήρια 


υπό την επίβλεψη του εκάστοτε υπουρ¬ 
γού Δικαιοσύνης. Η Κυβέρνηση ελέγ¬ 
χει έτσι πλήρως την δικαστική εξουσία. 

Η κρίση των αστικών/ιμπεριαλιστι- 
κών σχεδίων, η αποσύνθεση της ΕΕ, η 
οικονομική και πολιτική κρίση κ.λπ. 
δημιουργούν προϋποθέσεις για την 
άνοδο των εργατικών και κοινωνικών 
αγώνων (Κίτρινα γιλέκα, Βέλγιο κ.λπ.). 
Λείπει όμως σχεδόν παντού μια ικανή 
ηγεσία, πρόκειται για μια κρίση του ερ¬ 
γατικού κινήματος που εγκυμονεί σο¬ 
βαρούς κινδύνους. Σε όλη την Ευρώπη, 
το κενό που δημιουργείται, δεν πρέπει 
να επιτρέψουμε να καλυφθεί από ρεύ¬ 
ματα ενός αδιέξοδου αστικού «ευρω- 
σκεπτικισμού» τύπου Ορμπάν και άλλα 
ακροδεξιά ή φασιστικά μορφώματα. 


Ούτε από μια ανύπαρκτη «ανανέωση» 
της ΕΕ. Να παλέψουμε για να καλυφθεί 
από την ανάπτυξη των ταξικών αγώ¬ 
νων και τον διεθνιστικό συντονισμό 
τους, από τις δυνάμεις του εργατικού 
κινήματος, με την οικοδόμηση επανα¬ 
στατικών δυνάμεων, σε κάθε χώρα, σε 
όλη την Ευρώπη. Η μόνη λύση είναι 
ο εργατικός διεθνισμός, στρεφόμενοι 
πρώτα από όλα ενάντια στις δικές μας 
κυβερνήσεις. Να ανασυγκροτήσουμε 
την 4η Διεθνή για να μπορέσουμε να 
διαλύσουμε μέσα από αγώνες και επα¬ 
ναστάσεις την Ε.Ε. και να χτίσουμε της 
Ενωμένες Σοσιαλιστικές Πολιτείες της 
Ευρώπης. 

■ Βαγγέλης Κιτσώνης 

Η έκρηξη των «Κίτρινων Γιλέκων» 


Ε κατομμύρια κόσμου παρακολουθούν το κίνημα 
των γαλλικών «Γιλέκων», ενώ ΜΜΕξαπάτησης 
και ευρωπαϊκή ελίτ, για να κατασυκοφαντήσουν 
ότι τους απειλεί, σπεκουλάρουν ξανά για «λαϊκι¬ 
στές» και «ακροδεξιούς». Πρωτοστατεί στη λασπολογία ο 
ΣΥΡΙΖΑ, ενώ παραστέκει το ΚΚΕ ανακαλύπτοντας «εν- 
δοαστικές συγκρούσεις». 

Οι αιτίες 

Τέτοιες εκρήξεις έχουν ωριμάσει μαζί με την καπιταλι¬ 
στική κρίση. Η οικονομική κρίση χειροτερεύει, με αντερ- 
γατικές-αντιλαϊκές επιθέσεις όλο και πιο κτηνώδεις. Οι 
ανισότητες πλησιάζουν αυτές των μέσων του 19 ου αιώνα. 
Η σταθερότητα του αστικού κοινοβουλευτισμού έχει σα¬ 
ρωθεί από πολιτικά «τέρατα», γεννημένα ή ενισχυμένα 
από την κρίση, ακροδεξιούς ή ανοιχτούς αντιδραστικούς, 
αλλά και τους ψευτοδημοκράτες του «ακραίου κέντρου». 
Η αντιδημοκρατική αναδίπλωση βαθαίνει, τρεφόμενη 
από μια αρπακτική διαχείριση της κρίσης, ιδιαίτερα την 
κυριαρχία του «χρηματοπιστωτικού τομέα», που απαιτεί 
μια εξουσία αδιαμεσολάβητη και στυγνή. 

«Χρυσό παιδί» των τραπεζών, ο Μακρόν εκμεταλ¬ 
λεύτηκε την αποσύνθεση των παραδοσιακών αστικών 
κομμάτων (σοσιαλιστές, δεξιά). Ανέβηκε στην εξουσία 
με ένα «κόμμα» μηδενικό. Ο «πρόεδρος των πλουσίων», 
ένας μικρομέγαλος βοναπάρτης, ήθελε να ανυψώσει τον 
γαλλικό ιμπεριαλισμό από την κρίση, με απανωτές αντερ- 
γατικές επιθέσεις («εργασιακά», ιδιωτικοποιήσεις, διάλυ¬ 
ση κοινωνικών υπηρεσιών, έκρηξη του ρατσισμού κ.λπ.), 
βρίζοντας αλαζονικά τους «από κάτω» για τεμπέληδες, 
προκαλώντας με σκάνδαλα και λούσα του ίδιου και της 
αυλής του. 

Εργαζόμενοι, νέοι, φτωχά στρώματα στη Γαλλία αντι- 
στάθηκαν αυτά τα δύο χρόνια με τον δικό τους «κοινω¬ 
νικό πόλεμο», αντιπαλεύοντας την «κατάσταση έκτακτης 
ανάγκης» που ανανεωνόταν με πρόσχημα την «τρομο¬ 
κρατία». Με αδιέξοδα λόγω των συνδικαλιστικών ηγεσι¬ 
ών και της απουσίας ισχυρής αριστεράς, ωστόσο φούσκω¬ 
νε η οργή, το μίσος, μια διάθεση αντίστασης και ο Μακρόν 
αδυνάτιζε (αποχωρήσεις υπουργών κ.λπ.). 

Το κίνημα 

Σ’ αυτό τον ξερό κάμπο, η πυρκαγιά ξέσπασε με σπί¬ 
θα τον δήθεν «οικολογικό» φόρο στα καύσιμα. Που όχι 
μόνο χτύπαγε ακόμα περισσότερο τα λαϊκά στρώματα 
(ενώ πρόσφατα δόθηκαν φοροαπαλλαγές σε επιχειρή¬ 
σεις και ανώτερα εισοδήματα), αλλά και συμπυκνώνει την 
αντιδραστικότητα της σημερινής φορολόγησης, από την 
οποία κέρδη και πλούτος έχουν πρακτικά εξαιρεθεί. 

Ταυτόχρονα, εμφανίστηκαν απόλυτα δίκαια και επεί¬ 
γοντα δημοκρατικά και κοινωνικά αιτήματα, π.χ. αύξηση 
μισθών ή εκλογές με απλή αναλογική. Αυτά μπορούν να 
αποτελέσουν ένα «μίνι πρόγραμμα» για τη συνέχεια των 
αγώνων. 

Μέσα στο «πλήθος» των «Γιλέκων» υπήρχε σαφής 
ταξική διαστρωμάτωση: κυρίως κατώτερα μικροαστικά 
στρώματα που συνθλίβονται, αλλά και άνεργοι, συνταξι¬ 
ούχοι, κομμάτια εργαζομένων. Δεν ήταν αυστηρά η εργα¬ 
τική τάξη, αλλά το προλεταριάτο σε μια ευρύτερη έννοια, 
τα «βάθη» των σύγχρονων πληβείων που μπήκαν σε κί¬ 
νηση. Από δω η μαζικότητα και εξάπλωση του κινήματος, 
κυρίως σε προάστια και περιφέρειες που χειμάζονται από 
την αποβιομηχάνιση, συρρίκνωση των κοινωνικών υπο¬ 
δομών και περιθωριοποίηση. 

Αυτός ο «παλλαϊκός» χαρακτήρας δημιουργεί ασάφει¬ 
ες, υπογραμμίζει όμως ένα στοιχείο - πραγματικό δυναμί¬ 
τη: την τεράστια κοινωνική πόλωση, το χάσμα ανάμεσα 
από τη μια σε μια νέα ολιγαρχία, στην ελίτ ενός αμύθητου 
πλούτου - και από την άλλη σε μια συμπιεσμένη και κα¬ 
ταπιεσμένη μάζα που ασφυκτιά, αναζητά διέξοδο δικαιο¬ 
σύνης και αξιοπρέπειας. Καμία επαναστατική πολιτική δεν 
μπορεί να χαραχτεί σήμερα χωρίς να ληφθεί αυτό υπόψη. 

Η αυτοοργάνωση των «Γιλέκων» φαίνεται αρκετά 
χαλαρή, που δεν είναι παράξενο για ένα κίνημα «αυθόρ¬ 
μητο», χωρίς αποφασιστικό ρόλο κάποιας οργανωμένης 
δύναμης και πολύ λιγότερο των συνδικάτων. Ενώ ορισμέ¬ 
να τοπικά συνδικάτα προσπάθησαν να συνδεθούν με το 
κίνημα, η κεντρική ηγεσία ήθελε να την σκαπουλάρει με 
συνήθεις «μέρες δράσης», γεννώντας διαμαρτυρίες και αι¬ 



τήματα για αλλαγή πορείας. 

Στις συνελεύσεις και τα μπλόκα των «Γιλέκων φαίνο¬ 
νται δυνατότητες προχωρήματος προς τα αριστερά. Κα¬ 
θοριστική μέχρι στιγμής η υιοθέτηση δυναμικών μορφών 
πάλης, που διατάρασσαν την «ομαλότητα» της οικονομί¬ 
ας, της ζωής στο «ελιτίστικο» κέντρο του Παρισιού, αλλά 
και έπαιρναν μετωπικό χαρακτήρα με την απαίτηση πα¬ 
ραίτησης του Μακρόν, εμπνέοντας όπως δεν μπορούσε η 
ρουτίνα των επίσημων συνδικάτων. 

Οι αρχικοί φόβοι, βάσιμοι ως έναν βαθμό, ότι μια 
ακροδεξιά δημαγωγία θα μπορούσε να εκμεταλλευτεί το 
κίνημα, δεν επιβεβαιώθηκαν. Η Λεπέν υποχρεώθηκε να 
παραμείνει πολύ συγκρατημένη ως προς την αξιοποίηση 
της κατάστασης. 

Τώρα τι; 

Κρίσιμα για τη συνέχεια είναι η δημοκρατική οργάνω- 
ση-συνένωση των δομών των «Γιλέκων», η είσοδος στο 
προσκήνιο του εργατικού κινήματος και μαζί της νεολαί¬ 
ας. Έχουν φανεί δυνατότητες (π.χ. καταλήψεις σχολεί- 
ων-σχολών), αλλά αυτά παραμένουν ζητούμενα, για μια 
πραγματική εξέγερση, το μεγάλωμα της κρίσης του αστι¬ 
κού πολιτικού σκηνικού, μια πλατιά συμμαχία με επικεφα¬ 
λής το εργατικό κίνημα. 

Ο Μακρόν στριμώχτηκε πολύ, έφτασε στα όρια του 
πανικού. Αποκαλύφθηκε πόσο γυμνά στέκουν τέτοια επι¬ 
τελεία. Από τη μια, ανακοινώθηκαν κάλπικες υποχωρή¬ 
σεις (π.χ. αύξηση στον κατώτατο μισθό που θα αυτοχρη- 
ματοδοτήσουν οι εργάτες μέσω μείωσης των εργοδοτικών 
εισφορών), που δείχνουν όμως τη δύναμη των μαζών. Από 
την άλλη, ένα όργιο καταστολής: μαζική ταπείνωση μα¬ 
θητών από μπάτσους- πραιτωριανούς, χημικά, πλαστικές 
σφαίρες, μαζικοί τραυματισμοί και συλλήψεις διαδηλωτών 
(ανάμεσά τους και ηγετών των «Γιλέκων»), ενώ στα μπλό¬ 
κα υπήρχαν και νεκροί από διερχόμενα οχήματα. Χωρίς 
να φαίνεται ότι αυτά είναι αρκετά για να καταλαγιάσει η 
κατάσταση. 

Χείρα βοήθειας για τον Μακρόν και το αστικό πολι¬ 
τικό σκηνικό έρχεται από την κρίση του οργανωμένου 
εργατικού κινήματος, που και στη Γαλλία είναι χτυπητή, 
μετά από δεκαετίες νεοφιλελευθερισμού, υπονόμευσης 
των συνδικάτων από μια γραφειοκρατία που ζητιανεύει να 
παραμείνει ο όλο και πιο αδύναμος «συνομιλητής»-καρ- 
παζοεισπράκτορας των αφεντικών. Το ΚΚ Γαλλίας ποθεί 
μόνο να γίνει ξανά τσόντα των Σοσιαλιστών, η Ανυπότα¬ 
κτη Γαλλία (Μελανσόν) δεν ξεπερνάει έναν φανφαρόνικο 
ριζοσπαστισμό. Ανάλογα προβλήματα υπάρχουν με όσους 
στην Ευρώπη θέλουν να «αντιγράψουν» τα «Γιλέκα» για 
τα δικά τους αδιέξοδα «πλατιά και προοδευτικά μέτωπα» 
(Σάρα Βάγκενεχτ από την γερμανική «Αριστερά», ΛΑΕ 
στην Ελλάδα κ.ά.). 

Η εξωκοινοβουλευτική αριστερά, όπου οι δυνάμεις 
είναι σχεδόν αποκλειστικά τροτσκιστικές ή τέτοιας προ¬ 
έλευσης (ΕΟ - Εργατική Πάλη, ΝΡΑ - Νέο Αντικαπιτα- 
λιστικό Κόμμα), είναι δραστήρια στο κίνημα. Ειδικά όμως 
για το ΝΡΑ υπάρχει το σοβαρό ερωτηματικό, αν θα μπο¬ 
ρέσει να κρατηθεί συνεκτικό απέναντι στις σειρήνες μιας 
«αριστερής ενότητας» - και κυρίως αν μπορεί να βγει από 
την αποδυνάμωση όπου έχει περιέλθει με την εγκατάλει¬ 
ψη βασικών θέσεων του επαναστατικού μαρξισμού. 

Τα «Γιλέκα» (συμπίπτοντας με τις κινητοποιήσεις σε 
Ιταλία, Αλβανία, Ουγγαρία κ.λπ.) είναι μια υπενθύμι- 
ση για τις ανοιχτές δυνατότητες του εργατικού κινήμα¬ 
τος. Εμπρός λοιπόν: ενότητα και οργάνωση της τάξης μας 
παντού, για ένα νέο κύμα αγώνων και εξεγέρσεων, χτίζο¬ 
ντας μια νέα επαναστατική δύναμη. 



στον κόσμο... 


ΚΑΤΑΛΟΝΙΑ 

Δεκατέσσερεις μήνες έχουν περάσει από την διεξα¬ 
γωγή του δημοψηφίσματος για την ανεξαρτησία, όμως 
το μέτωπο της Καταλονίας δεν λέει να κλείσει. Χιλιάδες 
Καταλανοί διαδήλωσαν στις 21/12 υπέρ της ανεξαρτη¬ 
σίας και κατά του ανεπιθύμητου πρωθυπουργού Πέδρο 
Σάντσεθ και της συνεδρίασης του Υπουργικού Συμβου¬ 
λίου του στην Βαρκελώνη. Οι κινητοποιήσεις ξεκίνησαν 
από το πρωί, με τα μέλη των επιτροπών υπεράσπισης 
της δημοκρατίας (ΟΌΚ) να στήνουν μπλόκα σε κεντρι¬ 
κούς αυτοκινητοδρόμους, σε μια προσπάθεια να κόψουν 
την πρόσβαση στην περιοχή. Πολλοί φορούσαν κίτρινα 
γιλέκα εκφράζοντας την αλληλεγγύη τους στους γάλ- 
λους εργαζόμενους. Το απόγευμα πραγματοποιήθηκε 
διαδήλωση, την οποία καλούσε η Εθνική Καταλανική 
Συνέλευση (ΑΝΟ) που συνεχίζει αταλάντευτα τη μάχη 
για την ανεξαρτησία. Συμμετείχαν χιλιάδες, ενώ υπήρ¬ 
ξαν και συγκρούσεις με τις δυνάμεις καταστολής με 51 
τραυματίες (οι 30 αστυνομικοί). 

Ο Σάντσεθ ανακοίνωσε αυξήσεις στους μισθούς και 
υποσχέθηκε επενδύσεις, σε μια προσπάθεια να καταλα¬ 
γιάσει το κίνημα, ενώ αποφάσισε τη μετονομασία του 
κεντρικού αεροδρομίου της Καταλονίας προς τιμήν του 
πρωθυπουργού της εξόριστης Καταλανικής κυβέρνησης 
κατά την δικτατορία του Φράνκο... 

ΤΥΝΗΣΙΑ 

Νέες διαδηλώσεις ξέσπασαν στην Τυνησία, στις 
24/12, μετά την αυτοπυρπόληση του φωτορεπόρτερ 
Αμπντεραζάκ Ζεργκί, σε ένδειξη διαμαρτυρίας για τις 
συνθήκες διαβίωσης στη χώρα του. Ο ρεπόρτερ διαπί¬ 
στωνε ότι τίποτα ουσιαστικό δεν είχε αλλάξει μετά από 
την εξέγερση του 2010 και την Αραβική Άνοιξη, καθώς 
οι κυβερνήσεις είναι ανίκανες και διεφθαρμένες. Με την 
πράξη αυτοκτονίας του ήθελε να πυροδοτήσει και πάλι 
μια επανάσταση. Η κραυγή του Ζεργκί δείχνει τη σα¬ 
πίλα του καπιταλιστικού συστήματος και των αστικών 
τάξεων της χώρας. Για δεκαετίες δεν παρέχουν στους 
εργαζόμενους και τα φτωχά λαϊκά στρώματα στοιχει¬ 
ώδη δικαιώματα, ενώ συνεργάζονται με τζιχαντιστικές 
ομάδες, όπως κατήγγειλε ο φωτορεπόρτερ, για να πραγ¬ 
ματοποιούνται τρομοκρατικές επιθέσεις κάθε φορά που 
οι μάζες προσπαθούν να βγουν στους δρόμους. Οι δι¬ 
αδηλώσεις ξέσπασαν άμεσα, επεκτάθηκαν στις μεγάλες 
πόλεις και κατέληξαν σε συγκρούσεις με την αστυνομία. 
Το Εθνικό Συνδικάτο Τυνήσιων Δημοσιογράφων (5Ν}Τ) 
κάλεσε τα μέλη του σε γενική απεργία «αξιοπρέπειας» 
στις 14 Ιανουάριου, επέτειο της φυγής του πρώην δικτά¬ 
τορα Μπεν Άλι κατά την εξέγερση του 2010. 

ΤΟΥΡΚΙΑ 

Ογκώδης διαδήλωση πραγματοποιήθηκε στην Κων¬ 
σταντινούπολη στις 22/12 μετά από κάλεσμα της Συν¬ 
δικαλιστικής Συνομοσπονδίας των Εργαζομένων του 
δημόσιου τομέα, με εργαζόμενους να καταφθάνουν και 
από άλλες πόλεις για να συμμετάσχουν. Η διαμαρτυ¬ 
ρία αφορούσε το πολύ ψηλό κόστος διαβίωσης, καθώς 
η τουρκική οικονομία βασανίζεται από υψηλό πληθω¬ 
ρισμό (περισσότερο από 20%) ενώ πολλά βασικά είδη 
κατανάλωσης είναι πλέον πολύ ακριβά. 

Για τον ίδιο λόγο, όπως και για τις χιλιάδες απολύ¬ 
σεις που συνεχίζουν μετά το αποτυχημένο πραξικόπημα, 
εργαζόμενοι βγήκαν στους δρόμους και στο Ντιγιάρ- 
μπακιρ, στις 16/12, και πάλι μετά από κάλεσμα της συ¬ 
νομοσπονδίας δημοσίων υπαλλήλων. 

Στην διαδήλωση της Κωνσταντινούπολης επικρα¬ 
τούσαν συνθήματα που αναφέρονταν τόσο στο κίνημα 
του 2013 όσο και στα «Κίτρινα Γιλέκα». Το εργατικό κί¬ 
νημα στην Τουρκία οφείλει να ξαναβγεί στο προσκήνιο 
και να διεκδικήσει για τον εαυτό του τον πλούτο που πα¬ 
ράγει, διαταράσσοντας παράλληλα τα επιθετικά σχέδια 
του Ερντογάν και του ΝΑΤΟ για την περιοχή, προωθώ¬ 
ντας την ειρήνη και την συνεργασία των λαών. 

Εργατική Πάλη 13 


Αποχώρηση ΗΠΑ από τη Συρία 

Ο αιφνιδιασμός Τραμπ αλλάζει 
τις ισορροπίες στη Μέση Ανατολή 


Σ τη δύση του 2018, ο Τραμπ ανα¬ 
κοίνωσε ότι θα αποσύρει τους 
περίπου 2000 αμερικανούς στρα¬ 
τιώτες από τη Συρία, λέγοντας 
ότι το Ισλαμικό Κράτος (ΙΚ) ηττήθηκε και η 
Τουρκία θα αναλάβει να συντρίψει τα υπο¬ 
λείμματα του, ενώ η Σαουδική Αραβία θα 
αναλάβει το κόστος ανοικοδόμησης. Η από¬ 
φαση αυτή προκάλεσε την παραίτηση του 
υπουργού Άμυνας Μάτις και τις διαμαρτυρίες 
πολλών στρατιωτικών αξιωματούχων, κάνο¬ 
ντας ολοφάνερο το έλλειμμα αποσαφηνισμέ¬ 
νης στρατηγικής της ηγέτιδας δύναμης του 
ιμπεριαλισμού. 

Η αποχώρηση των ΗΠΑ αλλάζει τα δε¬ 
δομένα: α) Εγκαταλείπει το 25% της Συρίας, 
που είχαν ανακτήσει οι 8ΌΕ (συμμαχία Κούρ¬ 
δων, Αράβων και Ασσυριών με κύριο άξονα 
τις κουρδικές πολιτοφυλακές ΥΡΟ) από το 
ΙΚ με τη στήριξη ΗΠΑ-Γαλλίας και που απο¬ 
τελεί τη μόνη περιοχή της Συρίας όπου έχουν 
επιρροή οι δυτικοί ιμπεριαλιστές, β) Απελευ¬ 
θερώνει την περιοχή Ετ-Τάνφα στα σύνορα 
Ιράκ-Συρίας, που ελέγχει τον πιο σύντομο 
δρόμο για την έξοδο του Ιράν στη Μεσόγειο, 
γ) Επιτρέπει στον Άσαντ να διεκδικήσει από 
τους Κούρδους τη Ράκα, τα φράγματα του 
Ευφράτη και την πλούσια σε πετρέλαιο περι¬ 
οχή της Ντέιρ αλ Ζορ, ενώ θα διαπραγματευ- 
θεί από θέση ισχύος την τύχη της Ροζάβα. δ) 
Ενισχύει την Τουρκία, που μπορεί πλέον χωρίς 


κίνδυνο σύγκρουσης με τις ΗΠΑ να επιτεθεί 
στη Ροζάβα σφαγιάζοντας τους Κούρδους, 
να διασφαλίσει τα σύνορά της και να αυξήσει 
την επιρροή της στο μεταπολεμικό καθεστώς 
της περιοχής, ε) Προκαλεί δέος στο Ισραήλ, 
που μοιάζει να μένει μόνο του απέναντι στην 
επέκταση του Ιράν και καλείται να αναλάβει 
ενεργότερο ρόλο στον συριακό πόλεμο. Οι 
Γάλλοι ιμπεριαλιστές έσπευσαν να ανακοινώ¬ 
σουν ότι παραμένουν στη Συρία, το Ισραήλ 
δήλωσε την έντονη αντίθεσή του στην από¬ 
φαση Τραμπ και το εβραϊκό λόμπι στις ΗΠΑ 
άσκησε πιέσεις ώστε να αρθεί, ενώ η Ρωσία 
την καλωσόρισε, αναγκάζοντας τον Τραμπ να 
δηλώσει ότι η αποχώρηση των αμερικανικών 
στρατευμάτων θα γίνει με αργούς ρυθμούς. 

Ο Τραμπ επιθυμεί να εστιάσει στην αντι¬ 
παράθεση με την Κίνα και αποφεύγει πολλα¬ 
πλές εμπλοκές και τη διαχείριση της αποστα¬ 
θεροποίησης που αυτές προκαλούν, ωστόσο 
τα αποτελέσματα της πολιτικής του είναι αντι¬ 
φατικά. Είναι αλήθεια ότι οι Αμερικανοί στη 
Συρία είχαν δευτερεύοντα λόγο και μάλιστα 
σε μια περιοχή που ελέγχεται από τους Κούρ¬ 


δους, πράγμα που κάθε άλλο παρά εξασφάλι¬ 
ζε την απόλυτη κυριαρχία τους. Παράλληλα, η 
στήριξη στους Κούρδους αποτελούσε μόνιμη 
αιτία ρήξης με τον τουρκικό καπιταλισμό και 
πιθανόν τώρα οι σχέσεις ΗΠΑ-Τουρκίας να 
έχουν ένα αγκάθι λιγότερο, απομακρύνοντας 
έναν πιο σφιχτό εναγκαλισμό της Τουρκίας 
με Ρωσία-Ιράν. Τέλος, ασκούνται εντονότερες 
πιέσεις σε Ισραήλ, Σαουδική Αραβία και Τουρ¬ 
κία να αναλάβουν τα βάρη της σύγκρουσης 
στη Συρία. 

Ωστόσο, χαρακτηριστικό για τα νέα αδι¬ 
έξοδα που δημιουργούνται είναι ότι η Τουρ¬ 
κία επιθυμούσε το σταμάτημα της στήριξης 
των Κούρδων, όχι όμως και την αποχώρηση 
των αμερικανικών στρατευμάτων! Η περί¬ 
πτωση να αναλάβει ο τουρκικός στρατός την 
καταδίωξη του ΙΚ σημαίνει να διανύσει 250 
χιλιόμετρα μέσα σε έδαφος που ελέγχεται 
από τις ΥΡΟ, που διατηρούν και αμερικανι¬ 
κό οπλισμό. Ενδεχόμενη τουρκική επέμβαση 
στη Μανμπίτζ και στη Ροζάβα θα προκαλού- 
σε την αντίδραση της Συρίας και των Ρώσων, 
που προς το παρόν επιτρέπουν την παραμονή 


των φιλότουρκων τζιχαντιστών στην επαρχία 
Ιντλίμπ, κάτι που όμως θα πάψει να συμβαίνει 
σε περίπτωση αυξημένων βλέψεων της Τουρ¬ 
κίας. Επομένως, το εγχείρημα είναι πιθανότα¬ 
τα εκτός των επιχειρησιακών δυνατοτήτων 
του τουρκικού στρατού και των οικονομικών 
δυνατοτήτων του τουρκικού καπιταλισμού. 
Ήδη στη Μανμπίτζ, ύστερα από κάλεσμα των 
Κούρδων, αναπτύχθηκαν συριακά στρατεύ¬ 
ματα για να αποτρέψουν την κατάληψή της 
από την Τουρκία, ενώ οι Αμερικανοί παραμέ¬ 
νουν εκεί για να σταματήσουν τους Σύριους! 

Οι Κούρδοι απειλούνται άμεσα, τόσο από 
την Τουρκία όσο και από μια διαπραγμάτευ¬ 
ση της αυτονομίας τους με τους Ρώσους και 
το καθεστώς Άσαντ. Είναι αλήθεια ότι στηρί¬ 
χτηκαν στις συγκυριακές πολιτικές των ιμπε¬ 
ριαλιστών και τώρα μοιάζουν «προδομένοι», 
όμως το κουρδικό κίνημα έχει γαλουχηθεί 
μέσα σε κακουχίες και είναι τώρα δυνατότερο 
από ποτέ. Δεν ισχύει το ίδιο για την ελληνι¬ 
κή μπουρζουαζία, που εναπόθεσε πολλά στις 
υποσχέσεις των ΗΠΑ για μετατροπή της Ελ¬ 
λάδας σε σύνορο του δυτικού πολιτισμού και 
για εγκατάλειψη της Τουρκίας. Μια στροφή 
της αμερικανικής πολιτικής και στην ανατο¬ 
λική Μεσόγειο θα αφήσει ξεκρέμαστο τον ελ¬ 
ληνικό καπιταλισμό, παρότι αποτελεί τον πιο 
πιστό σύμμαχο των ΗΠΑ αυτή τη στιγμή. 

■ Κώστας Λικαίος; 


ΥΕΜΕΝΗ: Ειρηνευτικές συνομιλίες με 
φόντο την ανθρωπιστική κρίση και τους 
γεωπολιτικούς ανταγωνισμούς 


Τ έσσερα χρόνια μετά την επέμβα¬ 
ση της Σαουδικής Αραβίας και 
ενός συνασπισμού μοναρχιών 
του Κόλπου στην Υεμένη και 
δύο χρόνια μετά την τελευταία προσπάθεια 
διαπραγματεύσεων, ξεκίνησαν στις αρχές Δε¬ 
κέμβρη, στη Στοκχόλμη, ειρηνευτικές συνο¬ 
μιλίες ανάμεσα στην εκτοπισμένη επίσημη 
φιλοϊμπεριαλιστική κυβέρνηση της χώρας και 
τους αντάρτες Χούτι. Οι Χούτι κατέχουν το 
μεγαλύτερο μέρος της χώρας, συμπεριλαμβα¬ 
νομένων του λιμανιού της Χοντέιντα (από τα 
μεγαλύτερα της Υεμένης), της πρωτεύουσας 
Σάναα και του αεροδρομίου της. 

Πρόκειται για μια πρωτοβουλία του ΟΗΕ, 
που έχει θέσει στο τραπέζι μια σειρά επιμέρους 
συμφωνιών με στόχο να αμβλυνθεί η ακραία 
ανθρωπιστική κρίση που πλήττει τη χώρα. Η 
πρώτη απ’ αυτές αφορά την προσωρινή κα¬ 
τάπαυση πυρός στο λιμάνι Χοντέιντα, από το 
οποίο, μέχρι την πολιορκία του από τα σαου- 
δαραβικά στρατεύματα, περνούσε το 70% της 
ανθρωπιστικής βοήθειας. Τα επόμενα βήματα 
περιλαμβάνουν την απομάκρυνση από την 
πόλη των μαχητών και των δύο πλευρών, 
υπό την επίβλεψη αξιωματούχων του ΟΗΕ, 
την επανέναρξη εισαγωγής τροφίμων, καυσί¬ 
μων και φαρμάκων και την προώθησή τους 
στην υπόλοιπη χώρα. Προβλέπεται επίσης η 
ανταλλαγή 15.000 αιχμαλώτων και η επανα¬ 
λειτουργία του αεροδρομίου της Σάναα. 

Μια Εύθραυστη Συμφωνία 

Ωστόσο, η υπό διαπραγμάτευση συμφω¬ 
νία είναι εξαιρετικά εύθραυστη. Ο ΟΗΕ, που 
έχει την ευθύνη για την εφαρμογή της, δεν 
έχει τρόπο να την επιβάλει, καθώς ελέγχεται 
από τους Αμερικανούς και τους συμμάχους 
τους, που στηρίζουν - οικονομικά και στρατι¬ 
ωτικά - τη σαουδαραβική εισβολή, στο πλαί¬ 
σιο της σκληρής γεωπολιτικής σύγκρουσης 
με το Ιράν (που ενισχύει τους σιίτες Χούτι). 
Είναι ενδεικτικό ότι ούτε ουσιαστική κατά¬ 
παυση του πυρός έχει ακόμα επιτευχθεί. Το 
πιθανότερο είναι να πρόκειται για μια ακόμα 
ύπουλη απόπειρα του ιμπεριαλιστικού στρα¬ 
τοπέδου να απομακρύνει τους αντάρτες από 


τη Χοντέιντα και τις περιοχές που ελέγχουν, 
αφού δεν το πέτυχε με την υπεροπλία, τους 
μισθοφόρους, τους συνεχείς βομβαρδισμούς 
και τη συλλογική τιμωρία που επιβάλλει στον 
λαό της Υεμένης. 

Δυστυχώς, το όψιμο ενδιαφέρον των αμε¬ 
ρικανικών ΜΜΕ για τη γενοκτονία που συ- 
ντελείται στην Υεμένη, η έντονη κριτική στον 
Τραμπ για την απροκάλυπτη στήριξη του σα- 
ουδαραβικού καθεστώτος και η απόφαση της 
Γερουσίας (με ψήφο και 7 Ρεπουμπλικανών) 
για διακοπή της αμερικανικής συμμετοχής 
στον πόλεμο της Υεμένης δεν σηματοδοτούν 
αλλαγή πολιτικής. Πρόκειται, μάλλον, για 
προσπάθειες του αμερικανικού κατεστημένου 
να επιβληθεί στον Τραμπ, που δεν φτάνουν 
όμως στο σημείο να διακινδυνεύσουν την πο¬ 
λύτιμη συμμαχία με το Ριάντ και τις συμφωνί¬ 
ες πώλησης οπλικών συστημάτων πολλών δις 
δολαρίων. 

Η Χειρότερη Ανθρωπιστική Κρίση 
στον Κόσμο 

Η Υεμένη βρίσκεται σε εμπόλεμη κατά¬ 
σταση από το 2002 και η σαουδαραβική ει¬ 
σβολή το 2015 διέλυσε όποια υποδομή (ηλε- 
κτροδότηση, ύδρευση, σχολεία, νοσοκομεία, 
συγκοινωνίες) είχε απομείνει. Τα θύματα φτά¬ 
νουν ήδη τους 57.000 ανθρώπους, ανάμεσά 
τους 2.500 παιδιά. Ένα παιδί πεθαίνει κάθε 10 
λεπτά από πείνα ή ιάσιμες αρρώστιες και 1,8 
εκατομμύρια παιδιά υφίστανται ακραίο υπο¬ 
σιτισμό. Οι εκτοπισμένοι σε άλλες περιοχές 
της χώρας φτάνουν τα 2,3 εκατομμύρια. Από 
τα 30 εκατομμύρια του πληθυσμού, οι μισοί 
βρίσκονται στα πρόθυρα λιμού και τα τρία 
τέταρτα χρειάζονται επείγουσα ανθρωπιστι¬ 
κή βοήθεια. Σύμφωνα με τον ΟΗΕ, το 2019 
θα χρειαστούν 4 δις δολάρια ανθρωπιστικής 
βοήθειας. Αν δεν φτάσουν στον προορισμό 
τους, η επισιτιστική κρίση θα πλήξει το 80% 
του πληθυσμού. Αλλά μερικά εκατομμύρια 
άνθρωποι είναι απλά αριθμοί για τους ιμπερι¬ 
αλιστές και τους συμμάχους τους όταν παίζο¬ 
νται συμφέροντα και ζώνες επιρροής. 

■ Μαρία Κτιστάκη 


Μεξικό: Ανακοπή της Δεξιάς στροφής 
στη Λατινική Αμερική; 

Σ τις αρχές Δεκεμβρίου ανέλαβε καθήκοντα προέδρου στο Μεξικό ο Αντρές 
Μανουέλ Λόπες Ομπραδόρ, επικεφαλής του αριστερού συνδυασμού «Μαζί 
Γράφουμε Ιστορία» (αποτελείται κυρίως από το Κίνημα Εθνικής Αναγέννησης- 
ΜΟΚΕΝΑ του Ομπραδόρ και το αριστερό Κόμμα Εργασίας). Στις προεδρικές 
εκλογές του Ιουλίου, ο Ομπραδόρ είχε επικρατήσει με ποσοστό 53,8% κερδίζοντας στις 31 
από τις 32 ομόσπονδες πολιτείες της χώρας και συντρίβοντας τον υποψήφιο του κυβερνη¬ 
τικού Θεσμικού Επαναστατικού Κόμματος (ΡΚΙ) Χοσέ Αντόνιο Μιντ και διάδοχο του απερ¬ 
χόμενου προέδρου Ενρίκε Πένια Νιέτο. Αυτό το ιστορικό αποτέλεσμα είναι προϊόν της γε- 
νικευμένης οργής και αγανάκτησης των εργατικών και λαϊκών μαζών ενάντια σε μια βαθιά 
διεφθαρμένη και χρεοκοπημένη πολιτική ελίτ. 

Οι μάζες τιμώρησαν με την ψήφο τους τις νεοφιλελεύθερες κυβερνήσεις του ΡΚΙ και του 
Εθνικού Κόμματος Δράσης (ΡΑΝ), που διαδέχθηκαν το ένα το άλλο τα τελευταία χρόνια με 
καταστρεπτικά αποτελέσματα για το βιοτικό επίπεδο της εργατικής τάξης. Το ΡΚΙ κυβερ¬ 
νούσε αδιάκοπα για πάνω από επτά δεκαετίες έως το 2000, όταν το διαδέχθηκε το ΡΑΝ, το 
οποίο υποσχέθηκε μεγάλες κοινωνικές αλλαγές στο πλαίσιο της λεγάμενης «δημοκρατικής 
μετάβασης». Στα 12 χρόνια διακυβέρνησης του ΡΑΝ (Βιθέντε Φοξ 2000-2006, Φελίπε Καλ- 
δερόν 2006-2012) το εξωτερικό χρέος εκτινάχθηκε στο ιστορικό υψηλό των 600 δις πέσος, 
ο λεγόμενος «Πόλεμος κατά των Ναρκωτικών» βύθισε τη χώρα στη χειρότερη κρίση κοινω¬ 
νικής ανασφάλειας με πάνω από 30 χιλιάδες εξαφανισμένους και χιλιάδες νεκρούς, επιβλή¬ 
θηκε η στρατιωτικοποίηση των συνόρων θεσμοθετώντας τη δίωξη των κεντροαμερικανών 
μεταναστών που μέσω του Μεξικού προσπαθούν να περάσουν στις ΗΠΑ και φτάνοντας στο 
παρανοϊκό σχέδιο να δημιουργηθεί τείχος στα σύνορα με τη Γουατεμάλα. 

Η διακυβέρνηση του Ενρίκε Πένια Νιέτο (2012-2018) σημαδεύτηκε από την εξαφάνιση 
43 φοιτητών στην Αγιοτσινάπα το 2014 και από χειροτέρευση των όρων ζωής των εργαζο¬ 
μένων, με πλήθος νεοφιλελεύθερων «δομικών μεταρρυθμίσεων». Επί διακυβέρνησής του η 
φτώχεια εξαπλώθηκε στο 43,6% του πληθυσμού (54,3 εκατ. Μεξικανοί), στοχοποιήθηκαν 
οι εκπαιδευτικοί για την κακή κατάσταση της εκπαίδευσης, ιδιωτικοποιήθηκε η κρατική 
βιομηχανία ενέργειας προς όφελος των πετρελαϊκών πολυεθνικών και της ενίσχυσης της 
αμερικάνικης αγοράς πετρελαιοειδών. Τα παραπάνω και πολλά περισσότερα ήταν συνέπειες 
της ένταξης του Μεξικού, ήδη από το 1994, στο ληστρικό Σύμφωνο Ελεύθερου Εμπορίου 
Βόρειας Αμερικής (ΝΑΕΤΑ), που εξυπηρετούσε μονόπλευρα το αμερικάνικο κεφάλαιο. 

Οι πρώτες αποφάσεις του Ομπραδόρ, αφότου ορκίστηκε πρόεδρος την 1 η Δεκέμβρη 
(μείωση του προεδρικού μισθού κατά 60%, άνοιγμα του Προεδρικού Μεγάρου στον λαό, 
αμφισβήτηση του τείχους στα σύνορα που ετοιμάζουν οι ΗΠΑ), παρότι ήταν κυρίως συμβο¬ 
λικού χαρακτήρα, έχουν θορυβήσει ήδη τα ιμπεριαλιστικά επιτελεία και τα ελεγχόμενα από 
αυτά διεθνή ΜΜΕ, που μιλούν για επάνοδο του «λαϊκισμού» στη Λατινική Αμερική. Αν και 
είναι πολύ νωρίς για να εκτιμήσει κανείς τις προθέσεις του ΜΟΚΕΝΑ και τις πραγματικές 
δυνατότητες για εφαρμογή πολιτικών που θα αμφισβητήσουν τη νεοφιλελεύθερη λαίλαπα 
δεκαετιών (μαζί με έναν συνολικά διαφορετικό προσανατολισμό της χώρας μακριά από τις 
επιλογές των ΗΠΑ), σίγουρα αυτή η νίκη της μεξικανικής Αριστερός «ανοίγει ένα νέο κε¬ 
φάλαιο στην ιστορία της αξιοπρέπειας των λατινοαμερικανικών λαών», όπως σημείωσε ο 
πρόεδρος της Βολιβίας Έβο Μοράλες. Η άνοδος στην εξουσία του Ομπραδόρ έχει μεγάλη 
σημασία για το φρενάρισμα της λεγάμενης «αλλαγής του πολιτικού κύκλου» στη Λατινι¬ 
κή Αμερική, ύστερα από τα «Λευκά Πραξικοπήματα», όπως η παλινόρθωση της Δεξιάς στη 
Βραζιλία με την καθαίρεση της Ντίλμα Ρούσεφ και την άνοδο στην εξουσία του φιλοϊμπερι- 
αλιστή φασίστα Μπολσονάρο. 

Ρ.Β. 

14 Εργατική Πάλη 


ΙΣΤΟΡΙΑ 


Ιανουάριος 2019 


Στις 16 Ιανουάριου 1919 δολοφονήθηκαν οι γερμανοί επαναστάτες Καρλ Λίμπνεχτ και Ρόζα Λούξεμπουργκ από τον αντεπαναστατικό στρατό της 
κυβέρνησης του Φρίντριχ’Εμπερτ. Η δολοφονία τους, όπως και αυτές εκατοντάδων εργατών και διαδηλωτών, σήμαναν το τέλος της Γερμανικής 
Επανάστασης του 1918-1919 και την ανακοπή του παγκόσμιου επαναστατικού κύματος, που είχε ξεκινήσει με τη Ρώσικη Επανάσταση του Φεβρουάριου 
- Οκτωβρίου 1917. Η ήττα της επανάστασης στη Γερμανία ήταν αποτέλεσμα της ανικανότητας και προδοσίας της ηγεσίας της εργατικής τάξης, του 
Σοσιαλδημοκρατικού Κόμματος Γερμανίας (δΡϋ). Με τη σειρά της, η προδοσία αυτή οφειλόταν στη διαστρέβλωση της μαρξιστικής επαναστατικής θεωρίας, 
την εγκατάλειψη του επαναστατικού στόχου και τη μη κατανόηση του τελικού ιστορικού σταδίου στο οποίο περνούσε ο καπιταλισμός στον 20ό αιώνα 
(ιμπεριαλισμός). Οι προσπάθειες της επαναστατικής πτέρυγας του δΡϋ, που είχε δημιουργήσει την οργάνωση Σύνδεσμος Σπάρτακος (δρατΐ&ΚιΐδόιιικΙ) δεν 
στάθηκαν αρκετές για να αποτρέψουν την οδυνηρή ήττα. Η πορεία της Γερμανικής Επανάστασης, συνυφασμένη με τις πορείες ζωής του Λίμπνεχτ και της 
Λούξεμπουργκ, αποτελεί πηγή πλούσιων διδαγμάτων για τη σημερινή επαναστατική στρατηγική με στόχο την ανατροπή του καπιταλισμού. 


100 χρόνιη από την δολοφονία της Ρόζα Λούξειαιοορνκ 


Καρλ λιμπνεχΐ: Η Ψυχή της Γερμανικής Επανάστασης 


Σ τις 15 Ιανουάριου, συμπληρώνονται 100 
χρόνια από την δολοφονία της πολιτικής 
ηγέτιδας και θεωρητικού του γερμανι¬ 
κού και παγκόσμιου εργατικού κινήματος 
Ρόζας Λούξεμπουργκ. Ακολουθεί απόσπασμα από το 
τρίτο κεφάλαιο του αμετάφραστου μέχρι σήμερα στα 
ελληνικά έργου Γερμανική Επανάσταση: 1918-1923 του 
γάλλου τροτσκιστή ιστορικού Ρίειτε Βιυιιέ, το οποίο 
θα εκδοθεί εντός του 2019 από τις εκδόσεις Εργατική 
Πάλη. Στο κεφάλαιο αυτό, ο Βιυιιέ εξετάζοντας την αρι¬ 
στερή πτέρυγα της προπολεμικής σοσιαλδημοκρατίας, 
προχωρά σε μία εκτενή αναφορά, μεταξύ άλλων, στην 
θέση της Λούξεμπουργκ εντός αυτής και των σχέσεών 
της με τον Λένιν. Από το απόσπασμα έχουν αφαιρεθεί, 
για λόγους οικονομίας, οι υποσημειώσεις και οι παρα¬ 
πομπές: 

«Ωστόσο, κανένας από αυτούς τους άντρες δεν ενέ¬ 
πνευσε τόσο πολύ σεβασμό και, κατά καιρούς, φόβο και 
μίσος στην ηγεσία του κόμματος και των συνδικάτων, 
όσο η εύθραυστη, ασθενική γυναίκα αλλοδαπής κατα¬ 
γωγής, που φαινόταν μαζί με τον ΚαιιΐδΕγ ως ένας από 
τους δύο θεωρητικούς της γερμανικής σοσιαλδημοκρα¬ 
τίας στις αρχές του αιώνα. 

Η Κοζα Ιυχ6ηιΒοιΐΓ§ γεννήθηκε, το 1870, στην Πο¬ 
λωνία, σε μια πτωχή εβραϊκή οικογένεια. Προσχώρησε 
στο σοσιαλισμό, όταν ήταν ακόμα πολύ νέα και μετανά- 
στευσε στην Ελβετία το 1888, όπου συνδέθηκε με έναν 
άλλο εξόριστο πολωνό αγωνιστή, τον Εεο }ο§κ:1ΐ05, 
γνωστό ως ΤγδζΕα. Μαζί ίδρυσαν, όσο ήταν ακόμα στην 
εξορία, και ηγήθηκαν της σοσιαλδημοκρατίας του βασι¬ 
λείου της Πολωνίας και της Λιθουανίας (δΌΚΡίΕ) και 
διαδραμάτισαν σημαντικό ρόλο στη Βαρσοβία κατά τη 
διάρκεια της ρωσικής επανάστασης το 1905-6, κάτι το 
οποίο τους κόστισε πολλούς μήνες στη φυλακή. 

Ωστόσο, μετά το 1898, και εκτός από την «πολωνι¬ 
κή» περίοδο της επανάστασης του 1905-6, η δραστηρι¬ 
ότητα της στη γερμανική σοσιαλδημοκρατία και η συμ¬ 
μετοχή της στις μεγάλες θεωρητικές συζητήσεις είναι οι 
λόγοι για τους οποίους η Ευχ 6 ΐηΒοπΓ§, που πολιτογρα- 
φήθηκε γερμανίδα με λευκό γάμο, κέρδισε τη φήμη της, 
τις φιλίες της και αποφασισμένους εχθρούς. Το όνομά 
της είναι αδιαχώριστο από την «υπόθεση Βεπίδίώη» και 
από τον θεωρητικό αγώνα κατά του αναθεωρητισμού 
και υπέρ της «υπεράσπισης του μαρξισμού». Κατά την 
διάρκεια αυτής της υπόθεσης, δημοσίευσε τη διάσημη 
μπροσούρα της Μεταρρύθμιση ή Επανάσταση. Ήταν 
αυτή, επίσης, ιδιαίτερα μέσω του έργου της Μαζική 
Απεργία , Πολιτικό Κόμμα και Συνδικάτα , που άνοιξε 
τη συζήτηση για τη «μαζική απεργία» στο γερμανικό 
κόμμα και για τα αποτελέσματα και τα μαθήματα της 
πρώτης ρωσικής επανάστασης. Από το 1910 και μετά, 
ακριβώς όπως ο ΡαηηαΕοεΕ, ο ΜΗιπη§ και ο ΚαΓδΕί, δι¬ 
έκοψε τη συνεργασία της με τον ΚαυΐδΕγ, με τον οποίο 
διατηρούσε, επίσης μία στενή προσωπική φιλία και στου 
οποίου τις ολοένα και πιο αναθεωρητικές αναλύσεις 
και προοπτικές αντέτεινε τις δικές της αναλύσεις για 
τον ιμπεριαλισμό και τη μαζική δράση. Διώχθηκε από 
το γερμανικό κράτος το 1913 για μια αντιμιλιταριστική 
δήλωση της, κατά τη διάρκεια ομιλίας της σε εκδήλωση 
του κόμματος στο ΒοεΕεηΗεπη, και βρέθηκε τους πρώ¬ 
τους μήνες του 1914 στο δημοσιότητα, τόσο ως θύμα 
καταστολής, όσο και ως ομιλήτρια στις μεγάλες μαζικές 
συγκεντρώσεις κατά τη διάρκεια της καμπάνιας δια¬ 
μαρτυρίας και υπεράσπισης του κόμματος. Παράλληλα, 
δίδασκε επί σειρά ετών στο κεντρικό σχολείο του κόμ¬ 
ματος στο Βερολίνο, εντυπωσιάζοντας τους μαθητές 
της, ακόμα και όταν δεν συμμερίζονταν τις απόψεις της. 

Σε όλα τα συνέδρια της Διεθνούς, ήταν μια σημα¬ 
ντική προσωπικότητα, στα οποία συνήθως ήταν αντι¬ 
πρόσωπος της εξόριστης πολωνικής σοσιαλδημοκρα¬ 
τίας. Ήταν επίσης μέλος του διεθνούς σοσιαλιστικού 
γραφείου. Ωστόσο, δεν κατάφερε ποτέ να διασφαλίσει 


μέσα στην γερμανική σοσιαλδημοκρατία ούτε ένα μό¬ 
νιμο βήμα, διά μέσω μιας εφημερίδας ή ενός περιοδι¬ 
κού, ούτε ένα σταθερό ακροατήριο ευρύτερο από μία 
χούφτα φίλων και μαθητών, που την περιστοίχιζαν. Είχε 
όμως καταφέρει να επιβληθεί μέσα σε ένα περιβάλλον 
εξ αρχής εχθρικό, δύσκολα προσβάσιμο από μια γυναί¬ 
κα αλλοδαπής προέλευσης. Διατηρούσε εξαιρετικές 
σχέσεις τόσο με τον Β 0 Β 0 Ι, όσο και με τον τον λνίΙΒεΙηι 
ΕώΒΕηεάιί, καθώς και με την οικογένεια ΚαυΙδΕγ. Είχε 
κερδίσει το σεβασμό όλων, τόσο λόγω της διάνοιάς της, 
όσο και λόγω του ταλέντου της ως μαχητικής αγωνί¬ 
στριας και ρήτορα. Αυτή η ευαίσθητη γυναίκα, με την 
καλλιτεχνική ιδιοσυγκρασία, είχε την τόλμη των μεγά¬ 
λων στοχαστών. Ο Εεπίπ αργότερα την χαιρέτησε ως 
«αετό». Είχαν συγγράψει μαζί μια σημαντική τροποποί¬ 
ηση στο ψήφισμα για τον πόλεμο που κατέθεσε ο Β 0 Β 0 Ι 
στο συνέδριο της Στουτγάρδης το 1907 και μπορούμε 
να συμπεράνουμε ότι πριν από τον πρώτο παγκόσμιο 
πόλεμο ήταν οι δύο εξέχουσες φιγούρες της διεθνούς 
αριστερός της σοσιαλδημοκρατίας. 

Παρ’ όλα αυτά, αυτές οι δύο ανεξάρτητες προσωπι¬ 
κότητες ήρθαν σε σύγκρουση σε ορισμένα κεφαλαιώδη 
θεωρητικά και πρακτικά ζητήματα. Την επομένη της 
δημοσίευσης του Τι να κάνουμε , τα επιχειρήματα του 
οποίου έκρινε ότι αντιπροσωπεύουν μια καταστροφική 
τάση προς τον συγκεντρωτισμό, την οποία χαρακτήριζε 
ως μπλανκισμό και γιακωβινισμό [....] Το γνωστό της 
συμπέρασμα έχει μερικές φορές, αν και καταχρηστικά, 
θεωρηθεί ως η ουσία των διαφορών της με τον μπολσε- 
βικισμό: “ Ιστορικά, τα σφάλματα που γίνονται από ένα 
πραγματικά εργατικό επαναστατικό κίνημα είναι από 
ιστορική άποψη απείρως πιο καρποφόρα και πιο πολύτι¬ 
μα από το αλάθητο της καλύτερης κεντρικής επιτροπής”. 
Αυτή η πολεμική, η οποία σύντομα ξεπεράστηκε, αν και 
δεν είχε τη μεγάλη σημασία που πολλοί ιστορικοί και 
σχολιαστές της έχουν έκτοτε αποδώσει, μας επιτρέπει 
να εκτιμήσουμε την απόσταση που χώριζε τη σκέψη της 
Ευχ 6 ΓπΒοπΓ§ από τους μπολσεβίκους και την αντίληψή 
τους για το κόμμα. [....] 

Η διαμάχη μεταξύ της Ευχ 0 ΐη 6 οιιι·§ και του Εεπίπ 
σχετικά με το συγκεντρωτισμό και το ρόλο του κόμ¬ 
ματος δεν τους εμπόδισε να διεξάγουν από κοινού την 
μάχη ενάντια στον οπορτουνισμό στο συνέδριο της 
Στουτγάρδης το 1907 ούτε να διατηρήσουν εγκάρδι¬ 
ες προσωπικές σχέσεις στη συνέχεια. Ωστόσο, όταν η 
Ευχ 6 ΐη 6 οιΐΓ£ ήρθε σε ρήξη με τον ΚαυίδΕγ μετά το 1910, 
κατηγορώντας τον ότι ανοίγει τον δρόμο σε ένα νέο 
είδος αναθεωρητισμού, δεν υποστηρίχθηκε από κανέ- 
ναν από τους ρώσους σοσιαλδημοκράτες και, λιγότερο 
από όλους, από τον Εεπίη, ο οποίος θεωρούσε ότι οι 
κατηγορίες της ήταν υπερβολικές. Όταν, το 1913, δη¬ 
μοσίευσε τη Συσσώρευση του κεφαλαίου , τους καρπούς 
της σκέψης της ως καθηγήτρια πολιτικής οικονομίας, 
δέχτηκε έντονη επίθεση, όχι μόνο από τον ΡαηηεΕοεΕ, 
αλλά από τον Εεηίη, που θεωρούσε την θέση της, δη¬ 
λαδή ότι η επέκταση της καπιταλιστικής παραγωγής 
είναι αδύνατη σε μια κλειστή οικονομία και απαιτεί την 
λεηλασία των προ-καπιταλιστικών οικονομιών, ως « ρι¬ 
ζικά εσφαλμένη». [....] Όταν, τέλος, το 1914, το διεθνές 
σοσιαλιστικό γραφείο ασχολήθηκε με το ζήτημα του 
ρωσικού κόμματος, το οποίο ήταν, μετά το 1912, προϊόν 
της θέλησης και της οργανωτικής δράσης του Εεηίη σε 
αντιπαράθεση με τους μενσεβίκους, τους οποίους ονό¬ 
μασε «διαλυτικά στοιχεία», η Ευχ 0 ΐη 6 οιΐΓ§ μαζί με τον 
ΚαυΙδΕγ καταδίκασε την “διασπαστική” πολιτική του 
Εεπίη και τάχθηκε υπέρ της επανένωσης της ρωσικής 
σοσιαλδημοκρατίας. Στο συνέδριο, το οποίο είχε προ¬ 
γραμματιστεί για το 1914, αλλά δεν πραγματοποιήθηκε 
ποτέ λόγω του ξεσπάσματος του πολέμου, αναμφισβή¬ 
τητα θα αναπτυσσόταν μία συζήτηση γύρω από το ρω¬ 
σικό ζήτημα, κατά την οποία η Ευχ 0 ΐη 6 οιΐΓ§ και ο Εεπίπ 
για άλλη μια φορά θα έρχονταν αντιμέτωποι.» 


Ο Καρλ Λίμπνεχτ (ΚατΙ ΕίεΒΕηεάιί) γεννήθηκε στη Λειψία στις 
13/08/1871 σε οικογένεια σοσιαλιστών. Ο πατέρας του, Βίλχελμ, ήταν σύ¬ 
ντροφος του σοσιαλιστή Φερνδινάνδου Λασάλ, γαμπρού του Καρλ Μαρξ. 
Υπήρξε συνιδρυτής του Σοσιαλδημοκρατικού Εργατικού Κόμματος Γερμα¬ 
νίας (δΌΑΡ, 1869), μαζί με τον Αύγουστο Μπέμπελ, και βουλευτής στο Ράιχ- 
σταγκ. Για τη σοσιαλιστική του δράση, ο Βίλχελμ Λίμπνεχτ καταδικάστηκε, 
μαζί με τον Μπέμπελ, σε δύο χρόνια φυλάκιση το 1872. Το 1874 έγινε ιδρυτι¬ 
κό μέλος του Σοσιαλδημοκρατικού Κόμματος Γερμανίας (δΡΌ). 

Ο Καρλ Λίμπνεχτ σπούδασε νομικά και πολιτικές επιστήμες στη Λειψία, 
αναγορεύθηκε διδάκτορας το 1897 και το 1899 μετακόμισε στο Βερολίνο, 
όπου άνοιξε δικηγορικό γραφείο. Το επόμενο έτος, κατά το οποίο πέθανε ο 
πατέρας του, ο Καρλ Λίμπνεχτ παντρεύτηκε και σύντομα απέκτησε 2 παιδιά. 

Στο δΡΌ, ο Λίμπνεχτ τοποθετήθηκε σταθερά στην αριστερή πτέρυγα, 
μαζί με τη Ρόζα Λούξεμπουργκ, τον Φραντς Μέρινγκ και την Κλάρα Τσέτ- 
κιν. Τότε το κόμμα στρεφόταν προς τα δεξιά, με τις συμφιλιωτικές απόψεις 
του Εντουάρντ Μπέρνσταϊν για έναν «εξελικτικό σοσιαλισμό». Οι θέσεις αυ¬ 
τές για το ξεπέρασμα των κρίσεων του καπιταλισμού, τη σταθερή βελτίωση 
του βιοτικού επιπέδου των εργατών κ.λπ. έτειναν να προσηλώσουν το δΡΌ 
στη δράση εντός των αστικών πλασίων της εποχής. 

Ο Λίμπνεχτ διακρίθηκε για την αντιπολεμική του δράση, σε μια περίοδο 
που η Γερμανία βρισκόταν σε κούρσα εξοπλισμών με την Αγγλία. Ιδίως οι 
ναυτικοί εξοπλισμοί θεωρούνταν μονόδρομος για την υπεράσπιση των επε- 
κτεινόμενων σε παγκόσμια κλίμακα συμφερόντων της Γερμανίας. Στο βιβλίο 
του Μιλιταρισμός και Αντι-Μιλιταρισμός (1907) ανέπτυξε τη θέση για τη ση¬ 
μασία της αντιπολεμικής δράσης του κόμματος και της ανάγκης δημιουρ¬ 
γίας ξεχωριστών αντιπολεμικών οργανώσεων. Ωστόσο η πλειοψηφία της 
ηγεσίας του δΡΌ τασσόταν υπέρ των πολεμικών εξοπλισμών της Γερμανίας. 
Στις 4/08/1914, ο Λίμπνεχτ έγινε ο μοναδικός βουλευτής που ψήφισε κατά 
των πολεμικών εξοπλισμών στο Ράιχσταγκ, δηλαδή κατά της συμμετοχής 
της Γερμανίας στον Α' Παγκόσμιο Πόλεμο. Διακήρυξε ότι ο πόλεμος ήταν 
ιμπεριαλιστικός και στόχευε στην καπιταλιστική κυριαρχία στις παγκόσμιες 
αγορές, καθώς και στην πολιτική υποδούλωση ξένων χωρών. Η στάση της 
πλειοψηφίας της ηγεσίας του δΡΌ σκόρπισε απογοήτευση στην αριστερή 
πτέρυγα και στα ριζοσπαστικοποιημένα στοιχεία της βάσης. 

Τον Μάιο του 1915, ο Λίμπνεχτ κυκλοφόρησε νέο αντιπολεμικό βιβλίο 
με τίτλο Ο Κύριος Εχθρός είναι Στη Χώρα Μας! στο οποίο υποστήριξε ντε- 
φετιστικές απόψεις, δηλαδή τη μετατροπή του πολέμου σε επανάσταση στο 
εσωτερικό. Αντίστοιχες απόψεις προπαγάνδιζαν και οι μπολσεβίκοι στη Ρω¬ 
σία. Τον Δεκέμβριο, ο Λίμπνεχτ και άλλοι 19 βουλευτές τάχθηκαν κατά νέων 
πολεμικών εξοπλισμών στο κοινοβούλιο. Το 1916 πραγματοποιήθηκαν στη 
Γερμανία πολλές αντιπολεμικές διαδηλώσεις. Τον Φεβρουάριο του 1916 οι 
Λίμπνεχτ, Λούξεμπουργκ και άλλοι αποφάσισαν τη δημιουργία της παρά¬ 
νομης οργάνωσης «Σύνδεσμος Σπάρτακος». Ασκούσαν κριτική στα ευρω¬ 
παϊκά σοσιαλιστικά κόμματα για τη φιλοπόλεμη στάση τους. Την Πρωτομα¬ 
γιά του 1916, ο Λίμπνεχτ συνελήφθη έπειτα από διαδήλωση 10.000 ατόμων, 
που είχε οργανώσει ο Σπάρτακος. Στις 26 Ιουνίου καταδικάστηκε σε δυόμισι 
χρόνια καταναγκαστική εργασία. Οι πρώην σύντροφοί του από το δΡΌ ψή¬ 
φισαν υπέρ της άρσης της βουλευτικής του ασυλίας. Την ημέρα της κατα¬ 
δίκης του απήργησαν 55.000 εργάτες σε πολεμικές βιομηχανίες. Και η Ρόζα 
Λούξεμπουργκ συνελήφθη στις 10/07/1916. Στα τέλη Οκτωβρίου 1918, η 
γερμανική μπουρζουαζία και ο στρατός της επιχείρησαν μια απέλπιδα προ¬ 
σπάθεια ανάληψης ναυτικών επιχειρήσεων, εν όψει της επικείμενης ήττας. 
Οι ναύτες στασίασαν και στις αρχές Νοεμβρίου το Κίελο καταλήφθηκε από 
40.000 εργάτες και στρατιώτες (βλ. άρθρο για Γερμανική Επανάσταση). 

Ο Λίμπνεχτ, που είχε απελευθερωθεί στις 23 Οκτωβρίου, κήρυξε τη δη¬ 
μιουργία της σοσιαλιστικής δημοκρατίας της Γερμανίας και τάχθηκε υπέρ 
της παγκόσμιας επανάστασης. Το δΡΌ άρχισε να διαδίδει κάθε είδους ψεύδη 
ενάντια στους Σπαρτακιστές, όπως ότι επιθυμούσαν τον εμφύλιο πολέμου 
και έθεταν σε κίνδυνο την επανάσταση. Ο Λίμπνεχτ αρνήθηκε μια θέση 
στην κυβέρνηση που σχηματίστηκε με το όνομα «Συμβούλιο των Εκπρο¬ 
σώπων του Λαού». 

Καθώς ξεδιπλωνόταν η προδοσία της γερμανικής επανάστασης από το 
δΡΌ, ο Λίμπνεχτ και οι σύντροφοί του προσπάθησαν να την υπερασπίσουν 
με όλες τους τις δυνάμεις. Ζήτησαν την πτώση της κυβέρνησης των'Εμπερτ- 
Σάιντεμαν και την εγκατάσταση μιας προσωρινής επαναστατικής επιτρο¬ 
πής. Όμως αυτό δεν στάθηκε κατορθωτό με τις διαδηλώσεις του Ιανουάριου 
1919, κατά τις οποίες δεν καταλήφθηκαν δημόσια κτίρια. Στις 5 Ιανουάριου, 
τα Ετβΰίοτρε και ο Γερμανικός Στρατός στράφηκαν με εντολή του Έμπερτ 
ενάντια στην επανάσταση και τους Σπαρτακιστές. Ο Λίμπνεχτ, που δεν επι¬ 
χείρησε να διαφύγει από το Βερολίνο παρά τη συντριβή της επανάστασης, 
συνελήφθη στις 16 Ιανουάριου και εκτελέστηκε. Λίγο μετά τον ακολούθησε 
η Ρόζα Λούξεμπουργκ. 

100 χρόνια από την Γερμανική Επανάσταση του 1010-10 



Η δη από τις αρχές του 
1918 είχε αρχίσει να δια- 
φαίνεται η αναπόφευκτη 
ήττα του γερμανικού 
ιμπεριαλισμού. Αυτό αποτέλεσε ένα 
από τα βασικά αίτια της όξυνσης της 
ταξικής πάλης σε όλο το 1918. Στα τέλη 
του Γενάρη, κατά την διάρκεια του πο¬ 
λέμου ακόμα, οργανώνεται μια μεγα¬ 
λειώδης απεργία στις περισσότερες με¬ 
γάλες βιομηχανικές πόλεις και κέντρα 
της Γερμανίας, που θα γεννήσει και τα 
πρώτα εργατικά συμβούλια της χώρας. 
Ο απεργιακός αγώνας εντείνει την πίε¬ 
σή του προς την γερμανική κυβέρνηση 
με τις διαδοχικές 24ωρες απεργίες στα 
εργοστάσια του Βερολίνου στα μέσα 
του Απρίλη. Με δεδομένη λοιπόν αυτή 
την κατάσταση αρχίζει να διαμορφώ¬ 
νεται έκδηλα το τέλος της «κοινωνικής 
ειρήνης» και η εμφάνιση της δυαδικής 
εξουσίας στην Γερμανία. Οι λόγοι ήταν 
οι εξής: Ο αντίκτυπος των τεράστιων 
ανθρώπινων απωλειών στον πόλεμο, 
η δωδεκάωρη εργασία στην πολεμική, 
κυρίως, βιομηχανία και φυσικά η επί¬ 
δραση της ρώσικης επανάστασης. Αυ¬ 
τοί είναι μόνο ορισμένοι αντικειμενικοί 
παράγοντες που θα πυροδοτήσουν τα 
σημαντικά γεγονότα του 1918-19, την 
Γερμανική Επανάσταση. 

Το τέλος του πολέμου βρίσκει τη 
Γερμανία σε κατάσταση ακραίας φτώ¬ 
χειας και μαρασμού. Δύο εκατομμύρια 
γερμανοί είχαν σκοτωθεί στα πεδία των 
μαχών και μαζί με τους τραυματίες και 
τους αιχμαλώτους οι απώλειες έφτα¬ 
ναν σχεδόν τα οχτώ εκατομμύρια. Η 
οικονομία ήταν εντελώς χρεοκοπημέ¬ 
νη, η βιομηχανία ήταν κατεστραμμένη, 
υπήρχε πτώση της αγροτικής παραγω¬ 
γής και έλλειψη τροφίμων. Ταυτόχρο¬ 
να, οι αρρώστιες και ο καθοριστικός 
παράγοντας της πείνας επιδείνωναν 
την κατάσταση του γερμανικού λαού. 
Το μεροκάματο, που δεν έφτανε για τη 
ζωή των εργατών, σε συνδυασμό με το 
πενιχρό βοήθημα στις οικογένειες των 
στρατιωτών, αναδείκνυε την όξυνση 
των ταξικών αντιθέσεων. 

Στην ιστορία της Γερμανίας, αλλά 
και παγκοσμίως, ήταν άγνωστη μια 
τόσο μεγάλη έκταση του απεργιακού 
αγώνα. Σχεδόν αστραπιαία ολόκληρη 
η Γερμανία καλύφθηκε από συμβού¬ 
λια (σοβιέτ) εργατών και στρατιωτών, 
ακολουθώντας το δρόμο που είχαν χα¬ 
ράξει οι ρώσοι εργάτες. Αυτή η κατά¬ 
σταση που μέρα με τη μέρα φούντωνε 
όλο και περισσότερο σε συνδυασμό 
με το γεγονός ότι ο πόλεμος βάδιζε 
προς το τέλος του με τη Γερμανία ητ- 
τημένη, ώθησαν τον Λένιν να γράψει 
τον Οκτώβρη του 1918: «Η γερμανική 
αστική τάξη και η γερμανική κυβέρνη¬ 
ση που σνντρίφθηκαν στον πόλεμο και 
απειλούνται από ένα ισχυρό επαναστα¬ 
τικό κίνημα από τα μέσα, παραδέρνουν 
αναζητώντας σωτηρία». 

Το γερμανικό προλεταριάτο βρι¬ 
σκόταν σε πλήρη αναβρασμό. Διέξο¬ 
δος σε αυτήν την γενικευμένη αγα¬ 
νάκτηση και οργή δόθηκε στις 30 
Οκτωβρίου στο Κίελο. Υπό το άκου¬ 
σμα μίας καθόλα αυτοκαταστροφικής 
εντολής του γερμανικού στόλου για 


μια ολοκληρωτική και τελειωτική ναυ¬ 
μαχία με τον αγγλικό στόλο, τα πλη¬ 
ρώματα των πλοίων του γερμανικού 
στόλου της Βαλτικής στασιάζουν. Η 
στάση καταστέλλεται και 400 ναύτες 
φυλακίζονται. 

Λίγες μέρες μετά, στις 3 Νοεμβρί¬ 
ου, πραγματοποιούνται συνεχείς δι¬ 
αδηλώσεις στο Κίελο, όπου στρατιώ¬ 
τες, ναύτες και εργάτες απαιτούν την 
απελευθέρωση των συναδέλφων τους 
και τον τερματισμό του πολέμου, κα¬ 
ταλήγουν σε ένοπλες συγκρούσεις με 
νεκρούς και τραυματίες. Την επόμε¬ 
νη μέρα στο Κίελο 2.000 εξεγερμένοι 
σχηματίζουν συμβούλιο στρατιωτών. 
Στις 5 Νοεμβρίου, οργανώνεται Γενική 
Πανεργατική Απεργία στο Κίελο. Τα 
συμβούλια των εργατών και των στρα¬ 
τιωτών ελέγχουν πλήρως την πόλη και 
το λιμάνι. Στο Λίμπεκ, οι εξεγερμένοι 
καταλαμβάνουν τον σιδηροδρομικό 
σταθμό και το τηλεγραφείο. Μέχρι το 
βράδυ ελέγχουν όλη την πόλη. Ο επα¬ 
ναστατικός αναβρασμός εξαπλώνεται. 

Την ίδια μέρα, στους δρόμους του 
Αμβούργου βγαίνουν 70.000 εργά¬ 
τες. Μετά από σύντομες ένοπλες συ¬ 
γκρούσεις η πόλη περνάει στα χέρια 
των επαναστατών. Τα στρατόπεδα κα¬ 
ταλαμβάνονται και ο λαός οπλίζεται. 
Ταυτόχρονα, ξεσπάει εξέγερση και στη 
Βρέμη όπου σχηματίζονται εργατικά 
συμβούλια. Η επανάσταση εξαπλώνο¬ 
νται σε Ανόβερο, Κολονία, Μόναχο, 
Λειψία, Δρέσδη, Ντίσελντορφ, Φραν¬ 
κφούρτη, Στουτγκάρδη, Νυρεμβέργη 
και δεκάδες άλλες πόλεις. Αποφυλακί¬ 
ζεται η Ρόζα Λούξεμπουργκ. 

Στο Μόναχο πραγματοποιείται με¬ 
γάλη εργατική διαδήλωση. Καταλαμ¬ 
βάνεται η πολυτελέστερη μπυραρία 
της πόλης και ανακηρύσσεται σε έδρα 
του συμβουλίου των εργατών-στρατι- 
ωτών. Το παλάτι περικυκλώνεται και ο 
βασιλιάς της Βαυαρίας φεύγει κυνηγη¬ 
μένος. 

Στις 9 Νοεμβρίου στο Βερολίνο, 
τεράστιες εργατικές μάζες εγκαταλεί¬ 
πουν τα εργοστάσια και τις εργατο- 
γειτονιές και βαδίζουν προς το κέντρο 
της πόλης. Η αστυνομία δεν τολμά να 
προβάλει αντίσταση και αφοπλίζε¬ 
ται. Πολλοί στρατιώτες ενώνονται με 
τους εξεγερμένους και τα στρατόπεδα 
καταλαμβάνονται. Αργά το απόγευμα 
ανακοινώνεται η καθαίρεση του αυτο- 
κράτορα. 


«Στις 9 Νοέμβρη, οι εργάτες και οι 
στρατιώτες γκρέμισαν το παλιό κα¬ 
θεστώς στη Γερμανία. Στα πεδία των 
μαχών στη Γαλλία διαλύθηκαν οι αι¬ 
ματηρές αυταπάτες για μια παγκόσμια 
κυριαρχία της πρωσικής μπότας. Οι 
εγκληματικές συμμορίες που άναψαν 
την παγκόσμια πυρκαγιά και έριζαν τη 
Γερμανία μέσα σε μια θάλασσα αίματος, 
κάνουν τώρα την τελευταία τους προ¬ 
σευχή. Και ο λαός που χρόνια εξαπατη- 
μένος είχε χάσει κάθε αίσθηση πολιτι¬ 
σμού, τιμής και ανθρωπισμού, μπροστά 
στην άβυσσο ξύπνησε από τον βαθύ του 
λήθαργο. Στις 9 Νοεμβρίου το προλε¬ 
ταριάτο ξεσηκώθηκε και συνέτριψε τον 
άτιμο ζυγό». (Ρόζα Λούξεμπουργκ) 

Οι σοσιαλδημοκράτες επιχειρούν 
να τιθασεύσουν και να καρπωθούν το 
επαναστατικό ρεύμα. Προτείνουν στο 
Α.Σ.Κ. τη δημιουργία κυβέρνησης, 
ενώ ιδρύουν και ξεχωριστά, ελεγχόμε¬ 
να από αυτούς, «συμβούλια εργατών- 
στρατιωτών». Ο πρίγκιπας της Βάδης 
παραιτείται από καγκελάριος (είχε 
ήδη αποποιηθεί του θρόνου του) και 
τη θέση του καταλαμβάνει (κατόπιν 
μεταξύ τους συνεννόησης) ο σοσιαλ¬ 
δημοκράτης Έμπερτ. Τελικά το Α.Σ.Κ. 
αποδέχεται την πρόταση συνεργασί¬ 
ας των σοσιαλδημοκρατών, «πιστό» 
σε μια διαδικασία διαρκών παλινδρο¬ 
μήσεων. Ο Λίμπκνεχτ (που μόλις έχει 
αποφυλακιστεί) θέτει όρους που ουσι¬ 
αστικά καθιστούν ανέφικτη τη συμμε¬ 
τοχή του Σπάρτακου στην κυβέρνηση. 
Οι σπαρτακιστές καταλαμβάνουν το 
κτίριο και τις εγκαταστάσεις μιας συ¬ 
ντηρητικής εφημερίδας, κάνοντάς το 
έδρα της εφημερίδας τους, της «Κόκ¬ 
κινης Σημαίας». 

Παράλληλα, τις ίδιες μέρες υπό το 
βάρος της επαναστατικής κατάστασης 
ο πρωθυπουργός, πρίγκιπας Μαξ φον 
Μπάντεν, ανήγγειλε την παραίτηση 
από το θρόνο και διεξήγαγε διαπραγ¬ 
ματεύσεις με το δΡΌ και τον ηγέτη 
του, Έμπερτ, για το διορισμό του στη 
θέση του πρωθυπουργού. Έτσι, αφού 
προηγουμένως είχε διαβεβαιώσει τον 
πρίγκιπα Μαξ για τις προθέσεις του 
λέγοντας: «Μισώ την επανάσταση σαν 
την πανούκλα», ανέλαβε καθήκοντα 
ως επικεφαλής της κυβέρνησης. Στο 
εξής βασικός στόχος της κυβέρνησης 
της Σοσιαλδημοκρατίας θα είναι να 
προλάβουν στον αγώνα ταχύτητας τις 
εξελίξεις και να εμποδίσουν με κάθε 


τροπο την επανάσταση. 

Ο άλλος ηγέτης του δΡΌ, Σάι- 
ντεμαν, μιλώντας από το Ράιχσταγκ, 
ανακήρυξε την ελεύθερη λαϊκή δημο¬ 
κρατία της Γερμανίας,( Δημοκρατία 
της Βαϊμάρης). Ήθελε προφανώς να 
προλάβει το πέρασμα των μαζών με το 
μέρος των επαναστατικών δυνάμεων 
και να περιορίσει την επιρροή των ηγε¬ 
τών της ομάδας «Σπάρτακος». Κι είχε 
προβλέψει σωστά τις επερχόμενες εξε¬ 
λίξεις. Την ίδια μέρα από το μπαλκόνι 
των αυτοκρατορικών ανακτόρων, μι¬ 
λώντας σε μια τεράστια συγκέντρωση 
από εργάτες και στρατιώτες, ο ηγέτης 
του «Σπαρτάκου», Καρλ Λίμπκνεχτ, 
ανακήρυξε τη Γερμανία σε «Ελεύθερη 
Σοσιαλιστική Δημοκρατία» και κάλεσε 
την εργατική τάξη «να στρέψει όλες τις 
δυνάμεις της για να συγκροτηθεί μια 
κυβέρνηση από εργάτες και στρατιώ¬ 
τες και να οργανωθεί μια τέτοια τάξη 
πραγμάτων στη χώρα που να μπορέσει 
το προλεταριάτο να εγκαθιδρύσει την 
ειρήνη, την ευτυχία και την ένωση του 
ελεύθερου γερμανικού λαού με τους τα¬ 
ξικούς αδελφούς του όλου του κόσμου». 
Η κυβέρνηση πλέον έπρεπε να δράσει 
για την καταστολή της επανάστασης. 

Στο μεταξύ, οι αντιδραστικοί αξι¬ 
ωματικοί σε συνεννόηση με τη σοσι¬ 
αλδημοκρατική κυβέρνηση και με την 
χρηματοδότηση της αστικής τάξης, άρ¬ 
χισαν να συγκροτούν ένοπλα τμήματα 
(ΕιΉΕοΓρδ). Με τα ένοπλα αυτά τμή¬ 
ματα προετοιμαζόταν η συντριβή της 
επαναστατικής δράσης της εργατικής 
τάξης. Η κυβέρνηση του δΡΌ και τα 
ΕΓείΕοΓρδ οργάνωσαν προβοκάτσιες 
και επιθέσεις κατά των εργατών και 
των οργανώσεών τους. Απέναντι σε 
αυτές τις προκλήσεις, οι κομμουνιστές, 
οι αναρχοσυνδικαλιστές και άλλες 
επαναστατικές δυνάμεις δημιούργη¬ 
σαν στο Βερολίνο την Επαναστατική 
Επιτροπή. Η επιτροπή αυτή, εκτιμώ¬ 
ντας λανθασμένα το συσχετισμό των 
δυνάμεων, αποφάσισε να οργανώσει 
ένοπλη εξέγερση. Ωστόσο, κάτι τέ¬ 
τοιο ήταν ακόμα πολύ πρόωρο, διότι 
τα γερμανικά σοβιέτ δεν ήταν πλήρως 
έτοιμα να παλέψουν για την εξουσία. 

Στις αρχές Γενάρη του 1919, οι επα¬ 
ναστάτες κατέλαβαν πολλά σημαντικά 
κτήρια στο κέντρο του Βερολίνου, ενώ 
εκατοντάδες χιλιάδες εργάτες, πολλοί 
από αυτούς ένοπλοι και αποφασισμέ¬ 
νοι να συγκρουστούν με την αντεπα¬ 
νάσταση, κατέκλυσαν τους δρόμους. 
Ωστόσο, λόγω σοβαρών τακτικών λα¬ 
θών και ολιγωρίας της Επαναστατικής 
Επιτροπής, η μεγάλη ευκαιρία χάθη¬ 
κε και η κυβέρνηση από κοινού με τα 
ΕιΉΕοΓρδ πρόλαβαν να ανασυγκροτή¬ 
σουν τις δυνάμεις τους. Οι οδομαχίες 
που ξέσπασαν στο Βερολίνο κράτησαν 
για εβδομάδες. Οι δυνάμεις των επανα¬ 
στατών απομονώθηκαν και, παρά τον 
ηρωικό τους αγώνα, τελικά ηττήθηκαν. 
Στην αντεπίθεση της αντεπαναστατι- 
κής τρομοκρατίας που ακολούθησε, η 
Λούξεμπουργκ, ο Λίμπκνεχτ και χιλιά¬ 
δες ακόμα πρωτοπόροι αγωνιστές δο¬ 
λοφονήθηκαν με τον πιο άγριο τρόπο. 

■ Καρβούνης Γρηγόρης 

ΑΕΝΙΝ: 0 ΚΟΛΟΣΣΟΙ ΤΗΣ ΡΟΖΙΚΗΙ ΕΠΑΝΑΣΤΑΣΗΣ 



Ο Βλαντιμίρ Ίλιτς Ουλιάνοφ (22 

Απριλίου 1870 - 21 Γενάρη 1924), 
γνωστός με το ψευδώνυμο Λένιν, 
ήταν ρώσος κομμουνιστής επανα¬ 
στάτης, πολιτικός και θεωρητικός. Ήταν η ση¬ 
μαντικότερη ηγετική φυσιογνωμία της Ρώσικης 
Επανάστασης και επικεφαλής της ΕΣΣΔ έως τον 
θάνατό του. Ηγέτης της Κομμουνιστικής Διε¬ 
θνούς (Γ' Διεθνής) και του μπολσεβικικού κόμμα¬ 
τος. Η κορυφαία αυτή επαναστατική προσωπικό¬ 
τητα, οι ιδέες και το έργο της οποίας σφράγισαν 
τις πολιτικές εξελίξεις του 20ού αιώνα μέσω της 
Οκτωβριανής Επανάστασης στη Ρωσία και την 
ίδρυση της Σοβιετικής Ένωσης, γεννήθηκε στην 
πόλη Σιμπίρσκ της Ρωσικής Αυτοκρατορίας, στις 


όχθες του Βόλγα. Ο πατέρας 
του, Ίλια Νικολάγιεβιτς Ου- 
λιάνοφ (1831-1886), ήταν δι¬ 
ευθυντής σχολείου. Η μητέρα 
του, Μαρία Αλεξάντροβνα 
Μπλανκ (1835-1916), ήταν 
κόρη γιατρού. 

Ο Λένιν ξεκίνησε τον βίο 
του στο επαναστατικό κίνη¬ 
μα από νεαρή ηλικία. Το 1894 
έφτασε στην Αγία Πετρούπο¬ 
λη και ήρθε σε επαφή με τους 
μαρξιστικούς ομίλους της 
πόλης. Σ’ αυτήν την περίοδο 
ανήκουν τα πρώτα μανιφέ¬ 
στα του Λένιν με τα οποία 
επιτέθηκε στο Λαϊκό Κόμμα. 
Αμέσως μετά, άρχισε από τον 
Τύπο έναν θεωρητικό αγώνα 
ενάντια στους διαστρεβλωτές της μαρξιστικής θε¬ 
ωρίας. Ο Λένιν ενοποίησε τους μαρξιστικούς κύ¬ 
κλους της πόλης σε ενιαία πολιτική οργάνωση, η 
οποία αργότερα έγινε γνωστή με το όνομα «Ένω¬ 
ση της Πάλης για τη Χειραφέτηση της Εργατικής 
Τάξης». Δέχτηκε πολλαπλές διώξεις, φυλακίσεις 
και εξορίες από το τσαρικό καθεστώς, λόγω του 
πρωταγωνιστικού του ρόλου στην ανάπτυξη και 
ενοποίηση των πρώτων μαρξιστικών ομάδων στη 
Ρωσία. Αξιοσημείωτη ήταν η συμβολή του στην 
ανάπτυξη της μαρξιστικής σκέψης και πολιτικής. 
Μια εντελώς συνοπτική απαρίθμηση της συνει¬ 
σφοράς του περιλαμβάνει τα εξής: 

α) Έθεσε τις βάσεις για τον πρότυπο τρόπο πο¬ 
λιτικής οργάνωσης του προλεταριάτου με το έργο 


του Τι να κάνουμε;. 

β) Ήταν ο πρώτος μαρξιστής, που με ολοκλη¬ 
ρωμένο τρόπο κατανόησε το πέρασμα του καπιτα¬ 
λισμού στην εποχή της παρακμής του, στην εποχή 
του ιμπεριαλισμού, χαρακτηρίζοντάς την ως «επο¬ 
χή πολέμων, επαναστάσεων και αντεπαναστάσε¬ 
ων», καταδεικνύοντας τον ιστορικά επίκαιρο χα¬ 
ρακτήρα της σοσιαλιστικής επανάστασης. 

γ) Με το έργο του «Κράτος και Επανάσταση» 
έριξε το σύνθημα του τσακίσματος του αστικού 
κράτους, δείχνοντας το δρόμο για την εργατική 
εξουσία. 

δ) Υπήρξε συνιδρυτής της Τρίτης Διεθνούς, η 
οποία υπερασπίστηκε το ατιμασμένο από την σο¬ 
σιαλδημοκρατία όνομα του Σοσιαλισμού. Η νέα 
Διεθνής βοήθησε στην ίδρυση πολλών δεκάδων 
κομμουνιστικών κομμάτων σ’ όλο τον πλανήτη 
και εμπλούτισε με τα τέσσερα πρώτα συνέδριά της 
την επαναστατική θεωρία. 

Πρότυπο αφοσίωσης και συστηματικής, ακού¬ 
ραστης δουλειάς για την υπόθεση των εργαζομέ¬ 
νων,ο ηγέτης και πρωτεργάτης της Οκτωβριανής 
Επανάστασης πέθανε σε ηλικία 54 ετών. Η ζωή και 
το έργο του Λένιν δείχνει το δρόμο που πρέπει να 
ακολουθήσουν οι νέοι, οι εργαζόμενοι και οι επα¬ 
ναστάτες προκειμένου να αντιμετωπιστούν οι πό¬ 
λεμοι, οι κρίσεις και η βαρβαρότητα στη ρίζα τους: 
το δρόμο της ανατροπής του καπιταλισμού και 
της εγκαθίδρυσης του σοσιαλισμού σε παγκόσμια 
κλίμακα. Το στίγμα του παραμένει ανεξίτηλο στην 
ιστορία του παγκόσμιου εργατικού κινήματος και 
του μαρξισμού και η ζωή του αποτελεί μέχρι σήμε¬ 
ρα ένα λαμπρό παράδειγμα προς μίμηση. 


Δραστηριόιηιες της ΟΚΑΕ 

- Η αναστήλωση της προτομής του Παντελή Πουλιόπουλου στη Θήβα 

- Τα 100 χρόνια από την ίδρυση του ΣΕΚΕ 


Τ ην Κυριακή 9/12 πραγματοποιήθηκε στη 
Θήβα εκδήλωση για την αναστήλωση της 
προτομής του Παντελή Πουλιόπουλου, του 
μεγάλου επαναστάτη και θεωρητικού του μαρξισμού. 

Το 2006, ο Δήμος Θηβαίων, επί δημαρχίας Θα¬ 
νάση Σκούμα, με τη συμπαράσταση κατοίκων της 
περιοχής, είχε τοποθετήσει την προτομή του Π. 
Πουλιόπουλου στη συμβολή των οδών Μπέλλου 
και Θρεψιάδου. Τον Σεπτέμβρη του 2016 η προτομή 
κλάπηκε. 

Η αναστήλωση της προτομής ήταν το αποκο¬ 
ρύφωμα της επίμονης και κοπιαστικής προσπάθειας 
που κατέβαλλε η Ανοιχτή Επιτροπή για την Αποκα¬ 
τάσταση της Μνήμης του Π. Πουλιόπουλου. 


Στην εκδήλωση, τον λόγο πήρε ο Σωφρόνης 
Παπαδόπουλος (μέλος της ανοιχτής επιτροπής και 
στέλεχος της ΟΚΔΕ), που τόνισε την αξία του Π. 
Πουλιόπουλου ως ανθρώπου που προσμετράται 
στις μεγαλύτερες επαναστατικές φυσιογνωμίες της 
εποχής του. Έγιναν αναφορές στη συμβολή του στη 
στρατηγική της διαρκούς επανάστασης στην Ελλά¬ 
δα και στη διάσωση της επαναστατικής πολιτικής 
απέναντι στον σταλινικό εκφυλισμό του ΚΚΕ. Ο Θα¬ 
νάσης Σκούμας, μέλος της ανοιχτής επιτροπής και 
πρώην δήμαρχος Θηβαίων, έκανε μια ανασκόπηση 
της ζωής και του έργου του Π. Πουλιόπουλου. Τέλος, 
μίλησαν ο ανιψιός του Πουλιόπουλου, επίσης μέλος 
της ανοιχτής επιτροπής και εκπρόσωπος της Δημο¬ 
τικής Αρχής. 

Τα αποκαλυπτήρια 
ακολούθησε μουσική εκ¬ 
δήλωση στο Συνεδριακό 
Κέντρο Θήβας με τη Να- 
ταλία Ρασούλη, η οποία 
συνέθεσε τραγούδι με 
τίτλο «Γεννήθηκα με τον 
Αιώνα» για τον Πουλιό- 
πουλο. Η ΟΚΔΕ την ευχα¬ 
ριστεί θερμά για τη συμμε¬ 
τοχή της. Στις εκδηλώσεις 
συμμετείχε νεολαία, κά¬ 
τοικοι της περιοχής αλλά 
και σύντροφοι από την 
Αθήνα, τη Θεσσαλονίκη 
και τα Ιωάννινα. 

Η Ανοιχτή Επιτροπή 
για την Αποκατάσταση 
της Μνήμης του Π. Που¬ 
λιόπουλου συνεχίζει το 



δύσκολο έργο που έχει αναλάβει καθώς το επόμενο 
βήμα είναι η δημιουργία ενός μουσείου για τον Πα¬ 
ντελή Πουλιόπουλο στο κέντρο της πόλης. 

Το Σάββατο 10/11 πραγματοποιήθηκε στο Συνε- 
δριακό Κέντρο Θήβας εκδήλωση για τα 100 χρόνια 
από την ίδρυση του ΣΕΚΕ, που αποτελεί έναν από 
τους σημαντικότερους σταθμούς του ελληνικού ερ¬ 
γατικού κινήματος. 

Η εκδήλωση έγινε στα πλαίσια της καμπάνιας που 
ο οργάνωσε η ΟΚΔΕ για να τιμήσει αυτή την επέτειο 
και να τονίσει την αναγκαιότητα της οικοδόμησης 
ενός επαναστατικού κόμματος, που θα καθοδηγήσει 
την εργατική τάξη προς μία σοσιαλιστική διέξοδο. 
Την εισήγηση επιμελήθηκε ο Βαγγέλης Κιτσώνης, 
μέλος της ΟΚΔΕ και της Ανοιχτής Επιτροπής για την 
Αποκατάσταση της Μνήμης του Π. Πουλιόπουλου. 
Στην εκδήλωση παρευρέθηκαν τα μέλη της ανοιχτής 
Επιτροπής και μέλη της ΟΚΔΕ. 

Επίσης, στην Αθήνα πραγματοποιήθηκε, στις 
24/11, ημερίδα εκδηλώσεων με ομιλητές τους Σοφία 
Καρασαρλίδου και Στέφανο Ιωαννίδη (ΟΚΔΕ), Νίκο 
Πελεκούδα (ΕΕΚ), Κώστα Παπαδάκη (δικηγόρος, 
ΑΝΤΑΡΣΥΑ), Αντώνη Νταβανέλο (ΔΕΑ) και Νίκο 
Στραβελάκη (οικονομολόγος ΕΚΠΑ). Στη Θεσσαλο¬ 
νίκη, την Κυριακή 2/12 πραγματοποιήθηκε αντίστοι¬ 
χη εκδήλωση με ομιλητές τους Σοφία Καρασαρλίδου 
και Στέφανο Ιωαννίδη (ΟΚΔΕ), Κώστα Παλούκη 
(ιστορικός) και τον Γιάννη Γκλαρνέτατζη (συγγραφέ¬ 
ας). Στην εκδήλωση παρευρέθηκαν φοιτητές και ερ¬ 
γαζόμενοι σε διάφορους κλάδους. Οι τοποθετήσεις 
ήταν πλούσιες και βοήθησαν στο να γίνει μια πολύ 
ενδιαφέρουσα συζήτηση. Επιτυχή έκβαση είχε και 
ανάλογη εκδήλωση που οργανώθηκε στην Αλεξαν¬ 
δρούπολη την Παρασκευή 30/11. 








































